
Prefaţă 


Cititorul volumului În ţara strănepoţilor 
noştri (1957*) va încerca, fără îndoială, o surpriză par- 
curgând Casa cu o mie de etaje (1929). Nu numai tema, 
subiectul, atmosfera, dar şi mijloacele de expresie artis- 
tică diferă într-o asemenea măsură, încît s-ar putea 
crede că avem de-a face cu doi autori. i respectul 
adevărului ne obligă să recunoaștem că Jan Weiss a 
fost mai inspirat în tinereţe, chiar dacă viziunea sa 
asupra viitorului a evoluat apoi de la utopia-avertis- 
ment (specialiştii utilizează cu precădere termenul anti- 
utopie), la anticipaţia constructivă. 

Pentru a înțelege mai exact geneza cărții de faţă 
și locul ei în ansamblul creației autorului, sînt nece- 
sare cîteva date bio-bibliografice. Născut în 1892 la 
Jilemnice, în nordul Boemiei, Weiss participă la pri- 
mul război mondial, mai întîi pe frontul italian, apoi 
pe cel rusesc, fiind luat prizonier în 1916. Internat în 
lagărul de la Tockoje, se îmbolnăvește de febră tifoidă, 
supraviețuind aproape printr-un miracol. Această ex- 
periență irepetabilă transpare mai cu seamă în Baraca 
morţii (1927), Casa cu o mie de etaje (1929) și Regi- 
mentul nebun (1930). În îndelungata sa activitate lite- 
rară, scriitorul publică numeroase alte volume, dintre 
care amintim Şcoala crimei (1931), Tăcerea e de aur 


* Editura Tineretului, 1963. 


(1933), El venea din munţi (1941), Chemarea în ajutor 
(1947), Întîmplări vechi şi noi (1954). El moare în 1973, 
dedicîndu-și ultimii ani literaturii ştiinţifico-fantastice. 

Opera lui Weiss a trezit interesul firesc al criticii 
literare cehe, autorul fiind categorisit, în anii '30, drept 
suprarealist. Jiti Hâjek, semnatarul prefeţei versiunii 
franceze a Casei cu o mie de etaje,* consideră că e 
vorba de o neînțelegere, deoarece primele cărţi citate 
ar fi fost „anterioare tuturor manifestelor suprareu- 
liste“. Fără nici o intenție polemică, trebuie să preci- 
zăm că Primul manifest datează din 1924. Hâjek crede, 
de asemenea, că „acest «suprarealist avant la lettre» 
nu are de fapt comun cu mișcarea legată de numele 
lui Andre Breton decît un singur lucru: interesul faţă 
de continentul necunoscut al visului şi al subconștien- 
tului. Totuși, la Weiss, visul nu este sustras conexiunii 
cu viața «în stare de trezie» și cu toate elementele 
conștiinței noastre: la el, visul este integrat totalității 
realului ...“ Mărturisim că acel „singur lucru comun“ 
nu ni se pare deloc neglijabil. Pe de altă parte, nu 
afirma oare Breton, în manifestul citat şi referindu-se 
la forțele subconștientului, că: „Există tot interesul în 
a le capta, a le capta mai întîi, pentru a le supune 
apoi, dacă este cazul, controlului raţiunii“? 

Nu vom continua această confruntare oarecum ab- 
stractă. În definitiv, ceea ce ne interesează este să știm 
de ce vibrăm și astăzi, după aproape patru decenii, în- 
soțindu-l pe Petr Brok în explorarea casei cu o mie 
de etaje. 

Ceea ce izbește încă de la primele pagini este fuc- 
tura cinematografică a romanului. Nu ne gîndim doar 
la modul eminamente vizual de a descrie întîmplări şi 


* Marabout, 1967 și 1974. 

personaje, la spaţiul redus acordat îintrospecţiei, ci mai 
ales la prezența unor multiple ecouri din filmele epocii. 
Decorul îl amintește, uneori, pe cel din Cabinetul doc- 
torului Caligari și din alte opere cinematografice ale 
expresionismului german. Deghizările lui Muller par să 
le repete pe cele ale lui Mabuse, din celebra suită a 
lui Fritz Lang. Mullerdomul însuși e un fel de Metro- 
polis dement. Pînă şi abundența afiselor., și a recla- 
melor, sau redarea cu majuscule a unor dialoguri ne 
sugerează farmecul și servituţile filmului mut. Pune- 
rea în pagină a textului depășește astfel rolul pur func- 
fional care i-ar putea fi atribuit la o lectură grăbită, 
dobîndind o valoare estetică. 

O a doua remarcă preliminară se referă la pendu- 
larea între planul real și cel oniric, utilizată cu un deo- 
sebit simț al echilibrului. „Coşmarul“ lui Brok, aceie 
șiruri de oameni culcaţi pe paturi de scînduri şi aco- 
periţi cu mantale cenușii, se dovedește a fi realitatea 
din care evadează sub impulsul febrei, pentru a se 
refugia în veritabilul coșmar al casei cu o mie de 
etaje. După un timp, evadarea devine un act conștient, 
sau semiconștient. Cînd imaginile realităţii năvălesc în 
creierul său obosit de himere, „Petr Brok tresare. Aces- 
ta — acesta e trecutul meu! Astea sînt amintirile pe 
care le pierdusem!“ lar mai tîrziu, își dă seama că: 
„Ajunge să-ți acoperi faţa cu colțul mantalei și toate 
dispar, se sfîrşesc Colțul mantalei! Numai atît. Să nu 
uit asta!“ Utilizarea frecventă a acestui substitut al 
procedeelor magice se datorează nu numai spaimei de 
„baraca morţii“ ci și faptului că rolul pe care-l joacă 
eroul în universul oniric corespunde aspirațiilor sale 
secrete. 

Am ajuns astfel la ceea ce constituie cheia de boltă 
a romanului: revolta împotriva unei societăți care poartă 

în germene stigmatele Mullerdomului. lată de ce 
proiecția fantastică nu voalează datele realităţii, ci le 
amplifică pînă la hipertrofiere. Casa cu o mie de etaje 
este, de fapt, un z2giîrie-nori gigantic, „un oraș uriaș 
sub un singur acoperiș“. (Ideea va fi reluată în science 
fiction-ul modern, de pildă în Lumea dinlăuntru alui 
Robert Silverberg, unde „monadele urbane“ au — alu- 
zie sau coincidenţă? — tot o mie de etaje). Cultul ba- 
nului nu mai este implicit sau disimulat, ci fățiș, iden- 
tificîndu-se cu adorația dumnezeului Muller. Așa se şi 
explică, după opinia noastră, „transformarea“ bursei 
în sanctuar, pe care prefaţatorul versiunii franceze o 
pune pe seama „opticii particulare a visurilor... în 
care lucrurile își schimbă forma chiar în faţa ochilor 
noștri“. (În același fel explică Hâjek și prefacerea „sălii 
de așteptare a unei societăți de aviaţie interplane- 
tară ... în stațiune de selecţie“, cînd e limpede că zbo- 
rul spre alte stele al celor care nu fac parte din casta 
dominantă nu e decît o înșelătorie). În sfîrșit, dictatura 
nu se mai ascunde sub măști democratice, proclamân- 
du-și la fiecare pas atotputernicia. Cititorilor anului 
1929 putea să li se pară o alegorie cam sinistră siste- 
mul întemeiat pe brutalitate, suspiciune și abjecţie. 
Dar, peste numai patru ani, Hitler avea să devină can- 
celar al Reichului. 

Trimis pe Insula Trufiei ca să dezlege tainele Mul- 
lerdomului, împuternicit de congresu! judecătorilor Sta- 
telor unite ale lumii să-l ucidă, la nevoie, pe dictator, 
Petr Brok descoperă nu numai nenumăratele chipuri 
ale sclaviei, ale supunerii oarbe sau calculate, ci și 
semnele împotrivirii — de la ura neputincioasă a „,bă- 
trînului“ orb de treizeci şi trei de ani, pînă la revolta 
armată a muncitorilor conduși de Vitek din Vitkovice. 
Datorită justițiarului învizibil, mîrșavul plan de con- 

traatac eșuează. Înainte de a se întoarce definitiv în 
lumea reală, Brok asistă la asaltul răzvrătiţilor şi le 
pecetluiește victoria prin gestul cu care străpunge îni- 
ma lui Ohisver Muller, împlinind speranța tragică a 
primului său interlocutor: „Fă-ne, pe mine și pe fraţii 
mei, din nou oameni! Dă-ne nume în loc de numere 
și hrană în loc de cuburi, redă-ne dragostea, dorința 
și visele. Eliberează-ne din această temniţă şi dă-le 
soare celor ce l-au pierdut pe vecie!“ 

În coşmarul logic al lui Weiss-Brok, un loc firesc 
revine anticipațiilor ştiinţifice şi tehnice, menite să 
sublinieze stranietatea Mullerdomului. Nu sînt prea 
multe și nici toate originale. Soliul, acest „element mai 
ușor decît aerul“, care „eliberat de pămînt și de impu- 
rităţi, îşi ia zborul în spaţiu“, este un avatar îndepăr- 
tat al substanţei metalice care tinde să se înalțe din 
romanul lui George Tucker, O călătorie în Lună (1827). 
E greu de presupus că Weiss cunoștea cartea autorului 
american, dar el citise, probabil, Primii oameni în 
Lună (1901) şi ar fi putut să ia drept model „cavorita'“ 
lui Wells. Nici cuburile Okka, „micul nostru dejun, 
prînzul nostru, cina noastră. Esenţă de substanțe nutri- 
tive, necesare corpului omenesc pentru o zi“, nu consti- 
tuie o noutate. Hrana sintetică fusese „descoperită“, 
printre alţii, de Kurd Lasswitz în Imagini din viitor 
(1878) şi Pe două planete (1897), iar marele chimist 
francez Marcelin Berthelot nu considerase că e nedemn 
pentru un savant să fantazeze, în 1894: „Va veni o zi 
în care fiecare om va avea asupra sa ca hrană mica sa 
tabletă de azot, o felie de materie grasă, pachețelul de 
amidon sau de zahăr, flaconul de mirodenii aromatizate 
după gustul său...“ Și mai uşor de depistat e sursa 
invizibilităţii obţinute prin „experienţa denumită dis- 
persie (asprid)“. Dar Griffin din Omul invizibil (1897) 


nu poate fi întrezărit decît accidental pe cînd Brok 
trebuie să înfrunte un adversar redutabil: orbul Orsag, 
cu lentilele lui care-i îngăduie să vadă nevăzutul... 
așa cum Robert Darvel din romanul lui Gustave Le 
Rouge Războiul vampirilor (1909) vede ciudatele făp- 
turi marţiene cu ajutorul căștii de opal. Să nu-l stri- 
vim însă pe Jan Weiss sub aceste referințe livrești. 
Istoria literaturii conjecturale este prin excelenţă tă- 
rîmul unor astfel de confruntări — ceea ce nu înseam- 
nă că am asista la o serie nesfîrșită de „împrumuturi“ 
săvirșite cu bună ştiinţă. Temele, ideile, „invențiile“ 
migrează cu o dezinvoltură sinonimă, de cele mai multe 
ori, cu buna-credință. Dacă este adevărat, și este ade- 
vărat că la temelia celor mai îndrăzneţe extrapolări se 
află realizări și ipoteze ale ştiinţei, aceste corespon- 
dențe, chiar decalate în timp, sînt pe deplin explica- 
bile. Ceea ce nu înseamnă că, uneori, nu se procedea- 
ză conform replicii poate apocrife a lui Moliere: „Je 
prends mon bien ou je le trouve“. 

Să ne întoarcem însă la Casa cu o mie de etaje, 
pentru a constata că unele idei par să se bucure, to- 
tuși, de privilegiul noutăţii. Să urmărim, de pildă, un 
dialog între prințul Acorgen, mîna dreaptă a dictato- 
rului și prințesa Tamara, nefericita fiică a regelui Mo- 
raviei: 

„— +... Fuga dumneavoastră, prinţesă, a fost. ridi- 
eulă şi cu toate astea a trezit respectul Marelui Mul- 
ler ... 

— Dar cum de a aflat despre fuga mea, prințe 
Acorgen? 

Prinţul se strâmbă compătimitor: 

— Nu ştiţi că e atotvăzător? Aţi crezut cu-adevă- 

rat că veți scăpa ochiului lui dumnezeu? A privit fuga 

dumneavoastră, v-a însoţit fiecare pas, așa cum se uită 
și acum la noi, din cerul său... 

Acorgen, cu fățarnică idolatrie, arătă cu degetul 
spre tavan. Acolo se zărea un ochi rotund de sticlă. 

— Asta-i ochiul lui? se sperie prinţesa. 

— Bineînţeles! La toate etajele, în toate camerele, 
își privește din tavan supușii, ziua și noaptea...“ 

În finalul romanului, Brok descoperă aparatul 
monstruos care-i îngăduie lui Muller nu numai să-și 
vadă, dar şi să-și audă supușii, oriunde s-ar afla și să 
le transmită sentințele sale fără drept de apel. Acest 
sistem de spionaj perpetuu reapare, după două decenii, 
în celebrul roman 1984 al lui George Orwell: 

„Teleecranul recepționa și emitea simultan. El cupta 
toate sunetele emise de Winston peste pragul unei 
șoapte foarte încete. Pe deasupra, cît timp rămânea în 
dreptul plăcii de metal, Winston putea fi și văzut, nu 
doar auzit. Desigur, n-avea cum să știe dacă, într-un 
moment sau altul, era supravegheat.“ 

Și mai aproape de imaginația dezlănţuită a autori- 
lor moderni se situează filmarea viselor reflectate în 
pupilele drogaţilor din Gedonia, sau torturarea florilor 
(căreia experienţe relativ recente par să-i confere o în- 
grijorătoare veracitate). Cum să ne explicăm, însă, ab- 
sența roboților, o absenţă programatică, dacă dăm cre- 
zare unei frînturi de dialog: 

»— La urma urmelor, orice maşină se strică cu 
timpul, îar omul nu trebuie produs în fabrică! 

— Natura însăși îl produce în cantităţi industriale!“ 

Replicile pot suna ca o distanțare implicită a auto- 
rului de ilustrul său compatriot Karel Capek, a cărui 
piesă R.U.R. (Rossum's Universal Robots) apăruse în 
1920. Să nu uităm că ele aparţin unora dintre privi- 
legiații Mullerdomului, ceea ce le face să dobîndească 

un sens inconfundabil: la ce bun să construieşti roboți, 
cînd dispui de cea mai ieftină mînă de lucru? Dealt- 
fel, tocmai exploatarea și privațiunile la care este su- 
pusă această „marfă“ excedentară (vezi discuţiile din 
capitolul XXII) determină revolta muncitorilor şi sfîr- 
șitul Mullerdomului. 

Accesibil timp de aproape patru decenii doar cu- 
noscătorilor limbii cehe, romanul lui Jan Weiss a fost 
întîmpinat, la apariția versiunii franceze, cu elogii pe 
deplin meritate, fiind considerat astăzi o operă de prim 
Tang a genului. Vom reproduce, spre exemplificare, 
rîndurile pe care i le consacră Pierre Versins, în mo- 
numentala sa Encyclopedie de lutopie, des voyages 
extraordinaires et de la science fiction*: „În domeniul 
conjectural, acest roman se află cu 30 de ani înaintea 
epocii sale. Parcă ai citi un text, şi cel mai bun, apă- 
rut în New Worlds**; se află în el tot atît «Sense of 
Wonder»*** ca în lucrările celor mai noi autori ai Nou- 
lui Val**** anglo-saxon și mai multă inventivitate tema- 
tică, iar ancheta menită să demaşte un dictator cripto- 
cratic și sentimentul de opresiune dus pînă la coșma- 
rul în stare de trezie care se degajă fac din el, fără 
îndoială, unul dintre cele mai remarcabile texte con- 
jecturale pe care le-a produs Europa.“ Nădăjduim că 
lectura Casei cu o mie de etaje vă va convinge de ade- 
vărul aprecierii finale. 


ION HOBANA 


* Editions L'Age de l!Homme, 1972. 

** Magazin englez considerat drept unul dintre focarele 
Noului Val în science fiction. 

+ Simț al miraculosului (în engl.). 

ss. Orientare manifestată în ultimul deceniu, care mar- 
chează o aplecare spre problematica socială și tendința de 
îmbogăţire a mijloacelor de expresie artistică. 

Începe cu un vis 
Omul de pe scară 
Covorul roşu 
Cine sînt eu? 


Visul era cumplit. Un craniu găunos, iar în 
mijlocul lui o luminiţă gălbuie. Sub ea joacă unii cărţi, 
dar frigul e atit de aspru, încît culorile nu se mai dis- 
ting sub stratul de chiciură ce le acoperă. Apoi o plat- 
formă vastă, suspendată parcă în aer — şi pe ea un 
şir de oameni, înghesuiți unul în altul. Stau toţi cul- 
cați pe stînga, încercînd să-şi încălzească genunchii 
îngheţaţi şi coapsele amorţite de frig. Dacă unul miş- 
că, trage după el tot lanţul de corpuri și, ca la coman- 
dă, verigile şerpuitoare se desprind, lanţul se înco- 
voaie, trupurile se întorc pe partea cealaltă... Şi iar 
se lipesc, genunchii se string, coapsele se anropie... 
Dar nimeni nu mai reuşeşte să se încălzească. Îngheaţă 
încetul cu încetul, înşiraţi pe acul lung cu care i-a stră- 
puns gerul... 

Și, deodată, o mină uriaşă apucă craniul îngheţat, 
cu nălucirea infernală cu tot, şi-l azvîrle în foc. Craniul 
plesneşte. O durere cumplită, de nesuportat — și tre- 
zirea! 

Omul se trezeşte din visul greu. Ochii îi alunecă 
pe suprafaţa înclinată a tavanului. Întâiul gînd: 

— Unde mă aflu? 

O scară! Prima treaptă, acoperită cu un covor roşu, 
fusese pernă pentru visul său. Balustrada de lîngă pe- 
rete e formată dintr-o funie roşie suspendată, iar de 
partea cealaltă, un şir de conuri din marmură urcă 
oblic în sus. 

— Unde mă aflu? 

Omul se scoală. În jos sau în sus? 

— În sus! 

Trei-patru trepte sînt înghiţite în goană. Întinde- 
rea pustie a palierului dintre două etaje, fără ferestre, 
fără uși. Și din nou scara acoperită cu covorul roşu. 
Și iar un etaj, orb, surd, cu o lampă albă în tavan... 
Covorul roşu! Sus! Funia purpurie, aidoma unui şarpe 
fără sifirşit, atirnă în dreapta, iar în stînga urcă conu- 
rile. 

Unde o fi capătul? Unde sînt uşile? Omul aleargă 
în sus. ] se învîrteşte capul, cascada purpurie a covo- 
rului îi arde creierii. 

Deodată se opreşte. — Poate... poate ar fi mai 
bine s-o iau în jos! — Înapoi! 

— Nu! E prea tîrziu! Am ajuns prea sus. 

— Mai sus! 

— Încă un etaj! — Şi încă unul! Nu mai poate!... 
Asta e ultimul! — Și iar un etaj, monoton, cu covorul 
roșu care parcă scoate limba la el. 

Inima e gata să plesnească, i se taie picioarele. 
— Nu pot, nu pot mai sus. 

... Unde am ajuns?... Cine?... Eu? Cine sînt eu? 
— Cine sînt? 

Groaznic gînd! — Surpriză! Omul îşi cuprinde ca- 


pul în palme. 
— Cine sînt? 
Dar creierul tace... Memoria s-a dus... 
— Cum mă cheamă? — Cum arăt? — De unde 


vin?... Pentru dumnezeu, trebuie să fi avut un nume 
pe lumea asta... ce nume?... ce nume? 

Oh, ce tare dor tîmplele cînd le încordezi! Numai 
să-și amintească şi totul se lămureșşte, iar scara asta 
dispare de la sine... ce s-a întîmplat? 

Mereu alte etaje, etaje surde şi oarbe, şi fiecare are 
un soare în tavan, un glob aprins, din sticlă lăptoasă. 


II 


Groaznica descoperire 
Miinile 

Faţa? 

Ce scrie în agendă 
Posibilitatea de a îi detectiv 
Prinţesa Tamara 


În zborul lui nebun în sus, omul se opreşte 
pentru a doua oară. Vai! Ce grozăvie! În colţul alb al 
unui etaj se ridică un morman de oase albe, sfărîmi- 
cioase. O coloană vertebrală, spasmodic prăvălită, se 
tîrăşte ca o bucată de furtun. Iar în colţ zace ce a mai 

rămas dintr-un craniu crăpat. Pe perete, deasupra 
mormanului trist de oase, la înălţimea unui om înge- 
nuncheat, un monogram: ,,5.M.“ Sub el, cinci linii 
orizontale. 

Ce înseamnă asta? — Un necunoscut, înaintea mea, 
s-a prăbușit aici mergînd în sus... „S5.M.“ a ajuns 
pînă aici şi a căzut epuizat. A murit stînd în genunchi 
şi a mai putut să-şi zgiîrie cu unghia inscripţia de pe 
mormint! Cinci linii... cinci zile să fi rătăcit? Cinci 
ore i-au trebuit să moară? 

O spaimă îngheţată îl zgilţii pe omul ce alerga. Fugi! 
Fugi de aici! Dar încotro? Nu există decît două dru- 
muri: Sus sau jos! Ei bine — sus!... Trepte şi iarăși 
trepte. Covorul roșu îi străpunge creierul ca o diră de 
foc. — Cînd se vor sfîrşi toate acestea? — Ah, de-așş 
ști cine sînt! Cu toată durerea care-mi zdrobeşte tîm- 
plele, trebuie să-mi amintesc! — Memoria! Ce s-a în- 
timplat cu memoria mea? — Trecutul! Amintirile! 
Cumplită durere! — Cine sînt? 

Și dintr-o dată — mîinile! — Da, astea sînt mîinile 
mele... şi poate, cînd îmi voi vedea chipul, îmi voi 
aminti. — Miîini albe, cu degete prelungi, subţiri şi cu 
palma trandafirie. Mînecile albe ale hainei, cămaşa de 
mătase, pantalonii albi, pantofii din pînză albă... şi 
fața? Cum să mă recunosc? 

Omul îşi apucă chipul cu palmele. Prin atingerea 
uşoară vrea să-și prindă imaginea, forma, frumuseţea 
sau uriţenia, bătrineţea sau tinereţea... Nasul, gura, 
părul ... E negru sau e alb şi el? 

Mina lui dreaptă simte ceva tare în buzunarul de 
la piept al hainei. O agendă mică! Chiar pe primele 
pagini, o mină necunoscută a scris: 

1. De colindat prin Muller- | 4. Cine e Ohisver Muller? 


dom și de explorat toate Binefăcătorul umanităţii 
etajele. De pătruns în zo- sau un vampir? De ce se 
nele zidite. ascunde de lume? 

2. Societatea de export-im- | 5. Inexplicabila răpire a 
port „Cosmos“, transportul unor femei frumoase. — 
spre stele. Nu cumva e o Prințesa Tamara. Unde au 
escrocherie? dispărut? 


3. Soliul, metalul miraculos 
din care se construiesc a- 
vioane interplanetare. Ce e 
adevărat în asta? 


— Nu cumva sînt detectiv? se miră omul. — Să 
fie oare astea nişte misiuni încredințate mie? Princi- 
palele puncte ale problemei? Dar, pentru numele lui 
dumnezeu, cum pot lucra fără memorie?! 

Răsfoiește în continuare agenda. Ia te uită! Din ea 
cad trei hîrtiuţe, trei tăieturi din ziare. Prima conţine 
următoarea ştire: 


FUGĂ SAU RĂPIRE? 


Astă-noapte a dispărut din dormitorul ei prinţesa 
Tamara, împreună cu prietena ei Elii. Se presupune că 
a fost răpită și dusă cu un aeroplan pe „Insula Tru- 
fiei“, unde se înalţă celebrul Mullerdom. Nu este însă 
exclus să fi fugit, căci şi prinţesa fusese cuprinsă în 
ultima vreme de febra stelelor. Odată cu ea au dispă- 
rut și toate bijuteriile prinţesei, în valoare de cinci 
milioane. 

A doua tăietură are următorul cuprins: 

EXPEDIȚIA DETECTIVILOR 


tocmai s-a întors din Mullerdom cu buzele umflate. 
Conform informaţiilor de la secretariatul Cosmosului, 
prinţesa, împreună cu prietena ei, au luat avionul spre 
steaua L, din constelația Lebedei. E demn de notat că 
transportul unei persoane pe această stea a norocului 
costă 250 mulldori, ceea ce înseamnă 796 000 coroane 
de-ale noastre. 
Şi încă o hîrtiuţă, cu o ştire scurtă: 


Misiunea găsirii prinţesei a fost încredinţată 
CELEBRULUI DETECTIV PETR BROK 


lar pe ultimele pagini ale agendei negre e mizgă- 
lită cu creionul următoarea listă: 


1. Anna Marton, prima ba- | 4. Sola Mâj, stea de cinema, 


lerină a Operei naţionale, răpită din vila ei, 8.1X. 
24. II]. 

5. Dora O'Brien, cea mai 
2. Eva Saratov, manechin, frumoasă femeie din Paris, 
a dispărut de la balul ar- a dispărut cu maşină cu 
tiștilor la miezul nopții, tot, în Bois de Boulogne, 
după ce fusese aleasă re- 24. X. 


gina balului, 7. IV. 
6. Kaja Barard, membră a 


3. Luna Korio, fiica banche- trupei Teatrului Regal, a 
rului, a dispărut în palatul dispărut după primul act al 
Morio din Veneția, 30.VII. operei  „Sfîrșitul lumii“, 

3. XII. 

III 


Taina primei oglinzi 

Casa cu o mie de etaje 

Omul care şi-a pierdut memoria 
În sfîrşit: o ușiță în marmură 
O nouă aluzie la Muller 


Omul mai găseşte ceva în buzunarul de la 
piept: o scrisoare pecetluită, cu adresa: 


Pentru Petr Brok! 


E gata să rupă pecetea, cînd observă avertismentul 
scris cu roşu pe dosul scrisorii: 


ATENȚIE! Nu deschide! 
Scrisoarea poate fi deschisă 
în faţa primei oglinzi! 


Ce înseamnă asta? Să fiu oare eu detectivul Petr 
Brok? Dar memoria e goală şi pustie, întreab-o, nu-ţi 
răspunde... De parcă viața a început odată cu trezi- 
rea pe scară. Şi dacă vrei totuși să-ţi aduci aminte, 
stîrmmeşti o durere sălbatică, ce zvicnește undeva în 
creier ca un abces purulent. Poate că sub această pe- 
cete voi afla dezlegarea? Poate că aici e ascuns vreun 
cuvînt magic care să-mi redea memoria, trecutul, amin- 
tirile, ființa, pe mine însumi... Dar unde să găsesc 
o oglindă? Pînă atunci mor de oboseală, sleit de puteri, 
înfometat, sau poate inima nu-mi mai rezistă! 

Pînă una-alta, nu-mi rămîne decit să fac pe detec- 

tivul! Poate că am şi fost detectiv cîndva! lar dacă 
vreau să fiu om, trebuie să am un nume! Nu poţi trăi 
în lume fără un nume! Craniul refuză amintirile, ca 
un nebun cămașa de forţă! — Bine! Pînă cînd îmi voi 
aduce aminte, voi fi deci Petr Brok, detectiv... O veci 
căuta pe prințesă! Poate îmi voi găsi viitorul, dacă 
trecut nu mai am. 

Dar iată că în fundul unui buzunar mai e ascuns 
ceva, ceva ce Brok nu observase la început. O coală 
de hîrtie, împăturită în opt. Petr Brok își înăbuşă un 
strigăt de bucurie! — Planul Mullerdomului! — Casa 
cu o mie de etaje!... Dar asta nici nu-i casă! E un 
oraş uriaş, îngrămădit sub un singur acoperiş! Şi eu 
trebuie să explorez acest labirint? Să-l caut pe Mul- 
ler, stăpiînul acestui oraș şi s-o găsesc pe prinţesă, în- 
tr-unul din cele o mie de etaje? Fantastică misiune! 
Sînt un om fără memorie! Sau poate tocmai de aceea 
mi s-a luat trecutul, ca să mă pot dărui misiunii mele 
fără rezerve, în intregime, cu fiecare nerv, cu fiecare 
gînd? Dar cum să ajung acolo? Buzunarele nu spun 
nimic mai mult. | 

Petr Brok porneşte mai departe în călătoria-i isto- 
vitoare. Urcă şi iar urcă, îndîrjit şi fără odihnă, şi eta- 
jele se scurg fără sfîrşit, fără speranţă. Ce dumnezeu, 
colosul ăsta urcă pînă la cer?... Și nicăieri o fereastră, 
o uşă care să-l scape de covorul roşu, înnebunitor. 

Brusc îi vine o idee: Ce-ar fi dacă în perete se 
ascunde vreo uşă secretă? Începe să caute, pipăind şi 
ciocănind; dar plăcile netede, solid cimentate, îi răs- 
pund monoton cu acelaşi sunet rece, dur. Aleargă 
atunci cu un etaj mai sus şi iar încearcă plăcile, una 
după alta. Acum avansează încet. Petr Brok numără 
etajele. Ar fi trebuit să le numere de mult, de cum 

se trezise! De ce nu le numărase? Fiindcă încă nu ştia 
că e detectiv, trimis să dezlege marea enigmă a Muller- 
domului. 

Înainte, înainte fusese spaima, goana haotică a cre- 
ierului în delir. Dar acum, acum e necesar să-şi chib- 
zuiască fiecare pas! Să numere etajele! Cîte a parcurs 
oare? 30? 50? Acelea sînt gata pierdute! Să începem 
măcar acum! Vom măsura Mullerdomul, fie şi de la 
mijloc! Unu — doi, trei... 

Și pe cînd Brok ciocănea cam al douăzeci și şapte- 
lea etaj şi cerceta crăpăturile fine din locul unde plă- 
cile se îmbinau, descoperi, spre uimirea lui, o gămălie 
argintie, care ieşea dintr-o placă de marmură. O apă- 
să. Fără nici un rezultat. O prinse apoi cu unghiile și 
trase cît putu de tare. Ia te uită! Din marmură ieşi un 
ac lung, de argint. Cînd îl trase afară tot, placa de 
marmură cedă brusc şi în perete apăru o deschizătură. 
În spatele ei, întunericul. Petr Brok se strecură fără 
zgomot şi închise chepengul în urma lui. 

Se afla într-un coridor întunecos, îngust. Lovea ta- 
vanul cu capul, iar pereţii opuşi îi putea atinge cu 
mîinile. Avansă încet. După cîţiva paşi, însă, zări în 
puţul de beznă un fir subţire, strălucitor, atîrnînd în 
întuneric. Cind ajunse lîngă el, îşi dădu seama că e o 
crăpătură subţire în peretele de lemn ce închidea cu- 
loarul. Îsi apropie ochiul de ea şi crăpătura se lărgi, 
transformîndu-se într-o cămăruță cenușie, fără gea- 
muri. O masă, un urcior, un scaun, un bec, un pat de 
fier. Pe pat şade un bătrin, fixînd încremenit lumina. 

Petr Brok îl privi îndelung, cu fruntea sprijinită de 
peretele de lemn. Bătrînul însă nu se clinti. Pînă cînd 
deodată, sprijinindu-se ceva mai tare, lacătul cedă și 
peretele se deschise. Îşi dădu seama că, de fapt, eo 

uşă fără clanţă. Pînă să. se dezmeticească, detectivul 
se trezi în odaie. 

Bătrînul sări în sus speriat. Întinse mîinile şi scoase 
un strigăt. 

— lertaţi-mă, se scuză Brok, că vă deranjez. Bună 
ziua! 

— Cum ai ajuns la mine! gemu bătriînul, şi bărbia 
îi tremura de frică. 

— Pe scară! Slavă domnului că am ajuns măcar 
la dumneata. : 

— Pe scară! se miră bătrînul... Eşti om? 

— Bineînţeles! Nu vezi? 

— Nu te pot vedea, spuse trist bătrînul și-și apăsă 
cu vîrfurile degetelor pleoapele. Sînt orb... 

Chiar aşa! Abia atunci observă Brok că în ochii 
bpătrînului tresar și se zbat doi iriși albaștri tulburi, 
ca ouăle de broască. 

— Sărmanul de tine! spuse și îl mîngîie pe faţă. 
Brusc îl întrebă: Cine e domnul Muller? 

Bătrinul se chirci şi pe chipul lui reapăru groaza. 

— Nobilul nostru binefăcător și părintele nostru, 
dumnezeul şi stăpînul pămîntului și al cerului... în- 
cepu să biîiguie, neinteligibil, un fel de litanie confuză. 

— De ce te ţine închis aici? întrebă Brok. 

— Încet, încet... şopti îngrozit bătrinul şi-şi aco- 
peri gura cu palma. E atotștiutor! E pretutindeni! Aude 
tot! 

— Las! că-i venim noi de hac! De ce ţi-e frică? 
De moarte? Ce lucru mai rău ar putea să ţi se întîm- 
ple? lar dacă reuşesc ce mi-am pus în gînd, măcar 
mori în libertate! 

— Dă-mi mîna! zise bătrînul. După care izbucni, 
pătruns de ură şi furie: 

— Fă ce vrei, domnule, dacă poţi; praful şi cenuşa 
să se aleagă de casa asta blestemată! 

Petr Brok, tremuriînd de curiozitate, insistă pe lîngă 
bătriîn: 

— Povesteşte! Povesteşte-mi tot! De ce se înalță 
aici acest zpîrie-nori demenţial cu o mie de etaje? Ce 
se petrece în el? Cine e domnul Muller? 

— Cum se poate să nu ştii? Nu eşti atotputernic, 
ca El? Tu, care ai venit pe scară, tu, cel pe care îl 
aşteptăm cu toţii? Cine ești tu? 

— Nu întreba! Nu mă iscodi! Nu știu nimic, un 
singur lucru mi-e clar: am o misiune de îndeplinit aici, 
şi o voi duce la bun sfîrșit! Voi vorbi şi cu stăpînul 
acestei case, cu toate că nu-l cunosc încă şi va trebui 
să-l caut mult timp. Spune-mi tu: Cine e acest Mul- 
ler? 


IV 


Cine e acest Muller? 

Un metal ușor ca aerul 

Omul numărul 794 

Cu ce se hrănesc oamenii în Mullerdom? 


Bătrînul clătină din cap: 
— Nu ştiu... Nimeni nu ştie. Nimeni nu-l cunoaş- 
te. Nimeni nu i-a văzut încă adevăratul chip. Unii 
spun că e un evreu puturos, acoperit cu un strat de 

jeg, cu perciuni roşcaţi. Alţii au văzut un cap chel, ca 
o bilă, cu o bărbie dublă lipită pe un morman scîrbos 
de carne. Un om care şi-a pierdut forma omenească 
sub straturile de osînză; un sac îndesat, care nu se 
poate mişca singur şi e mutat dintr-un loc în altul... 
Diplomaţii şi bancherii cu care vine în contact cunosc 
la rîndul lor un alt Muller, un aristocrat palid, de 35 
de ani, cu monoclu la ochi şi cu buza de jos răsfrintă, 
trasă parcă de un dispreţ fără margini, vechi de sute 
şi sute de ani. Iar alţii jură că e un moşneag cărunt 
şi cociîrjat, cu faţa atit de zbircită, încît nu i se mai 
văd trăsăturile. Cică numai ochii mici şi cenuşii pri- 
vesc lumea, din mulţimea de riduri, cu inocenţa unui 
prunc în cărucior, primăvara. Numai semnătura lui e 
peste tot aceeaşi şi trezeşte uimire şi groază, pretu- 
tindeni unde apare. E subţire, ca scrijelită cu acul şi 
merge în jos, ca un fulger. Înseamnă voinţă, ordin, 
sentinţă fără recurs. De cîte ori n-a fost ucis Ohisver 
Muller?! Cite gloanţe nu i-au străpuns ţeasta?! De cîte 
ori n-a fost înecat, otrăvit, de cîte ori n-a fost linşat de 
muncitorimea răsculată?! Dar niciodată nu e EI! În 
cele din urmă își dau seama, de fiecare dată, că e vor- 
ba despre vreun secretar de-al lui, sau despre vreun 
agent provocator, un manechin viu, o sosie pe care o 
trimite în locul său... 

— Dar soliul ce este? întrebă Brok, amintindu-și 
brusc de punctul patru din însemnări. Memoria lui, 
eliberată de trecut, funcţiona acum de-a dreptul mi- 
raculos. Se mira şi el cât de fantastic de uşor îşi amin- 
teşte fiecare amănunt de după trezire. Conţinutul agen- 
dei se întipărise, cuvint cu cuvînt, în creierul său. 

— Soliul este o materie descoperită în această 
insulă, la mare adîncime, sub un zăcămiînt de cărbuni 
epuizat, un strat nou, necunoscut pînă acum, al scoar- 

ei pămîniești, stratul cel mai apropiat de centrul pă- 
mâîntului. S-ar putea să fie ultima crustă a miezului 
de foc. E un element mai uşor decit aerul. Eliberat de 
pămînt şi de impurități, îşi ia zborul în spaţiu şi nu 
se mai întoarce. 

Nimeni pe lume nu ştie ce cantitate de soliu ex- 
trage Muller în minele lui! Mai mult decît fier! Decît 
cărbune! Dacă l-ar folosi pentru binele omenirii, lu- 
mea s-ar schimba cu totul, omul ar fi creat din nou 
şi o altă viaţă ar începe pe această stea. 

Numai că Muller își păzeşte cu străşnicie minele. 
Le-a astupat la suprafaţă şi accesul la ele se face nu- 
mai din coridoarele Mujlerdomului. De aceea lumea 
ignoră abundența fantastică a soliului. lar Muller, cu 
gesturi de filantrop, îl vinde în grăunţe mici, la pre- 
țuri nemaiauzite. O fărimă infimă de soliu, ca un fir 
de praf într-o rază de soare, o vinde universităţilor şi 
spitalelor bogate pe o sumă cu multe zerouri, în aur. 
E], desigur, nu face economie. Prelucrează această ma- 
terie industrial şi produce din ea un beton mai tare 
ca oţelul şi la fel de uşor ca aerul! Din materialul ăsta 
şi-a ridicat palatul cu o mie de etaje, mândria lui, tri- 
umful lui, victoria lui. Din vîrful palatului, privește 
lumea şi trufia lui e mai înaltă decît o mie de etaje! 

Mullerdomul nu are nici uşi, nici ferestre. Cu greu 
pătrunzi în el; şi mai greu ieși. Nu are nici o legătură 
cu lumea, deşi a crescut în mijlocul ei. Aşa își pă- 
zește Muller secretul miîrşav ... 

Bătrînul tăcu. 

— Spune-mi cine eşti, insistă Brok, de ce te ţine 
aici? Nu eşti destul de închis în orbirea ta? Cum te 
cheamă? 

Bătrînul desfăcu palmele. Pe ele era scris cu fie- 
rul roşu numărul „794“. 

— Nu am alt nume în afara acestui număr... Fă- 
ceam parte din a opta echipă de muncitori care au 
ridicat 800 de etaje ale Mullerdomului. Toţi cei care 
au construit acest turn blestemat au orbit în răstimp 
de cinci ani. Soliul cuprins în beton emană radiaţii 
mai puternice decât soarele și distruge ochii. Întreaga 
noastră colonie, de o sută de etaje, e locuită de orbi. 
Sînt foștii zidari şi maiștri ai Mullerdomului. 

— Şi cu ce vă hrănește? 

Bătrinul arătă spre masă. Lîngă urciorul cu apă se 
afla un cubuleţ, învelit în celofan, cu marca Okka 
înscrisă pe el. Nu era mai mare decît o bucăţică de 
zahăr. Brok îl desfăcu şi-l gustă cu virful limbii: ce- 
nuşă, lemn, piatră... Nu avea nici un gust. 

— Asta e micul nostru dejun, prînzul nostru, cina 
noastră. Esenţă de substanţe nutritive, necesare cor- 
pului omenesc pentru o zi. Dar cuburile astea mai cu- 
prind ceva, ceva pus intenționat de Muller, ca să ne 
înăbuşe bărbăţia. Vrea să distrugă în oameni seva 
miraculoasă care aprinde ochii bărbatului cînd vede o 
femeie şi ai femeii cînd vede un bărbat şi care face 
din corpul omenesc, cu toate proeminenţele şi mean- 
drele lui, o insulă de fericire, unde visul paradisului 
pierdut devine realitate. Noi nu ştim ce e iubirea, de 
aceea zilele ne par atit de lungi şi nu cunoaștem alt 
viitor în afara morţii. Nu simţim pofta sau foamea, 
nu avem nici dorinţe, nici vise, în afară de unul sin- 
gur şi anume un cumplit dor care ne chinuieşte tot 
timpul şi pe care nici zeul Muller nu ni-l poate răpi! 
Dorul de moarte! Fiecare trezire a noastră înseamnă 
groază şi ziua întreagă nu-i decît o lungă jinduire după 
un pat, după somn, după moarte! Sintem mii şi mii 
cei care dorim o noapte liniştită, fără vise, din care 
să nu ne mai trezim... 

— Și nu puteţi ieşi de aici? 

— Unde am putea merge? întrebă bătrinul. Pre- 
tutindeni domneşte întunericul. Chiar de-aş vedea, tot 
n-aş fugi. Pe scară ne pîndește moartea prin înfome- 
tare... 

— Dar uşa asta unde duce? îl iscodi în continuare 
Brok, care examinase cu atenţie toată cămăruța. 

— Pe culoar. La capătul lui e o colivie de fier. Pe 
acolo se poate trece în al patrulea cartier. 

— Şi acolo ce e? P 


vV 


West-Wester, orașul aventurierilor 
Gedonia, orașul fericirii 
Cum se fabrică destătările în Gedonia 


— West-W ester. Au dat acolo năvală aven- 
turierii din întreaga lume. Negustori, vînzători şi mi- 
siți vind şi cumpără tot felul de lucruri: zdrenţe vechi 
şi lumânări şi suflete omeneşti, virtute şi sînge, covoa- 
re şi zei, pudră şi inocenţă; au venit cu toţii să caute 
fericirea. Agenţi, copoi, trîntori, tîlhari, trişori, provo- 
catori, spărgători de grevă, trădători, nebuni, ucigași, 
o întreagă armată de indivizi dubioși își oferă aici ser- 
viciile. Bogăția lor se măsoară după etaj. Cu cît ești 
mai jos, cu atît mai mare e bunăstarea. Cu cît urci 
mai sus, cu atit creşte mizeria. Nimeni nu e mulţumit 
de etajul lui. După cum îi merg afacerile, pleava asta 

urcă sau coboară, dar numai în cadrul celor o sută de 
etaje care i-au fost destinate. Asta e deci West-Wester- 
ul. Aici putem, o dată pe săptămînă, să cheltuim pe 
băutură jumătatea de mulldor pe care nobilul Muller 
ne-o dă ca pensie. Oh, şi unui văzător îi e greu prin 
locurile acelea, darămite unui orb. Sîntem mereu traşi 
pe sioară. 

Brok îşi aminti de schiţa de plan. De orașul care 
ocupa a cincea sută de etaje. Îi dădu în gînd că acolo, 
printre aventurieri, ar putea găsi omul nimerit care 
să-i arate drumul direct către Muller. Dar cel mai mult 
îl atrăgea zona din partea de jos a planului său, no- 
tată cu numele Gedonia. Îl întrebă pe bătrîin despre 
ea şi acesta, îndatoritor, se-puse pe povestit: 

— Gedonia e un oraş de cristal, aflat în a doua 
sută de etaje a Mullerdomului. Prin locurile acelea stă 
cel mai mult El, cu suita lui de agenţi, ambasadori, 
diplomaţi, financiari şi generali. Găseşti acolo săli și 
încăperi unde cică poţi cunoaşte, încă de pe lumea 
asta, fericirea eternă. Aceste tărîmuri ale fericirii sint 
iscusit păzite de ziduri de nepătruns şi numai un grup 
mic de adulatori şi de favoriţi au acces dincolo de ele. 

Aici, plăcerile trupului şi ale spiritului sînt pro- 
duse pe cale chimică şi mecanică, şi există adevărate 
game de voluptate prin care trec corpul şi sufletul, 
pînă la istovirea totală. Cele cinci simţuri omeneşti nu 
au fost de-ajuns pentru ca să cuprindă toate formele 
de desfătare şi se zice că s-au descoperit alte cinci 
simţuri, cu ajutorul unor noi desfătări. Voluptatea tru- 
pească e stimulată de diferite balsamuri și leacuri, pi- 
lule şi unguenţi, masaje, injecții şi operaţii variate, 
prin care se extrag din corp părţi de organe şi glande, 
se leagă vene, se scurtează nervi... Cică s-ar fi des- 
coperit un nou tip de desfătare în strănut, care, după 

o anume intervenţie chirurgicală, atinge o intensitate 
paroxistică şi sfirșeşte printr-o moarte cumplită. Prin 
duşuri şi băi excitante se obţine o minunată mîncărime 
a pielii în diferite părţi ale corpului — cultul căsca- 
tului, al gidilatului, al aţițării pînă la culmi pe care 
omul nu le poate suporta... 

Și atunci cînd toate mijloacele de stimulare nu 
mai au efect, cînd corpurile se prăbuşesc stoarse și de 
ultima picătură de vlagă, atunci se sting toate lumi- 
nile şi urmează perioada de repaus. Muller în persoa- 
nă hotărăşte dacă în Gedonia va fi zi sau noapte, căci 
soarele nu domneşte în Mullerdom. 

Arhitectul care a conceput şi înfăptuit aceste lăca- 
şuri divine, în spatele pereţilor nevinovaţi, a fost zi- 
dit de Muller într-una din firide. Numai El are planul 
acestui rai înconjurat de ziduri. Cunoașşte toate tai- 
nele uşilor şi ale coridoarelor, ale porţilor invizibile, 
ce se deschid cu ajutorul unor mecanisme ascunse. 
Duc în săli de teatru, în palate, în biserici şi în dor- 
mitoare. Steaua din plafon, de care e suspendată lustra, 
chipul Răstignitului din altarul catedralei, parchetul 
mobil dintr-un dormitor — iată porţile cerului prin 
care trece zeul Muller. Prin ele poate să asculte, să 
se strecoare înăuntru, să ia prin surprindere, să apară 
la momentul oportun ca să dispară apoi fără urmă. 

— Dar deasupra voastră ce e? întrebă Brok. Pe 
plan, etajele astea sînt pline de semne de întrebare. 

— Spitale, aziluri pentru săraci şi pentru bătrini, 
unde oamenii merg să moară... 

— Și mai sus? 

— Balamurcul, temniţele, închisoarea pentru cei 
condamnaţi la înfometare, sălile de tortură . 

— Şi mai sus? 

— Crematoriul . .. 

— Și cel mai sus? 

— Acolo cică se construieşte încă... Se constru- 
ieşte mereu... Etajele se lipesc altor etaje, fără odih- 
nă, fără sfîrşit. Oraşul creşte numai în sus, mereu e 
nevoie de noi şi noi încăperi, aşa că sîntem încontinuu 
împinşi în sus, ca de un piston... În perioadele de 
mutare, Mullerdomul seamănă cu un furnicar în răs- 
coală. Sint zilele de nebunie şi de groază. Aparatul 
administrativ, amplasat la etajul 50, deasupra Gedo- 
niei, nu mai face faţă panicii ce-i cuprinde pe toţi 
locuitorii casei ... 


VI 


Un bătrîn tînăr 

Ce i-a spus lui Brok oglinda 
de la capătul culoarului 
Starea de „dispersie“ 


Brok apucă mina bătriînului şi deodată își 

aminti de plic. 

— Nu cumva e pe-aici vreo oglindă? 

Bătrînul dădu trist din cap. 

— Ce nevoie are un orb de oglindă? De zece ani 
tot privesc întunericul. 

— Cîţi ani ai, unchiașule? 

— Treizeci şi trei... 

Brok se uită mirat la tînărul bătrîn. Nu treizeci şi 
trei, ci optzeci de ani de mizerie şi disperare erau 
săpaţi în ridurile lui. 

— Aşa arată toţi cei care se hrănesc cu cuburile 
lui Ohisver Muller. 

Abia atunci în mintea lui Petr Brok se făcu lumi- 
nă. Se hotări brusc: 

— Destul! Cred că voi găsi mijlocul de a ajunge 
în faţa dumnezeului ăsta al vostru! 

Bătrinul lăcrimă: 

— Ești puternic, căci ai venit pe scară! De zece ani 
aştept să se deschidă uşa! Fiindcă numai pe aici poate 
veni cineva mai puternic decît Muller! Fă-ne, dom- 
nule, pe mine şi pe frații mei, din nou oameni! Dă-ne 
nume în loc de numere şi hrană în loc de cuburi, 
redă-ne dragostea, dorinţa şi visele! Eliberează-ne din 
această temniţă şi dă-le soare celor ce l-au pierdut pe 
vecie! 

— Făgăduiesc! spuse Brok. Miinile lor se întâlniră. 
Și Brok simţi dintr-o dată întreaga dificultate a mi- 
siunii lui. E oare chiar atît de puternic, încît să se 
poată măsura cu Muller? Cum va pătrunde în etajele 
interzise, fără să se dea imediat de gol? 

Și iar îi veni în minte: plicul! Da, în plic e închisă 
acea putere pei care o bănuiește şi care i se va dezvă- 
lui de îndată ce va sta în faţa primei oglinzi. 

— Unde găsesc o oglindă? întrebă din nou, pe cînd 
bătrînul îl conducea pe un coridor lung, cu un şir de 
uşi de-o parte şi de cealaltă. 

— La 'capătul coridorului, spuse bătriînul, se află 
o cuşcă de fier. E un lift fulger, care te duce în car- 
tierul West-Wester. În spatele cuştii e o firidă. Acolo, 
pe perete, e agăţată o placă şlefuită, netedă şi rece ca 
un şarpe. Nu ştiu dacă e o oglindă, dar cînd stau în 

fața ei mi se pare că orbirea mea se uită la mine... 
Nu ştiu. S-ar putea să nu fie decît un geam! 

Se apropiară de lift. Brok tremura de încordare. 
Ocoliră liftul. Și în spatele lui, sub o lampă tristă, 
strălucea — într-adevăr — suprafaţa mare, pură a unei 
oglinzi. 

Brok o luă înaintea bătrînului, sări spre perete şi 
se uită în oglindă cu plicul în mină. 

De pe buze îi scăpă un strigăt de uimire! 

Se înălţă în vîrful picioarelor în faţa oglinzii. În- 
cepu să-și agite braţele. Sări în sus. Făcu tot felul de 
mişcări ca să se vadă că e acolo, că acolo e un om în 
faţa unei oglinzi — în zadar — oglinda nu-l vedea, 
oglinda nu-l băga în seamă. 

Oglinda era goală! 

Peretele din spatele lui era redat fidel, dar omul 
ce se afla între el și oglindă, nu reușea să se vadă. Ce 
fel de oglindă e asta, la toţi dracii, dacă nu arată ni- 
mic? Şi dintr-o dată, în profunzimea aceea miracu- 
loasă, Brok îl văzu pe bătrîn, apropiindu-se cu greu. 
la te uită! Bătrînul se oglindea în cadrul șlefuit, în 
care fiecare rid se desena cu precizie. 

Un gînd sălbatic îşi făcu loc în creierul lui Petr 
Brok! Rupse febril pecetea roşie, desfăcu coala albă 
de hîrtie şi citi: 


Din propria mea voinţă şi pe riscul meu, î-am îm- 
prumutat meşterului Oskar Eril trupul meu, pentru 
experiența denumită dispersie (asprid), ca în acest fel 
și sub această formă (adică în stare invizibilă) să pot 
pătrunde în toate colțurile Mullerdomului, să-i dezleg 
tainele și, dacă bănuiala cumplită se confirmă, să-l 
omor pe loc pe bărbatul care se numește Ohisver Mul- 
ler, faptă pentru care mi s-au dat puteri depline în 

ședința secretă a congresului judecătorilor SUL (Sta- 
tele unite ale lumii) de pe Insula Ultimei Speranţe. 
Această jertfă nu o fac din dorinţa de câștig şi nu mă 
sperii de urmări, asupra cărora mi s-a atras atenţia; 
o fac pătruns de dorința arzătoare de adevăr și drep- 
tate şi pentru a salva omenirea. 

Semnat cu propria mână: 


Petr Brok 
lar dedesubt o altă mînă adăugase: 


Garantez cu semnătura mea că așa-numita stare de 
dispersie (asprid) va dispărea după scurgerea a treizeci 
de zile. 

Cu propria mînă: 


Oskar Eril 


Brok înţelese în sfîrşit de ce putere fără margini 
dispune! Nebun de bucurie, îl apucă pe bătrîn.de mij- 
loc şi începu să danseze cu el ca un zănatic. 

Bătrînul atinse apoi cu degetul suprafaţa oglinzii 
şi se trase temător îndărăt. 

— Oh, mi-e frică de oglinzi, cînd le simt cu pal- 
mele! Ele răspund şi orbilor... Oglinda nu orbeşte 
niciodată. 

— Ştii, unchiașule! strigă Brok, şi dac-ai avea o 
mie de ochi, tot nu m-ai vedea! Nimeni nu mă vede... 

Brok nu se mai sătura de gîndul că e invizibil. Să- 
rea în fața oglinzii, lovea în ea, sufla peste ea şi o 
mângîia — degeaba! Oglinda obosise de moarte tot pri- 
mind şi rediînd figuri omenești! Nu! De parcă s-arii 
revoltat dintr-o dată și ar fi refuzat să-l oglindească 

pe Peltr Brok! Dar el nu se supăra deloc. Cît sînt de 
puternic...! Ca un zeu! Pot face orice! Minuni, la 
care nici Cristos n-a visat! Voi ului lumea încătuşată 
în blestemul acestei barăci pînă la cer! Acum Muller- 
domul îmi aparţine! 

Își luă degrabă rămas bun de la tînărul bătrîn și 
intră în cușcă. De îndată ce grilajul de fier se închise 
în urma lui, simţi o zguduitură. Podeaua începu să 
coboare şi dintr-o dată i se păru că se prăbușşeşte în- 
tr-o prăpastie. Închise ochii. Căderea abruptă, cu ca- 
pul în jos, îl ameţea. Craniul îi pocnea surd de durere. 
Petr Brok leşină. 


VII 


Din nou visul şi mica lampă galbenă 
Ferestre şi oameni 

Circiuma de la capătul lumii 
Vînzătorul de vise 


Și cum se prăbușește — minune! — visul 
apăsător, scîrbos reapare. Lampa galbenă din craniu 
aruncă o lumină neliniştită, pilpiitoare. Nu luminează 
deloc; numai pe ea însăşi şi cercul galben de praf ce 
se roteşte în jurul ei. Brok are impresia că zace făcut 
ghem, cu capul între genunchi, într-o peșteră umedă, 
îngheţată. Dă la o parte gluga cenușie ce-i acoperă 
capul — şi ochii i se obişnuiesc cu întunericul: vede 

ca printr-un voal grinzi crăpate, încrucişindu-se deasu- 
pra capului lui și pornind în direcţii de neînțeles, în- 
colo şi încoace. lar pe platforma suspendată stă, în- 
ghesuit, un şir de oameni, culcaţi pe dreapta şi încăl- 
zindu-se unul în altul. El însă nu mai e o verigă din 
acest lanţ; zace în faţa lor, lingă un geam spart, aco- 
perit de albeaţa chiciurei. Îi e frig. Îşi trage iar gluga 
pe cap, se ghemuieşte şi se înfăşoară în întunericul 
care poate fi şi zi şi noapte... 

Petr Brok s-a trezit. O zguduitură bruscă l-a făcut 
să deschidă ochii şi în clipa aceea a dispărut şi nălu- 
cirea chinuitoare. Cît a dormit? Îşi îndreaptă trupul 
pe fundul cușştii şi dintr-o dată îşi aminteşte de ziua 
de ieri. Apucă cu dragoste grilajul de fier, de parcă 
ar fi vrut să apere această realitate de visul înspăimîn- 
tător cu lampa galbenă în craniul găunos. Simte o do- 
rință dureroasă de lucruri viitoare. Uimit îşi aminteşte 
că e invizibil şi sare din cuşcă. 

Parcurge un coridor, nişte scări, deschide o portiţă 
de fier — și se trezeşte pe o stradă! Două şiruri de 
case, firme, trotuare. Nu lipsește decit un singur lucru, 
care există pe fiecare stradă, cu toate că nimeni nu se 
uită la el... Cerul. În locul lui, sus, deasupra cape- 
telor, se arcuieşte un plafon în stil roman, turnat din- 
tr-o singură bucată de sticlă. Sub el arde un glob uriaș, 
alb, cu o lumină de nesuportat, ca a soarelui la zenit. 

Ferestre și oameni. Şiruri fără sfîrşit de ferestre şi 
de oameni... Ferestre care tac şi ferestre care strigă, 
speriate și plinse, misterioase şi căscînd de plictiseală, 
ferestre, ferestre, ferestre — dau din cap, ispitesc, rîd, 
pling. lar sub ele, mulţimea. Mulțimea pestriță, învol- 
burată, grăbită. Toate seminţiile umane se amestecă 
aici într-o neobosită mişcare de rotaţie. Culorile veş- 
mintelor, chipurilor, ochilor și părului se împletesc, 

glasurile ies din mii de guri ca din tuburile unei orgi 
scăpate dintr-o catedrală în flăcări. 

Și aşa cum cerul şi soarele de deasupra lui sînt 
artificiale, lui Brok i se pare că toţi oamenii care 
țopăie şi strigă aici au în ei ceva ireal, înşelător şi 
fals. Chipurile bărbaților sint imberbe sau acoperite 
de bărbi de toate formele posibile; lui Brok însă i se 
pare că multe din aceste bărbi sînt false, lipite numai 
de obraz. Unii se distrează prea tare şi rid ca proştii. 
Alţii aleargă într-o anumită direcţie, cu îngrijorarea 
sau groaza întipărite pe faţă. Ici un chinez se tupi- 
lează pe sub ferestre, urmărind pe cineva. Colo se stre- 
coară o mutră de criminal, cu un plasture negru pe 
un ochi. Undeva, în spatele unei uşi, răsună o împuş- 
cătură şi nimeni nu se întoarce să vadă ce e. Un mari- 
nar — tricou negru cu galben — cu faţa ciuruită de 
vărsat, se clatină beat turtă şi urlă un cîntec obscen. 
Trei tipi, goi pînă la briu, cu măști negre pe faţă, trec 
insolenți pe stradă, cu pumnalele la cingătoare. Cei- 
lalţi se dau la o parte. Colo păşesc lent nişte oameni 
cu măști violete, cu găuri rotunde în ele. Ferestrele 
unei săli de dans riîd galben... Li-la-la-lu — powves- 
teşte o japoneză, cu părul împodobit cu un ac lung, 
ca o inimă neagră străpunsă de un pumnal. Merge la 
braţul unui apaş, care le pune piedică bătrînilor orbi 
şi ride de ei cu dinţii vopsiți în roşu. Acum trage un 
şut într-un cerşetor fără picioare, care se rostogolește 
-în canal. O firmă neagră strigă: 


VÎNZARE 
DE DIAMANTE ŞI CĂRBUNI 


Un vînzător horcăie: 


Cubul „OVA“ e CEL MAI BUN!! 

Un steag negru cu verde: 


CIÎIRCIUMA LA SFIRȘITUL 
LUMII 


Se deschide o ferestruică: 
DISPERAȚILOR! 
CUMPĂRAȚI 
Zilele cenuşii le colorăm în roz! 


Laşul devine erou! KOKA! 
Învinsul va fi învingător! 


Măşti violete de pudră pe feţele femeilor. Strălu- 
cirea albă a dinţilor, pătratele negre ale ferestrelor, 
clopoței; într-un colţ, sub picătura de lumină sîngerie 
a unui bec, o femeie cheamă cu cuvinte îndrăzneţe, iar 
prin gesturi obscene arată că ea însăşi e vînzătoare, 
prăvălie şi marfă: 


„Grăbiţi, bătrîni şi tineri! 
Înainte de a trece mai departe, 
priviţi-mi chipul! 

Admiraţi-mi părul, 

preţuiţi culoarea ochilor mei! 
Încercaţi tăria sînilor mei — 

e pe gratis... 

Atingeţi-mi coapsele, 

sînt tari ca şinele de cale ferată 
pe care vine în goană patima! 
Ard, ard — 

pentru opt arginţi 

vă voi omori cu dragostea mea!“ 

lar peste drum, un scandalagiu cu barbă ruginie, 
despicată în două, stă la o măsuţă șubredă, acoperită 
cu cutiuţe;, înconjurat de cîţiva gură-cască, strigă: 


CUMPĂRAŢI VISE 
Marfă garantată, solidă, ţine toată noapteal 


X* 


V/SE DESPRE AUR 


Deveniţi milionar pentru o noapte! 
Cumpăraţi »Aurvisul» meu, marcă depusă! 
* 


O SINGURĂ TABLETĂ AGA 
înainte de culcare, vă asigură o 
noapte de dragoste, cu sărutări și îmbrăţişări! 
Citiţi modul de întrebuințare! 


* 


SPECIALITATE 


Vise roz! 
Gustaţi o dată și veţi reveni. 
Garantat inofensiv 


* 

VREŢI SA CĂLĂTORIŢI PE MELEAGURILE 
DE DINCOLO DE MĂRI ȘI OCEANE? 
Să vedeţi palmieri, caravane, 
sălbatici, tigri și maimuțe? 
Cumpăraţi praful EXOTICI 


* 


38 


UN ZBOR CU AEROPLANUL 
spre soare veţi face 
dacă adormiţi pe spate, cu o pastilă 
ARO pe limbă! 


* 


Vreţi să trăiţi, într-o noapte, un uragan? 
Încercaţi o pilulă ORA şi-l veţi 
trăi, bine sănătos, în patul dvs.! 

se 


VĂ TEMEȚI SĂ CĂLATORIȚI SPRE STELE? 
Sau mijloacele nu vă permit s-o faceţi? 
Visele despre stele vă vor înlocui această aventură! 
Cumpăraţi, pe cinci arginţi, Stelovisul meu. 
Atenţie la marca depusă! 


X 


Firme uriașe, imagini mişcătoare din neon, repe- 
tindu-se pînă la demenţă, reclame pe drapele, pe zi- 
duri, pe vitrine, pe uşi, pe spatele oamenilor şi pe 
chipuri. Din amîndouă părţile şi din gurile omeneşti, 
în ochii și urechile lui Brok dau buzna aceste strigăte 
de hirtie, culoare şi sticlă. Merge de mult drept înain- 
te, neocolind pe nimeni; se distrează văzind cum_tre- 
cătorii, fără să bănuiască nimic, se lovesc de el, sar 
în lături şi chipurile li se schimonosesc de uimire și 
spaimă. Merge, tot către dreapta, cum îl duce strada. 

Deodată își dă seama că merge de fapt în cerc şi că 
a ajuns, în cele din urmă, în locul de unde plecase. 
Și abia atunci observă că din această stradă mare, 
circulară, cotesc spre interior străduțe înguste, întor- 
tocheate, pe care mulţimea se scurge picătură cu pică- 
tură. Pereţii de tinichea ai caselor au ruginit aici, din 

cauza umezelii, ferestrele au gratii ca niște botniţe 
convexe. Unele străduţe sînt atit de înguste, încît dacă 
întinzi braţele atingi, şi de-o parte și de alta, zidurile. 
Și mai sînt unele ca nişte defileuri, în care zidurile 
de fier ale caselor se ating pe alocuri şi pe unde oame- 
nii trec pieziş, sugindu-și burta. 


VIII 


Magazinele de pe strada tigrului 
Hotelul ,„,Eldorado“ 


Reuniunea unei societăţi alese 
Revoluţie în Mullerdom 


Petr Brok o ia pe una din aceste străduţe 
lăturalnice. Dalele de sticlă de pe jos sînt acoperite cu 
un strat uscat de murdărie. Unele sînt crăpate sau 
sparte şi prin ele se strecoară lumina. Printr-o ase- 
menea ferestruică în podea, Brok observă că şi jos, sub 
el, mişună mulțimea, culorile aruncă lumini fosfo- 
rescente și vînzătorii strigă în gura mare. 

Și străduţa pe care păşeşte e acoperită de înscripţii 
dintre cele mai ciudate, dar mult mai discrete. Cu cît 
firma e mai mică şi mai modestă, cu atit e mai impo- 
zantă prăvălia, cu atît mai arătos patronul. O carte de 
vizită murdară, lipită pe ușă, o tăbliță pe fereastră, 
o plăcuță emailată cît palma. Nu mai sînt strigăte, sint 
mai degrabă șoapte, şoapte pline de mister... 

eee e e ap pe ip o ase o 


— OPIUM -— 


marca cea mai bună 


Aici HIPNOTIZOR 
Arpag Merle, alchimist 


moarte fără dureri 


— IMMA = 


ELIXIRUL R— A, 
vă prelungește viaţa după voie 


Fr. IPS, cambii, plastograiie 
ialsiiicare de bani 


Joe Mina, 
furturi mărunte, buzunăreli $. a., 
discret!!! 


MAGIE, FARMECE.| 
Sandor, Sabath 

PICĂTURI 
de uitare veșnică! 


Gentlemeni! 
cumpăraţi numai raze GGGGG 


SCHWARZ și comp., producţie de 
WWWW 


| Ko — Son — Ma, RĂPIRII 


După o fereastră, între sticle, o plăcuţă de tablă: 


VÎNZĂTOR DE OTRĂVURI 


Pe un perete ruginit, scris cu cretă: 


GARPONA 
ia sînge toată ziua! 
Discret| 

O bucată de scîndură, cu vopseaua literelor scursă 
pe lemn: 


— 


CULKOV, nebunie 


Pe intervalul întunecat dintre ziduri e întinsă o 
sirmă, de care se leagănă o tăbliță. Pe ea e desenat un 
pumnal cu inscripția: 


Atenţie la spate! 
Firidă în stinga!!! 


Ceva mai departe, deasupra unei uşi atirnă oblic o 
firmă strimbă. Literele sînt frînte, de parcă le-ar fi 
scris un beţiv, cu degetul înmuiat în noroi: 


Hotel 
E |dorado 


Petr Brok se hotărăște să viziteze acest hotel du- 
bios. Pe de-o parte a obosit şi, în plus, vrea să pri- 
vească de aproape pleava care se adună aici. Intră în 

antreul întunecos. Miroase a şoarece, a sudoare şi a 
încă ceva de nesuferit: Din antreu, o uşă dă într-o în- 
căpere spațioasă, un bar strident decorat. În plafon se 
află un geam rotund, convex, al cărui rost Brok nu-l 
poate pricepe. 

Masa rotundă din mijlocul camerei e ocupată. Nu- 
mai că nu are timp de pierdut cu examinarea societăţii 
adunate acolo, căci cineva tocmai strigase cuvîntul „re- 
voluţie“, or, acest cuvînt are asupra urechii un efect 
la fel de puternic ca sîngele asupra ochiului! 

— Revoluţie! strigă un bărbat cu barbă neagră, 
împărțită în două. Sclavii s-au răsculat în cartierul 
fabricilor! Revolta a și cuprins optzeci de etaje. A iz- 
bucnit în fabrica de cuburi Omega, unde un oarecare 
Vitek din Vitkovice, supraveghetor, l-a trădat pe Marele 
nostru Muller! A organizat în secret revolta și acum 
declară că va elibera lumea noastră din ghearele lui 
Muller. 

Vrea să înscăuneze domnia sclavilor şi să gonească 
aristocrația din etajele de jos, s-o ponească în mine 
și în fabrici. Cuburilor Omesa li s-au alăturat uzina 
chimică: 1 980 bărbaţi, monetăria: 260 bărbaţi. turnăto- 
ria: 400 bărbaţi, uzina de gaz: 5 380 bărbaţi, fabrica de 
lichioruri: 250 bărbaţi. Au făcut o breșă prin care au 
și pătruns în Orasul întunericului. Pe locuitori i-au 
cîștigat de partea lor, promiţindu-le o republică în care 
cică şi orbii își vor avea reprezentanţii lor. Vor să facă 
din ei o cumplită armată de avangardă, ca un zid. Dacă 
cuceresc Oraşul întunericului, ne amenință primejdia că 
vor deschide temniţele de la etajele de sus. Mai rău e 
că pătrund şi în jos, distrugînd maşinile și instalaţiile. 
La etajele 690 şi 700 au devastat birourile şi acum se 
apropie de etajul 680, unde încep anirepozitele. Deci 
de depozite nu-i mai despart decît 60 de etaje. Desigur 

că pătrund cu greu prin plafoanele dure, din beton cu 
soliu. Din fericire, ascensoarele nu funcţionează (cen- 
tralele electrice se află în prima zonă, iar curentul a 
fost tăiat imediat). Scara principală e împînzită de ba- 
ricade. Nu trec de ele nici în cinci luni, dacă ţinem 
cont de faptul că sînt destul de primitiv înarmați. 

Dar Marele nostru Muller nu vrea să-și păteze mii- 
nile cu sîngele lor, deşi i-ar putea distruge și prin ga- 
zare. Crede că va reuşi cu binele. De aceea m-a trimis 
la voi, în West-Wester, ca să angajez cîțiva specia- 
lişti. lată despre ce e vorba: să pătrundem discret în 
mijlocul răsculaților și să băgăm zizanie între ei; să le 
spargem rîndurile și mai ales să-l înlăturăm pe ascuns 
pe Vitek din Vitkovice, care e de fapt sufletul şi cre- 
ierul acestei revoluţii de palat. A încercat odată să-l 
cîştige cu aur, dar nu a reuşit... 


IX 


Garpona 

Meșterul Perker — otrăvuri 
Serul Kawai 

Gazul Sio 

Sticlele de pe tîmplele orbului 


— Poate cu pumnalul? întrebă un flăcău col- 
țuros, căruia tovarășii lui îi spuneau ,„,Garpona“. Nu 
avea miîini și se slujea, în locul lor, de picioare. 

— V-am mai spus-o: nobilul Muller nu vrea sînge! 


45 


— Am în depozit otrăvuri pe cinste... începu să 
turuie un bărbat cu nasul roşu, neruşinat de mare, ca- 
re-i acoperea, ca un ciorchine, cea mai mare parte a 
feţei, şi lui Brok i se păru că mai creşte încă şi se coace 
văzînd cu ochii. 

— Am mărfuri verificate, de mii de ori încercate 
De administrarea lor mă ocup personal, cu efect ga- 
rantat. Dacă vreţi, moare de apoplexie. După o pică- 
tură de U, moartea vine de la cap. La cererea dumnea- 
voastră, poate muri de cancer, prin absorbţia unei doze 
de ÎI. Am trabuce O! Un miligram de E într-un pahar 
de lapte... 

— Eu lucrez numai en gros, îl întrerupse pe năsos 
un orb, cu o voce profundă de bas. Pleoapele îi erau 
cusute, fapt care-i dădea chipului o liniște înspăimîn- 
tătoare. Pe tîmple însă avea montate două degetare 
de metal; în virful lor scînteiau două lentile fine, ca 
ochii unui animal de pradă. 

— Dacă trebuie să înăbușim revoluţia, sînt în stare 
s-o fac cu ajutorul bacilului meu... Dealtfel Marele 
Muller mă cunoaște... 

— Vine și rîndul sclavilor, răspunse agentul. Dar 
mai întîi să-l lichidăm pe Vitek! Nu să-l ucidem, în- 
țelegeți? Corpul lui n-are decit să trăiască! Sufletul tre- 
buie să i-l distrugem! Sau sufletul, sau creierul! 

— Dacă-i injectăm ser KAWAI în creier, înnebu- 
nește ... îi povăţui un omuleţ cu două cocoaşe în spi- 
nare. 

— Dacă inspiră gazul SIO. îmbătrinește peste 
noapte, adăugă un bătrîn ramolit, fără un fir de păr 
pe cap, tremurînd tot. Cit îi mai rămîne de trăit o va 
duce într-un ramolisment ce-l va conduce drept la 
moarte. Aparatul poate fi pus pe furiş în dormitor, e ca 

o jucărie, o minge de cauciuc, care de îndată ce se 
rostogoleşte ... 

— Cel mai bun pumnal, cea mai bună otravă, cel 
mai bun ser, cel mai bun gaz — sînt ochii! spuse încet, 
dar apăsat, un chip galben cu ochi rotunzi, negri, în 
care scînteiau viu două pătrăţele incandescente. 

— Bine, zise agentul şi scoase un carneţel, o să-mi 
notez numele vostru. Meșterul Garpona — pumnal. 
Meșterul Perker — otravă. Meşterul Schwartz — SIO. 
Meşterul Orsag — bacili. Mac Doss — hipnotism. Dul- 
gherul Culkov — Kawai! Veniţi mîine cu marfa voas- 
tră în strada Portocalie, numărul 8, etajul 274. Aero- 
liftul vă va duce în virful Mullerdomului, şi de sus 
ajungeţi imediat pină în inima revoluţiei, laolaltă cu 
pleava, şi vă amestecați cu ea... Marele Muller vă va 
răsplăti după succesul pe care îl veţi avea. 

— La toţi dracii! înjură ucigașul fără miini, după 
plecarea agentului. Mare scofală. Să împlint pumnalul 
în gunoi! Tot timpul meșterea ceva cu picioarele, cînd 
sub masă, cînd pe masă. Tocmai îşi ştergea sudoarea de 
pe frunte cu talpa şi-şi pocnea cu zgomot degetele de 
la picior. | 

— Prea duhnești a sînge, frate, biîigui otrăvitorul 
și-și suflă mulţumit nasul insuportabil cu mîna. Abia 
pe urmă îl şterse cu o batistă roșie, spunînd: Munca 
noastră e curată... nu ne pătăm noi mîinile... 

— Ce, parcă eu lucrez numai cu pumnalul? pro- 
testă ucigaşul, mai pune douăzeci de mulldori şi ţi-l 
sugrum, agăţat de gitul lui ca o iubită... 

Ca dovadă, îşi descălță papucii sub masă şi strînse 
degetele albe, suple ale picioarelor. 

— Amândoi, fîrtate, sîntem nişte bieţi cîrpaci, spuse 
otrăvitorul. Să vorbească meșterul Orsag! O întreagă 
armată de mineri a hrănit-o cu bacilii lui... 

Orbul nu catadicsi să-i răspundă. Numai lentilele de 
pe timple aruncară lumini prevestitoare de rău, cînd se 
întoarse spre năsos. 

— Dar meşterul Schwartz? continuă acesta, adre- 
sîndu-se moșşului chel şi ramolit. Mulţi bătrîni ai făcut 
pînă acum? | 

— Eu lucrez jos, în cartierul finanţelor, sisii 
Schwartz, cu gingiile lui ştirbe; tocmai am montat un 
aparat la etajul opt al zonei a doua — în dormitorul 
tinărului Gerel. E fiul regelui cămătarilor. Cel ce i-a 
vîndut lui Muller Alaska și coloniile din Africa. Adria, 
nepoata lui, avea să-l moştenească. Peste o săptămînă 
Gerel junior va fi mai bătrîn decit taică-su. Sir Moru, 
cel mai mare acţionar al Cosmosului, îmbătrineşte vă- 
zind cu ochii. 

— Asta-i tot opera ta? Se zice că are necazuri 
mari. 

— Are... Acţiunile lui trec în mîinile unui om al 
cărui nume nu vi-l pot spune. Cred însă că eu sînt cel 
care a făcut cel mai mult pentru binefăcătorul şi Dom- 
nul nostru... 

— Nu ştiu ce înţelegi tu prin cel mai mult... dra- 
gul meu Schwartz, zise cocoşatul, după care se întoarse 
spre bărbatul cu ochii arzători. Mac Doss, doctorul 
nostru în hipnotism, e nou printre noi, aşa că probabil 
n-a auzit încă povestea mea... De n-aş fi fost eu, bu- 
nul nostru Părinte şi Stăpîn ar fi azi ruinat! 


x 


Astronomul Galio, stăpînul stelelor 
Prima navă în Univers 

Foamea de stele a lui Muller 

Cum a devenit Galio un mare zero 
Culkov, regele a 50 000 de stele 


Cocoșatul îndreptă două degete spre gea- 
mul rotund şi bombat din tavan: 

— El mi-e martor că nu mint, dacă tocmai bine- 
voieşte să se uite la umilii săi supuşi. L-am scăpat de 
un dușman care i-ar fi supt şi ultima picătură din acea 
sevă miraculoasă ce ţişneşte de sub Mullerdom şi la 
care se adapă... Azi poate să afle oricine! E vorba de 
bătrînul Galio, vînzătorul de stele. Fiul lui, care azi 
ocupă în întregime trei etaje în zona a treia, nu-i decit 
un ageamiu în comparație cu tatăl lui. Din mila lui 
Muller vinde stele fără valoare, scoase la reformă 
— stele incandescente sau înghețate, ori comete, care 
trec în zbor şi nu se mai întorc — nimeni nu le vrea. 
Marfă ordinară... Ehe-he, bătrînul Galio era un ge- 
niu! Îşi instalase pe o insuliţă din Polinezia un ob- 
servator astronomic şi, cu un grăunte de soliu, făcea 
minuni. Localnicii îl aleseseră rege şi a unit vreo zece 
insulițe sub sceptrul lui. Pe atunci Marele Muller co- 
linda mările şi cumpăra ce mai rămăsese din lume. A 
sosit la observatorul bătrîinului Galio, unde îşi avea și 
reşedinţa regală. Cînd l-a întrebat cît vrea pe insuliţele 
lui, vulpoiul bătrîn i-a răspuns modest: 

— Bolta cerească, noaptea! 

N-a vrut să primească nici un grăunte de aur! Bu- 
nul Muller a văzut în asta capriciul unui bătrîn origi- 
nal, îndrăgostit la nebunie de cele cerești. I se părea 
că e pe gratis. Stelele nu aparțin nimănui, nici lui Mul- 
ler, dar dacă bătrinelul le doreşte cu tot dinadinsul, de 
ce nu i le-ar vinde? Vrea să se fraierească, n-are de- 
cît! Au semnat contractul: Muller a devenit stăpiînul 
celor zece insulițe din Polinezia, Galio stăpînul stelelor. 
Unul cumpărase miţa în sac, celălalt vrabia de pe 


gard... Şi nu una, miliarde de vrăbii, care veneau în 
zbor spre el în nopţile senine, într-un stol ce nu se-npu- 
țina ... 


Pe atunci Muller nici nu bănuia că din soliu se 
vor putea construi nave, care vor străbate cosmosul ca 
țințarii! Uitase de mult de contractul semnat... Prima 
rindunică şi-a luat zborul şi, după cinci luni, s-a în- 
tors încărcată de comori fără preţ, adunate de pe nouă 
planete! A luat fiinţă societatea de transporturi inter- 
planetare „Cosmos“ și prin ea s-au deschis surse noi, 
inepuizabile de bogății fără seamăn. Și atunci a apă- 
rut bătrinul Galio cu contractul! S-a văzut astfel că 
toate stelele descoperite de „Cosmos“ îi aparţin lui Ga- 
lio, contractul fiind semnat de Muller însuși! Abia 
atunci şi-a dat Zeul seama cît de scump plătise cele 
zece insulițe... Galio devenise de facto stăpînul tutu- 
ror planetelor şi Muller al uneia singure, cea pe care 
se afla. Comori ca-n basme, fructe ale paradisului, me- 
tale noi, noi pietre preţioase — toate aparţineau, con- 
form blestematului de contract, bătrînului Galio! 

Așa că, vrînd-nevrind, Marele nostru Binefăcător a 
trebuit să răscumpere frumuşel de la Galio stelele cu- 
cerite, una cîte una... Demnitatea lui n-ar fi putut pur 
și simplu să suporte ca o nouă stea descoperită să aibă 
alt stăpiîn decît El, să poarte alt nume decit cel pe 

care i-l va da EI, tot așa cum nu ar fi putut să suporte 
ca înțelegerea purtînd semnătura lui să nu fie conside- 
rată sfintă. Așa că, pe măsură ce se descopereau noi şi 
noi stele, Galio vindea şi Muller cumpăra. Dar rezer- 
vele lui Galio erau inepuizabile. Muller plătea și iar 
plătea. Și se ajunsese atît de departe, încît atotputer- 
nicul stăpîn al lumii fu silit să-şi revindă, bucată cu 
bucată, lumea lui ca să-şi sature foamea de stele... 
Cel mai ciudat însă era că bătrînul Galio refuza din 
principiu comori provenind de pe alte stele, oricît de 
prețioase ar fi fost. Recunoștea şi primea numai marfă 
produsă de bătrina noastră planetă... Ce făcea cu ea? 
Începu să împartă aurul lui Muller la săraci. Oraşele, 
insulele, minele, întreprinderile industriale construite 
de Muller, le împărțea muncitorilor şi cerşetorilor... 
Îl numeau Eliberatorul! 

Oh, era un plan bine gîndit de a-l ruina pe Ohisver 
Muller! Stăpînul Lumii, dat de ruşine şi pe jumătate 
sărăcit, se şi pregătea să părăsească această planetă şi 
să se mute pe una din stelele lui... 

Și atunci, în ultimul moment, cînd Muller se afla 
pe marginea prăpastiei (urma să-i vîndă lui Galio 
Mullerdomul și acesta intenţiona să-l arunce în aer!!!), 
atunci am început să-l tratez pe bătriînul Galio de reu- 
matism. Într-o seară — îmi amintesc ca azi — durerile 
în încheieturi îl lăsaseră şi era teribil de bine dispus. 
L-am întrebat atunci cîte stele îi vînduse lui Muller 
Şi cite în mai rămăseseră. 

— Tot atitea cîte am avut la început, rise Galio 
enigmatic. Dacă i-aş vinde în fiecare zi un milion de 
stele, Muller ar mai trebui să trăiască un milion de 
ani ca să aibă o milionime din ele... 

Și în noaptea aceea, după ce bătriînul Galio a ador- 
mit, i-am injectat sub piele trei picături de Kawai. Di- 

mineaţa, Galio sări ca ars: — Un creion! Hirtie! La cît 
se ridică exact averea:mea? Scrise un 9 şi începu să 
adauge zerouri. În prima zi a umplut zece coli cu ze- 
rouri. Şi din clipa aceea creierul lui a devenit o maşină 
de fabricat zerouri. Toate gîndurile lui au devenit 
zero ... 

Atunci, evident, am pus cu ușurință mîna pe bleste- 
matul ăla de contract şi i l-am dat lui Ohis Muller. 
Acum Galio se află în balamucul 970 şi produce ze- 
rouri. El însuşi a ajuns un mare zero!... Și uite aşa 
l-am salvat pe zeul Muller! Și azi mai repară pagu- 
bele, adună și pune laolaltă ce risipise bătrînul Galio. 
A vrut să mă facă împăratul Bradierrei! Am refuzat. 
Mi-a oferit apoi orice imperiu, la alegere, orice tron, 
m-a întrebat dacă vreau să fi rege, şef militar, sau 
diplomat. I-am spus că nu vreau nimic altceva decit 
să trăiesc pentru tot restul zilelor mele în Mullerdom, 
în preajma Lui, fie şi la lumina unei singure raze a 
milostivirii Lui. 

Pînă la urmă mi-a dat cu de-a sila 50 000 de stele. 
M-a declarat regele acelor lumi. Am vrut să mă duc 
acolo, să-mi văd supuşii şi să mă iîncoronez pe una 
dintre ele. Evident că pe toate nu se poate... Dacă 
m-aş încorona în fiecare zi în unul din regatele mele, 
ar mai trebui să trăiesc cel puţin încă 137 de ani... 
Și apoi Muller nu vrea să mă lase să plec, mă roagă 
să-i stau pe aproape, dacă o avea cîndva nevoie de 
mine... 


XI 


Curiozitatea lui Petr Brok 
și ce a ieşit de aici 

Nasul otrăvitorului 
Încăierarea 

Cel mai turbat era Garpona 
cel fără miini 


Cocoşatul amuţi şi ochişorii lui cercetară 
curioși chipurile celor din jurul mesei. Năsosul îşi 
suflă nasul în batista stacojie, cu acea rezonanță pre- 
lungă și tristă a guturaiului de primăvară. Chipul or- 
bului se înălța deasupra mesei ca o bucată de mar- 
mură. Dar cele două lentile de pe tiîmple luceau vesel, 
de parcă ar fi rîs în hohote. Cel puţin așa i se părea 
lui Petr Brok. Ucigaşul fără miîini probabil că nici nu 
asculta. Încontinuu făcea ceva cu picioarele, agil ca o 
maimuţă. Ba meşterea ceva sub masă, ba trebăluia pe 
masă; cu piciorul stîng scoase pumnalul şi îl aruncă cu 
atita îndemînare spre tavan, că se roti ca o elice. Pînă 
cînd pumnalul căzu în „palma“ piciorului drept, avu 
timp să golească și un pahar. Scoase apoi din buzuna- 
rul de la vestă o tabacheră, îşi presără pe gleznă un 
praf verde, îl aspiră şi praful dispăru. După care stră- 
nută atit de tare, că-l trezi pe bătriînul Schwartz, care 
între timp adormise. 

Și atunci, după acest episod, cînd aproape toți tă- 
ceau rușşinați — vorbi Petr Brok. N-o făcea ca să se 
dea de gol. Voia numai să-l întrebe pe cocoşat, la 
ureche, un lucru pe care dorea nespus de mult să-l 

afle. Voia să-i pună astfel întrebarea, încît cocoşatul să 
creadă că unul din cei de faţă vorbise. În clipa aceea 
însă simţi cît de dezavantajat este de faptul că e in- 
vizibil; cît e de singur, lipsit de încrederea lor, sortit 
să asculte numai niște dezbateri lungi şi sterile, care 
nu-i sînt de nici un folos... Voia să-l întrebe pe co- 
coşat, dar urechile celorlalţi erau ca niște gherete de 
pază, mascate de smocuri de păr. De aceea îşi apropie 
buzele pînă aproape de pavilionul urechii şi întrebă 
încet, cu glas incolor, ca într-o doară. 

— Dar cum arată de fapt divinul Ohisver Mul- 
ler? 

Cocoşatul tresări, ochii și gura i se căscară larg, 
fața aproape că i se umflă de mirare. Lui Brok i se 
păru că, pentru o clipă, se lățise de la un perete pînă 
la celălalt. Era desigur o iluzie. Bărbia lui ascuţită 
intrase la loc între umeri, ca o pană înfiptă într-un bu- 
tuc. Cocoşatul se ridică și deveni dintr-o dată cu un 
cap mai scund, căci picioarele scaunului erau mai înalte 
decît picioarele lui. 

— Cine a întrebat? strigă miînios. Am zis: cine a 
întrebat? 

Ceilalţi îl priviră miraţi. Nici unul dintre ei nu 
cricnise, din momentul în care amuțţise cocoșatul! 

— Am auzit o voce. Jur! Jur pe Marele Muller (co- 
coşatul ridică mîna dreaptă spre geamul rotund) că 
nu mint! E cineva aici! 

— Poate că Marele Muller a binevoit... zise, umil, 
otrăvitorul, şi privi îngrozit spre tavan. 

— Nu! Nu! Cineva a întrebat chiar despre Muller! 

— Cine? 

— Un glas! Mi-a șoptit la ureche! 

— Nu cumva vorbeşte Kawai din creierul tău? 
Poate că te-ai contaminat şi tu. 

— Sinteţi cu toţii nebuni! Jur! Pariez pe cele 
90 000 de stele! Bătrînul Schwartz îşi ciocni compăti- 
mitor fruntea şi începu să povestească cum şi ele 
atins de ramolisment, cu toate că-şi mînuieşte gazul 
cu cea mai mare grijă. 

Între timp Petr Brok se aşeză calm pe scaunul ră- 
mas liber după plecarea agentului. Simţea în el o pu- 
tere fără de margini faţă de aceşti oameni monstruoși, 
pe care-i putea manevra cum voia. Își aminti de re- 
voluția de la etajele muncitoreşti, de Vitek din Vitko- 
vice, de tot ce îi coc tilharii ăștia şi se gîndi cum să-i 
lichideze, fără să-și păteze de sînge mîinile invizi- 
bile... Chiar în faţa lui se afla nasul zemos, veşnic 
curgind al vinzătorului de otrăvuri, golit tocmai şi pe 
cale de a se umple din nou. Acest nas tragic îl iritase 
de la bun început şi îi provocase o greață de-a dreptul 
chinuitoare. Așa că Brok, nemaiputind suporta această 
tortură şi răbufnind de ură împotriva nasului acela 
scirbos, luă un pahar și îl aruncă în el. Singele țţişni, 
vînzătorul de otrăvuri se clătină. Ceilalţi săriră în sus, 
îngroziţi şi se apucară involuntar de nas. 

Toate acestea se petrecură în cîteva secunde. Banda 
îşi reveni iute. Spate la spate, făcură zid. În miinile 
tuturor apărură dintr-o dată revolverele. Ochii negri, 
bulbucaţi ai ţevilor se roteau în spaţiu. Începu un foc 
dernenţial. Împușcăturile răsunau sec, gloanţele șuie- 
rau, oglinzile cădeau făriîme, praful se înălța din toate 
colțurile. 

Cel mai turbat era Garpona cel fără miini. Se cul- 
case pe masă, cu picioarele în aer, se răsucea pe spate, 
cu un picior își lua vînt iar cu celălalt trăgea în toate 
direcțiile, semănînd mai mult cu o harpie decit cu un 
om. 

XII 


Lentilele pertide de pe tîmplele orbului 
Petr Brok în capcană 

Fuga 

Liftul — şi din nou visul 


Deodată Petr Brok se cutremură. Lentilele 
fine de pe chipul orbului se fixează asupra lui! Chipul 
imobil, ca de ghips, cu pleoapele cusute, se înalță ca 
al unui sfinx. Dar sticlele fin șlefuite privesc fix fața 
lui Brok. De parcă ceva ar fi luat foc în ele... 

I se pare? Sau e demascat? E oare cu putinţă ca 
orbul acesta să-l vadă? 

Brok se ridică. Ia te uită! Sticlele se mișcă şi ele în 
sus, după îaţa lui. Acum orbul duce mîinile la tîmple, 
răsuceşte o rotiță dințată, ca şi cum ar regla un 
microscop. Lui Brok i se pare că fiecare mişcare a sa 
trece prin focarul acestor lentile. 

O spaimă necunoscută încă îl străbate ca un fulger 
de gheață. Simte cum i se taie picioarele. Se așază 
iar şi-şi lasă capul pe tăblia mesei. Uitîndu-se în sus, 
vede cu groază cum două flăcări negre îl fixează din 
lentile. Și chiar în clipa aceea chipul ca de marmură se 
schimonoseşte, mîna se întinde şi arătătorul, ca o gură 
de revolver, se îndreaptă spre Brok, ţintindu-l drept 
între ochi. 

Un strigăt: — E aici! Păziţi toate ușile! Şi nu mai 
trageţi! Să-l prindem viu! 

Dintr-o săritură, Garpona cel fără miîini e la prima 
uşă. Perker o ocupă pe a doua. Iar orbul Orsag indică 

fiecare mișcare a lui Brok cu ţeava arătătorului său. 
Se apropie de el în spirală, înspăimiîntător de încet, 
gata să sară. 

Petr Brok a căzut în capcană. Trebuie să ajungă 
la o uşă, altfel e pierdut! În faţa uneia, nasul cel roșu, 
în faţa celeilalte, Garpona. Stă într-un picior şi cu ce- 
lălalt încuie. Brok sa'e! Orsag scoate un strigăt şi i se 
pune în cale. Brok îl doboară cu un pumn în burtă, 
îi trage lui Garpona una în piciorul pe care stă și sare 
spre ușă; o deschide, iese şi o închide iute în urma lui. 
Și o ia la goană pe o străduţă întunecată... 

Doamne Dumnezeule, ce de scări şi scărițe de urcat 
și de coborit, ce de galerii, ale căror pereţi se îndepăr- 
tează şi apoi se întîlnesc din nou, ale căror tavane se 
înalță și iarăşi cad. Prin cîte camere trece în goană, 
prin cite săli spațioase, vizuine întunecoase şi cămă- 
ruțe mici, slujind naiba ştie căror scopuri? 

La un moment dat nimereşte într-o galerie ce se 
întinde în jurul unei săli pustii, prăfuite. Trece apoi 
în fugă peste un pod acoperit, atirnat deasupra pră- 
pastiei unui luminator. lar în urma lui se aude un 
tropăit ca un răpăit de tobe, din ce în ce mai puternic, 
într-un ritm din ce în ce mai rapid. Şi iar străduțe, iar 
scări, iar arcade, iar pieţe... 

În clipa aceea Brok nimereșşte, în goană, într-un 
cilindru neted, strălucitor. Un canal? Nu, e o ţeavă de 
tun. Nu! E tubul unui telescop, căci se îngustează me- 
reu... Acum nu mai poate avansa decit în patru labe, 
acum trebuie să se strecoare ondulindu-se ca o omidă. 
Mai departe nu se poate, s-a sfîrşit, s-a sfîrşit... Ori- 
cum pîlnia asta se termină cu un grilaj de sîrmă. Brok 
se prinde de el şi îl zgilțiie disperat. 

Ciudat! Plasa mică, ruginită se desprinde ci: uşu- 
rinţă. Petr Brok se strecoară prin deschizătură şi trage 

plasa în urma lui. În clipa aceea podeaua începe să 
coboare cu el. Mai apucă să zărească, după grilaj, un 
chip cu nasul spart. Scăpase în ultimul moment. 

Dar în lift, în timpul căderii nebune în prăpastie, 
ghinionul îl ajunge iar. O apăsare de nesuportat îi 
stringe creierul ca într-un cleşte, pînă ce-și pierde 
cunoștința. Din nou începe să-l chinuiască acel vis în- 
grozitor. Se străduieşte din răsputeri să se apere de 
fantasmele nocturne, să le împiedice să-i pătrundă iar 
în creier; să nu cadă din nou în gaura aceea subterană, 
urît mirositoare, unde ceva cumplit se petrece sub glu- 
gile cenuşii, mişcătoare. 

Petr Brok e îngrozit de revenirea acestor vise. De 
parcă în ele s-ar fi trezit vechiul său corp, de parcă 
şi-ar fi pierdut imaterialitatea, de parcă ar fi renăscut 
cu toate durerile lui. Se teme ca nu cumva, într-unul 
din aceste vise, să piară înainte de a-şi duce la capăt 
aventuroasa misiune, pe undeva pe sus, sus de tot, la 
vreunul din cele o mie de etaje ale Mullerdomului. 


XIII 


Capitol despre stele 

Comerțul şi industria de stele 
Reclame 

Scoica Talisman 


Cînd îşi veni Petr Brok în fire, liftul se 
oprise de mult. Un vis greu îi mai atirna de pleoape, 

cînd păşi într-un pasaj larg, în care mişuna o mulţime 
pestriță. 

Unde se află? 

La ce etaj? 

Cît mai e oare pină la Muller? Nu cumva a nime- 
rit în turnul Babel? 

De-o parte și de alta, vitrine splendide, ca nişte 
altare, în faţa cărora se opresc tot felul de gură-cască, 
cu mîinile în buzunare. Alături de vitrinele ultraluxoase 
vezi chioșcuri și tarabe cu flori, cu parfumuri, fotografi 
ambulanți, negustori de mărunțişuri, de antichităţi și 
tot felul de indivizi care-şi laudă în gura mare ciudata 
lor marfă. Vitrinele prăvăliilor cu delicatese sînt sim- 
boluri ale abundenței şi ode închinate simetriei, prin 
turnuri, piramide şi ghirlande din poame şi vietăţi ciu- 
date, din cutii şi conserve pestriţ colorate. Sînt măr- 
furi aduse din stele! Petr Brok citeşte: 


Apă de leac din lacul 
ALFA 
de pe planeta 
M 14! 
* 
Mușchi comestibil din pădurile 
virgine ale planetei 
C 71| 


* 


Pudra 
NA — HA 
de pe aripile păsărilor din 
Z 176! 
% 

Parfumuri extrase din lacrimile îngerilor 
de pe 
D 55! 


3% 
Singe de elfi pitici 
(H 70) 
contra bolii maimuțelor! 


* 


Glande sexuale ale hidrofililor din UR 
Delicatesă de pe planeta B 1 


Încălţăminte din piele de Origoni de pe 
F 99 
nu se rupe niciodată! 


% 


Mană de pe steaua 
B 04 
cu gust de migdală 


Alte reclame recomandă celor ce emigrează pe alte 
planete produsele planetei mamă. 


Coloniștilor de pe L 20 


Cel mai bun soi de seminţe! 
Un singur bob dă o recoltă însutită! 
* 

' Împotriva giîndacului de trandafir din 
C 71 
praiul 
ACHA! 
N-o să vă pară rău!!! 


* 


Ceasul astronomic 
A Z 
Vă arată ora exactă după sistemul nou 
pe orice stea!!! 


* 
Împotriva hipertensiunii 


în Constelaţia Spiralei, 
numai balsamul SPIRALA!!I 


* 


Tinichele, mărgele, oglinjoare, staniol 
pentru indigenii de pe 
K 5I 
Le ciștigaţi increderea şi serviciile!!! 


* 


Eroilor de pe 
Z2 
aruncaţi-le ciocolată 
LANA! 
Vă dau în schimb orice!!! 


* 

Umbrele mantale, corturi impermeabile! - 
P HK 56. plouă noaplea! 


* 


Pe S 34 
e veșnic zil 
Dacă vreţi să dormiţi, cumpăraţi 
ochelari negri 
CLOI 


* 


Inaintea plecării 
spre Lumi noi, 
asiguraţi-vă! 


* 


Muriţi de ris 
LA PANOPTICUM 
OMEGA 


privind locuitorii vii ai planetei 


Sub o gheretă cu dungi roşii, un vînzător vinde 
scoici semăniînd cu stelele, şi cu florile şi cu vieţuitoa- 
rele, şi cu nimic pe lume. Una după alta, le ridică în 
sus, le duce la ureche, apoi le şopteşte ceva şi le oferă 
din nou mulțimii, cu glas răgușit: 

Scoica IZA 
de pe planeta 
B 55 
ca presse-papier pe masa dumneavoastră, 
aduce idei bune 


la scrisul scrisorilor! 


* 

Scoica O—RA 
din lacul negru de pe 
F 39 
seamănă cu o lebădă neagră! 
Strecuraţi-o pe ascuns la dușmanul dumneavoastră, 
Și ghinionul se va ţine scai de el! 


% 


Scoica A — KA, 
nufăr de pe planeta de gheață 
e cheia succesului 
în dragoste! 


* 


Scoica U—VA 
seamănă cu un fluture pietrificat 
Vine de pe steaua 
Albatros 
și sub perna dumneavoastră 
vă aduce vise 
despre stele! 


Xe 


Scoica NE —0O 
de pe P 44 
vuiește ca oceanul în furtună. 
Timp de 10 ani vă va ocroti în toate 
călătoriile 
prin Mullerdom! 


Peste drum de scoici, iată un vinzător de tablouri 
cu peisaje și oraşe stelare fantastice. Şi ceva mai în- 
colo, alt negustor, lăudindu-și marfa, și încă unul. Şi, 
luîndu-se parcă la întrecere cu ei, reclamele cheamă și 
ard, punînd pe fruntea întunericului un stigmat de foc. 

XIV 


Groaza de întuneric 
Societatea de import-export 
„COSMO s* 

Transportul pe stele 

Petr Brok nu-și poate aminti 
Colonia olandeză de pe lună 


Și dintr-o dată toate luminile se sting şi în- 
tunericul invadează spațiul de sub clopotul de sticlă. 

Catastrofă! 

Să se fi răsculat muncitorii de la centrala electrică 
şi să se fi alăturat revoluţiei? Să se fi stins luminile 
la toate etajele şi să se fi lăsat noaptea, noaptea înspăi- 
mâîntătoare, fără de sfîrşit, plină de monștri şi de sînge? 


Mullerdomul nu are ferestre! 


Petr Brok nici nu apucă să se gîndească la ce ar pu- 
tea conduce groaza care ar cuprinde acest furnicar de- 
menţial de o mie de etaje al trufiei lui Muller, cînd fu 
orbit de o lumină puternică. Evident, Mullerdomul e 
o lume în sine și zilele şi nopţile lui sînt dictate de în- 
suşi Muller! Numai că de data asta nu mai e vorba de 
soare, ci despre nişte litere de foc, scrise de o mînă ne- 
văzută pe tabla neagră a întunericului: 


Terenuri pe stele 
vinde in rate convenabile 
Societatea 
COSMOS 

Și mai departe: 


Primăvară veșnică pe țărmurile 
planetei 
E4 


* 


Trăiţi un adevărat basm 
în văile albastre ale planetei 
M 21 


* 


Deveniţi înger pe steaua 
R 25 


> 


Locuitoarele împărăției cerurilor 
IKI — LA 
tinjesc după dumneavoastră 


* 


Veţi fi rege pe planeta 
] 25 


X* 


Vreţi o mireasă 
pentru o singură noapte? 
Vă recomandăm «U 55» 


* 


Pină la o mie de ani veji trăi pe planeta 
P7 


* 


3 — Casa cu o mie de etaje 65 


Băutura divină pe luna celei de-a IV-a stele 
Z 22 


* 


Nu veţi muri nicicînd pe planeta 


P5 


Apoi globul se aprinde din nou şi inscripţiile dispar. 
N-a mai rămas decit una singură, strălucitoare ca un 


| COSMOS 


deasupra intrării într-un palat transparent, ale cărui 
colțuri și cornişe luminează în toate culorile curcu- 
beului. 

Brok se strecoară în palat și se trezeşte într-un hol 
imens. Cei patru pereţi îl întîmpină cu ţipătul haotic 
al culorilor. Sînt acoperiţi, de la podea pînă-n tavan, 
de tablouri şi de hărți. 

Orbitele sorilor şi ale planetelor, traiectoriile para- 
bolice ale cometelor, vederi din căi lactee cu nume şi 
matricole de corpusculi ai diferitelor nebuloase. Re- 
țeaua de trasee cosmice interstelare, intersecțiile dintre 
orbitele planetelor și magistralele navelor dirijabile. Dia- 
grame, tarife, liste de preţuri, orare. Machetele unor 
sisteme planetare, din sticlă şi din metal. Tablouri pre- 
zentînd regiuni fantastice, acoperite de o vegetaţie de- 
mențţială. 

O fi floră sau sînt cristalele unor minerale astrale? 
Ori sînt locuitorii unei planete? E o pădure de uriași, 
sau o colonie de pitici? 

Brok se opreşte brusc. Printre amalgamurile pes- 
trițe, ca din basme, care îl asaltează din toate părțile 

Şi-i trezesc neîncrederea, deodată parcă l-ar fi mîngiliat 
o mină bună. Ce surpriză! O bucată de Pămînt! 

Un pătrăţel cu culorile cunoscute ale unei regiuni 
rurale civilizate. În fundal, dealuri împădurite şi pan- 
glica albastră a depărtărilor... lar printre cîmpuri, o 
capelă cu acoperiş roșu și cu ferestruici rotunde tăiate 
in uşi. 

Dumnezeule, Dumnezeule, imaginea asta parcă o știu 
de undeva. Demult, tare demult, m-am uitat şi eu, 
ridicîndu-mă pe virfurile picioarelor, prin ochii rotunzi 
ai capelei! Prin deschizăturile acelea se strecoară un 
parfum vechi şi trist, iar în penumbra tăcută a altaru- 
lui stă un sfint. 

— Ce sfint? — Cine se uita la el? — Cînd? 

— Cum era pe atunci? — Care-i legătura? — Ce 
se petrecuse între capela aceea și blestemata de scară 
pe care se trezise într-o bună zi, fără memorie, fără 
trecut? ... | 

Undeva, în adincul creierului, se odihneşte capela 
ce-i pătrunsese acolo cîndva, prin porțile ochilor. De 
și-ar aduce aminte, de şi-ar putea aduce aminte! Totul 
dintr-o dată. Numai că deasupra acelui peisaj se înalță 
cerul, iar pe cer plutesc trei Luni mari, una roşie, una 
verde şi una portocalie. Brok citeşte: 


Colonia olandeză de pe Luna II] 
a stelei S1 
Nu trebuie să munciţi, natura muncește pentru 
dumneavoastră! 
Piticii indigeni vă vor sluji! 


Dealtfel nimic nu e mai uşor pentru Petr Brok de- 
cît să cunoască adevărul. Toate uşile Mullerdomului îi 
sînt deschise. Toate tainele pălesc în fața ochilor lui. 
Toate nălucirile se topesc, ca zăpada la soare. 

XV 


Tipuri de emigranţi 
Milionarul sărăcit 
Don Juanul lasciv 
Misionarul Alva 
Abatele Lâr 
Frantisek Farani 


Un perete de sticlă, un şir de ferestre, for- 
fotă. Ajunge dacă te postezi lingă un ghișeu și tragi 
cu urechea: 

— Am fost milionar, spune un roşcovan în zdrenţe. 
Nu l-aţi cunoscut pe Las Abela? Am avut uzine de 
motoare, de automobile, de aeroplane. Mi-am pus în 
gind — dracu' m-a împins — să concurez cu Dumne- 
zeul Muller. Am rezistat doi ani, am cheltuit milioane 
şi am dat faliment. Am ajuns la sapă de lemn; aşa îmi 
trebuie! Nu mi-a rămas decît să mă refugiez în Mul- 
lerdom, ca să nu trebuiască să cerșesc. Slăvit fie Ohis- 
ver Muller, binefăcătorul, căruia îi este milă de duş- 
manii săi şi le oferă pe gratis adăpost şi cuburi nutri- 
tive! 

— Scurt, scurt, domnule! N-avem timp de pierdut, 
șuieră nerăbdător omul după ghişeu, unde vreţi să mer- 
geţi şi de cît dispuneţi? 

— Vreau bogăţie. Aici, pe planeta binefăcătorului 
nostru, nu pot încerca să fac ceva mai ca lumea. Dar 
am omorit un cîrciumar în West-Wester și m-am aran- 
jat de o sumă frumuşică de mulldori — aşa că m-aş 

incumeta să încep în altă lume. Am auzit că pe R25 
există toate condiţiile. 

— Evident, evident, acolo aţi ajunge un al doilea 
Muller. E o planetă foarte tînără şi foarte liniştită, 
cu locuitori simpatici, total lipsiţi de apărare. Pentru 
R 25 plătiţi 250 mulldori, conform tarifului. 

— Oh! n-am atita! se tîngui zdrențărosul. 

— Alegeţi-vă atunci o planetă mai ieftină. Cu 80 Md 
puteţi pleca pe 56, dar să vă luați cu dumneavoastră 
blănuri. 

— Nu vreau! 

— Atunci F 1! Foarte fertilă, se cultivă pe ea o viţă 
de vie, cu boabe de struguri cît capul dumneavoastră. 
Ce-i drept, locuitorii au un miros cam ciudat, dar vă 
obișnuiți ... 

— Lăsaţi măcar cu 5 mulldori mai ieftin! 

— Mai ieftin vă poate lăsa viînzătorul de scoici! 
Noi aici nu ne tocmim! 

Las Abela dispăru şi la rînd veni un fante pudrat, 
cu joben alb pe cap şi îmbrăcat într-un frac gri des- 
chis. În cravata albastră, presărată cu steluțe, avea în- 
fipt un clopoțel de aur; se părea că asta e ultima modă 
în Mullerdom. Faţa îi era suspect de tînără şi de fru- 
moasă, glasul în schimb îl avea hiriit, zbîrcit parcă de 
pătrineţe. 

— M-am săturat de femei! se plinse el, trupurile 
lor îmi fac silă, nu găsești nimic nou în ele — doar 
culoarea se schimbă. Caut forme noi! 

Degetele lui se transformară în gheare lacome, iar 
nările îi fremătară lubric. 

Funcţionarul rise binevoitor. 

— Consultaţi eşantioanele noastre! Evident, nu le 
avem pe toate. Multe dintre femei au corpuri prea 
deosebite, altă substanţă, altă materie, alte forme, alte 

instincte, altfel de sex. Pe F 9 fecundarea se face prin 
piele, pe B1l din priviri, pe K 12 prin atingerea ari- 
pilor. Pe X 6, în timpul împerecherii, femeile mor. Pe 
U 12 sînt străvezii, pe B3 au trupul tare ca diamantul. 
Pe H4 se topesc, pe 522 ard, pe L7 sînt invizibile. 
Cum vă place femela asta? Seamănă cu omul, dar are 
singe rece. Astea sint niște frumuseți în felul lor. Au 
un singur sin, ascuţit ca un pumnal, îl poţi acoperi cu 
o armură, dar ce chip! Ţi se pare frumos, dacă te obiş- 
nuieşti! Împerecherea e posibilă, reproducerea nu. Pe 
T 42 femeile sînt acoperite cu peri deși, albi şi mătă- 
soşi. Gospodine excelente, le place să bea și să se îm- 
perecheze cu albii, se tem de negri. Astea, de pe M 14, 
sînt foarte senzuale şi se potrivesc de minune cu bă- 
ieții noştri. Sînt de statură mai mică, cam cit școlări- 
țele de la noi. 

— Aici, aici vreau! izbucni tînărul, înecîndu-se de 
dorinţă. Aici mă duc mai întii. 

— M 14 — 500 mulldori. 

— Nu-mi pasă de bani. Dar cînd mă pot întoarce? 

— După 12 luni. S-ar putea să nici nu mai vreţi să 
vă întoarceți. 

— Mă satur iute de fetițe... şi pe urmă — cele 
cu peri albi! 

Tînărul primi un bilet albastru și dispăru după o 
draperie violetă. 

La ghişeu se înghesui un bărbat îmbrăcat într-o 
rasă neagră şi încins cu o funie roșie. 

— Sînt Richard Alva şi merg să propovăduiesc 
evanghelia pe stele, spuse cu un glas găunos, de ascet. 

— N-aveţi decit, răsună răspunsul rece. Numai să 
dispuneţi de mijloacele necesare. Misionarilor le place 
să se tocmească. 

— Dar e vorba de salvarea unor ființe nevinovate! 
Îngerul Domnului mi-a sugerat ideea să pornesc deîn- 
dată spre planeta L 100, din constelația Crizantemei. Lo- 
cuitorii ei, sărmanii, se închină unei lulele de porțelan, 
uitată acolo de primul om. 

— Nu, acolo nu vă dăm drumul. Acum o săptă- 
mină a plecat spre L 100 un misionar mahomedan, şi 
doi cocoşi pe aceeași grămadă de gunoi... 

— Dar gindiţi-vă, se tingui Alva, sărmanii aceia vur 
fi pierduţi pe vecie! Daţi-mi iute drumul, pînă nu e prea 
tirziu! 

Misionarul se aplecă peste ghișeu, mai-mai să cadă, 
și-și plimbă miîinile împreunate pe sub nasul funcționa- 
rului. Acesta constată cu răceală: 

— Şi credința mahomedană e credință! 

— Dar crucea e cu noi! 

— Aşa-i, crucea e cu voi, cu toţi misionarii! oftă 
funcţionarul. Localnicii vă aşteaptă, mor de nerăbdare! 
De ce v-aţi gindit să salvați tocmai L 100? Aduceţi cu 
dumneavoastră lumina? Mergeţi atunci pe C6. Acolo 
e întuneric ca într-un puț fără fund! Băștinaşii sînt 
orbi și se închină întunericului. De văzut n-or să vă 
vadă, în schimb aud bine. Ba o să reușşiţi să faceţi şi 
minuni acolo. Vă mai recomand E 19. Nişte fiinţe ca 
oițele de blînde — vor crede tot ce le îndrugaţi. Pu- 
teţi face pe Mesia. Pe E 5, abatele Lâr s-a ridicat din 
morţi și toţi au primit botezul. Frantisek Farani s-a dus 
pe N 22 cu circul lui. Ei bine, a devenit un zeu-şef 
incă de la prima reprezentaţie. Trupa întreagă repre- 
zintă divinităţi bune, circul e catedrală, iar spectacolul 
— ritual religios. Ce mai vreți? 

Veni apoi la rînd un pictor peisagist, cu paletă și 
ochi visători, pregătiți pentru punțile de sticlă şi cas- 
cadele trandafirii ale planetei W 4. 

În urma lui se înghesui figura spînă a unui frizer, 
care purta — ca un fel de reclamă ţipătoare — o barbă 
roșcovană, lipită pe faţă şi pomădată. Merge să răs- 
pindească în rîndul hirsuţilor de pe F 88, prin cuvînt 
și faptă, cultul pieptenilor, periilor, pomezilor şi parfu- 
murilor. 

Un detectiv cu pipă urmăreşte un criminal pe K 54. 

O stea de cinema în declin vrea să răsară iar pe 
un nou cer. Merge să-şi trateze bătrînețea pe K7. 

O moştenitoare de milioane și un poet sărac fug pe 
L II, steaua Iubirii... 

O frumuseţe blondă îşi caută iubitul, pierdut prin 
stele ... 

Un profesor de botanică, cu o nevestică teribil de 
frumoasă şi cu ochi trişti, se duce să studieze vegeta- 
ţia de pe F 34, cu o tolbă atîrnată la şold. Un rege tra- 
gic, fără tron, în căutarea unui nou regat... 

Dispar încet, unul după altul, în spatele unei dra- 
perii, strîngînd cu disperare în mînă tichete colorate, 
în timp ce bagajele le freacă șoldurile şi gleznele. Pă- 
şesc peste acest ultim prag al lumii, ca să nu se mai 
întoarcă niciodată, emigranţi fără minte de pe planeta 
mamă ... 


AVI 


Doamna în negru 

Colierul demascator 

„N-are importanţă chipul . . .“ 

Brok priveşte de aproape 

„Voi fi, deci, prinţesa piticilor...“ 


Ultima se apropie de ghișeu o doamnă în mare 
doliu. În negru toată, de parcă s-ar fi scăldat în noap- 
tea fără stele. Faţa acoperită de un văl des, mănuși 
negre, sînii bine ascunși, doi muguri gata să-nflorească 
în coaja lor moale încă. Umerii aproape ascuţiţi, curba 
zveltă a şoldurilor, pulpele prelungi, în ciorapi negri, 
dispărind, în dreptul genunchilor, în dantelă neagră — 
toate astea vădesc o tinereţe trufaşă și glorioasă, cu 
ţoate că nici o rază albă a trupului nu se zăreșşte. 

Priveşte încă o dată sperioasă în jur. E ultima. 
Pune, în tăcere, pașaportul pe lemnul ghișeului. Func- 
ționarul îl examinează cu atenție. Ochii lui se ridică 
iscoditori de la fotografie spre chipul ei. Se strimbă 
cînd dă pe neaşteptate de voalul negru. 

— Vă rog să binevoiţi a ridica puţin voalul. Tre- 
buie să văd și originalul... 

— E neapărată nevoie? spune ea cu jumătate de 
glas, abia deschizîndu-și buzele şi lăsînd discret să cadă 
pe lemnul ghișeului un colier greu de perle. Funcţio- 
narul îl înşfacă iute. Își pune ochelarii cu lupă şi îl 
cercetează atent, bob cu bob. După care izbucnește în 
ris, doi dinţi albi străfulgerîind în deschizătura largă 
a gurii. 

— N-are importanţă, chipul, prințesă Tamara! Co- 
lierul te-a dat de gol! Ai fugit din Gedonia! 

— E o minciună! strigă speriată doamna în negru. 
Dar glasul i se frînge la jumătate, ca o creangă. Omul 
de după ghişeu parcă nici n-ar fi auzit-o: 

— Avem mandat de arestare împotriva ta! Paşa- 
portul e fals. Ţi l-a făcut meşterul Work de pe strada 
Tigrului! 

Prinţesa stă nemişcată, neagră ca întuncricul. Vă- 
lul des nu lasă să se vadă ce se petrece pe chipul ei. 
Se aude numai un geamăt surd. 

Deodată se apropie și mai mult de ferestruică, îşi 
îimpreunează miinile negre pe piept şi șopteşte precipi- 
tat şi rugător: 

— Te implor, nu mă trăda! Îţi dau tot ce doreşti! 
De-ai şti ce vor să facă cu mine acolo jos! E groaznic! 
Fie-ţi milă! Lasă-mă să plec pe L 7! Ce vrei în schimb? 
Tot ce am... 

Prințesa răstoarnă pe ghișeu conținutul genţii ei 
negre. În grămada de bijuterii și briliante străluceşte 
o coroană princiară în formă de stea, ale cărei raze se 
termină cu cîte un diamant mare. 

— Îţi ajunge? şopteşte și, temîndu-se parcă că nu-i 
de ajuns, își ridică brusc vălul de pe față și zimbeşte. 
Gest specific femeiesc... Vrea să adauge la grămada 
de giuvaeruri încă unul, cel mai de preț. 

Invizibilul Brok are prilejul să vadă de aproape zim- 
betul prințesei. E o adevărată minune. Ochii mari, al- 
baştri închis, umbriţi de gene lungi, au culoarea bolții 
cînd se înserează. Dar nu numai prin culoarea lor, ci 
și aşezarea şi forma îndrăzneață, indescriptibilă, repre- 
zintă un exemplu excepţional de frumusețe exotică, 
stranie. Gura destul de mare, ispititoare şi senzuală, se 

deschide, cînd zimbeşte, ca o păstaie coaptă, sîngerie, 
peste şirurile de seminţe de porțelan. Poate că numai 
tinereţea e aceea care face ca acest chip nearmonios să 
fie splendid, iar grosimea buzelor îi măreşte farmecul. 

Bărbatul de la ghişeu trage spre el comoara și pe 
urmă se strimbă batjocoritor: 

— Bine, du-te! Dar de zeul Muller tot nu scapi! 
Te va urmări de la o stea la alta... 


— Trimite-mă pe cea mai depărtată. Pe ultima... 
— Ultima noastră escală o reprezintă planetele piti- 


cilor din nebuloasa ZB. Nu-i rea ideea... Au un sis- 
tem solar asemănător cu al nostru, dar în ediţie de 
buzunar... Soarele lor e de un milion de ori mai mic 


decit al nostru. Și Pămiînturile alea mici, care dansează 
în jurul lui, seamănă ca două picături de apă cu pla- 
neta noastră. Pe ZBI trăiesc omuleţi leiți nouă. Numai 
că ceva mai mici... Un prichindel din ăia intră într-o 
poşetă de damă. Dar ăștia sînt uriași în comparaţie cu 
piticii de pe globuleţul vecin. ZB II. Oameni ca noi, 
nu mai mari decit furnicile. Pe ZB III au fost desco- 
periți la microscop oameni, în praf. Alege-ţi una din- 
tre ele... 

— Prima, dacă n-am ceva mai bun. 

— Sînt ca nişte jucării ascultătoare, inteligente... 
vei trăi acolo ca într-un basm. 

— Şi cum să mă ascund? Dacă totuşi mă prinde? 

— Poate că o să-ţi pară bine dacă te eliberează de 
pe planeta aia de pitici. Cu timpul, cînd te-oi sătura 
de jucat cu ei, o să te plictiseşti. Poftim biletul. 

— Aşadar, voi fi prințesa piticilor! oftează ea şi 
dispare după cutele draperiei. 

Brok o pornește în urma ei, mort de curiozitate. 

XVII 


Sala de aşteptare în pragul cosmosului 
Dezbateri sterile 

;; +. Pretutindeni e pămîntul 
domnului . ..“ 

Sala de catifea 

Brok vrea s-o salveze pe prințesă 


Pătrunse aici, căutînd dezlegarea. Îşi dădu 
însă imediat seama că între el şi adevăr se întinde un 
culoar alb, nespus de întins, de-a lungul căruia trebuia 
să-și poarte povara curiozității. 

Becurile albe răspîndesc o lumină lăptoasă, răsună 
paşi, se aud strigăte, mîinile emigranților se lungesc: 
sub greutatea cuferelor și a raniţelor, care se umflă și 
cresc clipă de clipă pînă ating pămîntul. În cele din 
urmă însă depărtarea se curmă. O așteptare lungă, fără 
de sfîrşit. În fine! O poartă de fier, groasă şi grea, se 
deschide încet şi inexorabil, ca o gură de mormint. 
Mulțimea, cîrtind doborită de oboseală, năvăleşte pe 
gura căscată. Ultima se strecoară prinţesa şi, după ea, 
Petr Brok. Poarta se închide în urma lor, încet şi de- 
finitiv. 

Spaţiul pustiu se umple de oameni şi toţi, ca la co- 
mandă, se așază pe bagajele lor. 

— Nu așa îmi închipuiam... spune pictorul, plim- 
bîndu-și privirea dezamăgită pe pereții goi, ca şi cum 
ar fi căutat niscaiva tablouri. 

— Măcar de-ar fi nişte bănci... se plinge misio- 
narul, care se teme să se așeze pe valiza lui fragilă. 

— Am înăuntru chivotul, potirele şi crucea, înfăşurate 
în odăjdii, îi explică el detectivului, ar putea să se 
strice ... 

Detectivul se joacă cu pipa între dinţi, fără să înţe- 
leagă. 

— Pe toţi sfinții, spune, asta să fie sala de așteptare 
în pragul cosmosului? Așa arată sălile de așteptare în 
azilurile pentru săraci! 

— Așa se întîmplă, declară tăios tînărul pudrat, 
cînd nu se face nici o deosebire între bogaţi şi săraci. 
În călătoriile mele prin lume am mers numai cu clasa 
întiia, în submarine, pe vapoare şi în aeroplane. Pot 
să-mi permit... 

Se smucește nervos și-și scutură miîneca fracului 
gri-deschis, de care s-a frecat o bătrînică ce-şi croia 
drum spre celălalt capăt al sălii. Ce te-mpingi, babo? 

Bătrîna fără dinţi ridică mîndră capul cărunt. Pă- 
rul ei, cu cărare la mijloc, seamănă cu elitrele argintii 
ale unui cărăbuș în zbor. Pe creștet poartă o pălăriuţă 
caraghioasă, legată sub bărbie cu o panglică de catifea 
neagră. 

— Sînt contesa Kokotin! spune cu trufie, privindu-l 
pe tînăr printr-un lornion de aur. 

— Ah, iertați-mă, Luminăţia Voastră, n-am bă- 


nuit..., se închină ţeapăn tînărul, scoțindu-și cu o 
curtoazie ironică jobenul alb. 
— Bătrineţea îți aduce numai neplăceri... se lasă 


înduplecată contesa. 

— Şi încotro aţi binevoit să porniţi? 

— Eu? Spre L 70! 

— Ei drăcie! Steaua Iubirii... 

Bătrînica îl lovește cochet cu lornionul. 

— Șmecherule! Steaua tinereţii, nu a iubirii... 
Zbor după tinerețe. E departe? 

— Douăzeci de mullerani... Nu ştiu dacă mai ajun- 
geţi în viață! spune batjocoritor Las Abela, fostul mi- 
lionar. 

— Dar mi-au zis că e cit să dorm de trei ori... se 
sperie contesa. 

— Posibil, răspunse Las Abela, dar nu uitaţi că în 
alte galaxii şi timpul e altul şi se îmbătrîneşte altfel 
decit sub soarele nostru... 

— Pretutindeni e pămîntul Domnului! intră în vorbă 
misionarul. Dacă asta e voinţa lui, veţi muri cu crucea 
în mină întru Cristos! O duc cu mine, adăugă, privin- 
du-şi cu religiozitate bagajul. Am şi sfîntul maslu, pen- 
tru ultima miruire. Nu vă faceţi griji... 

— lar eu o să vă parfumez înainte de a vă pune în 
sicriu ... spune frizerul şi apasă în faţa bătriînei o pom- 
piță de cauciuc. Pulberea de parfum exotic pătrunde 
în nările uscate. 

— Vreau şi eu, vreau și eu, strigă păpuşica tranda- 
firie, dorind dintr-o dată cu disperare să miroasă fru- 
mos în braţele iubitului ei poet. 

În clipa aceea însă, deasupra emigranților care se 
odihneau, apare un chipiu de marinar, o faţă adinc în- 
semnată de urme de vărsat şi un tricou presărat cu 
semilune galbene pe un cer negru. Brok îl recunoaște 
imediat: beţivanul care cînta un cîntec deocheat pe 
strada circulară din West-Wester. 

— Sus, oameni buni, după mine! strigă marinarul 
și își aprinde o ţigară de la torţă. Decolteul adînc 
lasă să i se vadă pe piept tatuajul strident al unei ae- 
ronave fantastice, zburind printre stele. Şi braţele îi 
sint acoperite de picturi stingace, reprezentind vegeta- 
ţia haotică de pe stele. 

Deschide o ușiță care dă în întuneric şi toţi năvă- 
lesc după el. Urmează o buluceală de nedescris. Cori- 

dorul îngust îi înghite, leneş, unul după altul. E umed 
și lung, urcă şi iar coboară, ca gitlejul unui şarpe 
monstruos, fără sfîrşit. Merg unul în spatele celuilalt, 
cu capetele plecate, atingînd cu coatele pereţii jilavi. 
De undeva, de departe, îi afumă torța marinarului... 

În cele din urmă apare o deschizătură luminoasă, 
plină de speranţă. Torța dispare într-o firidă şi lumina 
ei îmbracă în roşu șirul mişcător de trupuri. Și cînd 
trece şi prinţesa, ultima, prin deschizătura luminoasă, 
cu Brok pe urmele ei, uşiţa se închide cu zgomot. 

O sală rotundă, neagră, tapisată cu catifea şi lumi- 
nată de sus de un glob violet. Se aud strigăte disperate, 
plinsete, miîini se fring deasupra capetelor. 

— Trădare, trădare — vom pieri cu toţii! 

La început Brok nu înțelege nimic. Simte însă din- 
tr-o dată un miros ciudat, dulceag, amețitor. În creier 
începe să-i crească o floare monstruos de frumoasă, cu 
petale sîngerii și caliciu negru. Își ţine imediat răsu- 
flarea şi floarea dispare. Cu toții arată în sus, spre o 
țeavă de zinc din perete, din care răbufnesc aburi albi, 
răspîndindu-se iute în încăpere. Îi cuprinde panica. 

Primul gînd al lui Petr Brok e s-o salveze pe prin- 
țesă. Sare spre perete, unde bănuiește că s-ar afla uşiţa 
ce se închisese în urma lui. Dar nici urmă de uşă. 

Între timp, prinţesa s-a pierdut în acel carusel în- 
nebunitor. Oamenii se agită, ţipă şi pling, astupiîndu-şi 
nasul şi gura. 

Fostul fabricant aleargă în jurul peretelui circular 
cu încăpăținarea disperată a unui urs în cuşcă. 


Richard Alva, misionarul, cuprins de groaza mis- 
tică de moarte, îngenunchează în mijlocul sălii, se dă cu 
capul de podea şi urlă o rugăciune blasfematorie, plină 
de blesteme sălbatice şi de înjurii la adtesa dumnezeu- 


lui său. 

Poetul şi fiica milionarului stau strins înlănţuiţi şi, 
pierzînd în faţa morții otice pudoare, se unesc pentru 
prima şi ultima dată cu un curaj nebun, ca să moară 
împreună, făcînd dragoste. 

Pictorul cu ochi visători plinge pe rupte, frizerul își 
smulge barba, tînărul trecut prin toate aspiră cu nesaț 
parfumul nimicitor. 

Gazul se îndesește rapid, toţi trebuie pînă la urmă 
să respire și apoi — înghițitură după înghiţitură — să 
bea din moarte. 

Trupurile cad unele peste altele, formînd mormane 
pe marmura neagră. 

În cele din urmă Brok reuşeşte să-și găsească prin- 
țesa în mijlocul sălii. Tocmai cădea răpusă. O cuprinde 
în braţe şi o aşază lin pe podea. Ochii prinţesei se lăr- 
pesc de uimire. 

— Prinţesă! Prinţesă! strigă Brok şi îi atinge tîm- 
plele cu buze disperate. 

— Pentru numele lui Dumnezeu, ţine-ţi respiraţia! 

Numai că, la aceste cuvinte, a epuizat el însuşi ul- 
tima gură de aer curat din plămiîni. Sare în sus şi, 
cum nu are de ales, soarbe a doua oară din parfumul 
ucigător. Capul începe să i se înviîrtească, în urechi îi 
vuiesc păduri, în creier floarea sîngerie se deschide iar. 
Asta e sfîrşitul! Sfîrşitul! 

Lupta cu Ohisver Muller e, deci, pierdută! Pierdută 
inainte de a începe. Nici nu l-a cunoscut încă, şia și 
pierdut. Pădurile vuiesc din ce în ce mai încet. Cali- 
ciul negru al florii creşte rapid, se deschide, îl înghi- 
te... Picioarele nu pot duce moartea, omul — cînd 
moare — cade... Petr Brok căzu. Globul de magne- 
ziu se stinse în ochii lui. Era întuneric, nu mai era 
nici întuneric... Nu mai era nimic. 

XVIII 


Visul 

Bătriînelul cu zîmbet bun 
Soarta emigranților 
Mizerabil material! 

„Mai e măturătorul ăla“ 


Și totuși: o lampă galbenă, murdară, piîlpiie 
mereu. Trei etaje de paturi suprapuse se înalţă undeva 
în întuneric. Pe scînduri stau lipite crisalide cenușii. 
Se pare că s-au uscat, căci învelișul lor e încreţit rău 
de tot. Și cu toate astea, cu toate astea înăuntru se 
mișcă ceva, ceva urit mirositor, ceva ce se naște sau 
se descompune deja... Sînt multe crisalide cenuşii. Din 
cînd în cînd se mișcă, semn că au încă viaţă, că, poate, 
peste noapte, din ele se va naște un fluture trist, de 
catifea, fluturele Cap de Mort... 

Ia te uită! Lampa galbenă cu lumină lunară aruncă 
dintr-o dată o flacără puternică, ca de magneziu. Petr 
Brok deschide ochii. 

Ce s-a întîmplat? 

Visul a dispărut. 

Deasupra capului arde din nou focul violet, dar fun- 
dul cilindrului de catifea e neted. Iar într-un loc, pe- 
retele circular parcă a plesnit — lumina pătrunde prin- 
tr-o crăpătură îngustă, în care se vede mișcînd ceva... 
Brok se strecoară tiptil prin crăpătură şi se trezește 
într-o încăpere de oţel, fără nici un fel de mobilier, cu 
pereții nituiți. De plafon e agăţat un craniu transpa- 
rent; din găvanele ochilor şi din nas țişnesc mănun- 
chiuri de raze. 

Într-un colţ al camerei se află grupul de călători, pe 
jumătate goi, legaţi la miini cu lanţuri fine. Femei nu 
sînt printre ei. În prima clipă, Brok se miră că nici 
unul nu vorbeşte. Tăcerea ce voalează chipurile desfi- 
gurate, mirate parcă, e cumplită. Abia de aproape vede 
că gurile le sînt astupate cu cite un căluş de metal. 
Mulțimea e ţinută în friu de două slugi îmbrăcate în 
roșu, cu giîrbace în miîini. Dar în afară de ei și de ma- 
rinar se mai află aici doi bărbați, de care Brok se apro- 
pie pînă poate să-i privească drept în ochi. Înţelege 
imediat că soarta emigranților se află în mîinile lor. 

Primul e un bătrînel cu părul alb, cu ochelari negri 
și cu un zîmbet neverosimil de amabil. Trupul lui gir- 
bovit, care din cînd în cînd se îndreaptă falnic, e strîns 
într-o uniformă cu epoleţi aurii pe umerii umpluţi cu 
vată. Pe piept îi strălucesc stelele cîtorva ordine, așezate 
în forma constelaţiei Casiopeea. Pe cap poartă un chipiu 
de ofițer de marină cu inscripţia: Amiralul Surehand. 


Cel de-al doilea personaj e exact opusul primului. 
Pe chipul său se răsfrîng clar o impertinenţă de măcelar 
și o grosolănie primitivă. E impecabil îmbrăcat în ne- 
gru, ca un gentleman; pe degete, pe plastron şi la man- 
șete îi strălucesc steluțele unor briliante. Ochiul stîng, 
sub bolta oblică a frunţii, e deschis peste măsură de un 
monoclu care ar trebui să confere trăsăturilor brutale o 
notă aristocratică. 

— Câţi? îl întreabă bătrinul cu blindeţe pe marina- 
rul ciupit de vărsat. 

— Patruzeci şi cinci din nouăzeci, raportează res- 
pectuos marinarul, dintre care cincisprezece femei. Cei- 
lalțţi au și ajuns în cuptoare. 

— Mizerabil material! scuipă omul cu monoclu, în 
iad cu toţii! 

— Exageraţi, mylord! pledează bătrinelul. Se mai 
poate găsi cite ceva printre ei. 

Se apropie de fostul milionar și îi ciocănește piep- 
tul acoperit de păr roşu. 

— Examinaţi, mylord, această carcasă! Roșcovanii 
sint rezistenți şi trăiesc pină la adinci bătrîneţe. O să 
fie un miner bun! 

— Bine, amirale, zice lordul, în mină cu el. 

Marinarul notează ceva într-un carneţel, şi cele două 
slugi îl duc pe roşcovan în celălalt capăt al sălii. 

— Unul la antrepozite! îşi aminteşte lordul şi se 
apropie de frizer, care tremură ca frunza. li dă un bo- 
birnac în nas, într-o doară, şi spune sec: 

— Etajul 567! 

Marinarul își notează şi frizerul se trezeşte în colţul 
opus. 

În clipa aceea amiralul îl observă pe disperatul în- 
drăgostit, care îşi fringe miinile privind spre ușa de fier 
ce tace, mohorită. 

— Sir Marko caută un sclav tînăr, îi spune cu un 
glas plin de blindeţe, ai noroc... 

— 733! şuieră lordul şi merge mai departe. 

— Pe strada Esmeralda Kran e nevoie de un mătu- 
rător, sporovăie în continuare bătrinelul sprinten, agi- 
tindu-se printre ei. Se opreşte în fața fostului monarh. 

— Ştii să ţii o mătură în mînă? îl întreabă cu com- 
pătimire în glas. Ex-regele grăsuț, neputind răspunde 
altfel, neagă jignit din cap. 

— Asta e regele Aramis al 12-lea, explică marina- 
rul, consultindu-şi carneţelul. 

—. Al citelea? întreabă lordul, ca şi cum n-ar fi au- 
zit bine cît e ceasul. Pe urmă însă se hotărăşte brusc și 
horcăie ameninţător: 

— În iadcuel! 

— În rai, în rai, îl asigură bătriînelul prevăzător, nu 
ardem decit boarfele, iar din oase facem pudră pentru 
frumoasele din West-Wester. Sufletele îşi iau zborul 
spre stele — hehehe, hohoteşte el, pînă ce ochelarii ne- 
gri i se aburesc. Și-i scoate, și de sub ei privesc doi 
ochi verzi ca otrava, nemăsurat de cruzi şi de răi. În 
lumina lor, bunătatea ridurilor devine dintr-o dată o 
simplă mască. 

— Destul! hotărăşte lordul, nu-s decît deşeuri. Gu- 
noaie! Ardeţi-i imediat! 

— Să găsim totuşi un măturător! geme amiralul 
şi-şi pune la loc ochelarii. 

Privirea îi cade pe tinărul pudrat. Fața acestuia e 
îngrozitor de schimonosită de teamă și de plinsul pe 
care călușul i-l opreşte în git. Marinarul își notează nu- 
mărul etajului și-l duce pe tinăr în colţul opus. 


XIX 


... Și acum, fetiţele... “ 
Prinţesa pierdută și regăsită 
Galanteria lui Muller 

„Vă rog să zimbiţi... “ 


— Şi acum, fetiţele! spuse pofticios bătrine- 
lul şi-şi fixă pe piept una din steluțe, care se dezlipise. 
Și lordul, cînd intrară în încăperea vecină, își trase în 

afară manşetele cu butoni de briliante. Brok se stre- 
cură, neobservat, în urma lor. 

Aici, pe jos, se zbătea şi se răsucea un ghem de 
femei, cele pe care Brok le văzuse mai înainte în con- 
voi. Un ghem de iubite și de neveste însoţind şi înso- 
țite, ori călătorind singure, care merseseră miîndre și în 
tăcere spre visul lor. Aveau gurile libere, fără căluș. 

— Prinţesa în primul rînd! îi străfulgeră prin 
minte, cînd se apropie de grupul de femei care plin- 
geau. Dar prinţesa nu era printre ele. Stătea ceva mai 
departe, cu palmele lipite de perete, neagră, mîndră, 
așteptînd fără o lacrimă în ochi. 

O, ce poftă avea să se socotească acum, pe loc, cu 
cei doi nemernici şi să-i elibereze pe emigranții traşi pe 
sfoară. Dar vechiul, bunul şi credinciosul lui instinct 
îi porunci să aştepte și să-și amine răzbunarea pină 
în clipa cea mare, în care îi va putea atinge pe toţi! 
Se apropie tiptil de prinţesă, se aplecă ușor spre tîmpla 
ei şi, fără să-i atingă un fir de păr, îi şopti: 

— Nu-ţi fie teamă! Sint aici! 

Și cînd fața ei, uluită, se întoarse spre el şi buzele 
i se mişcară într-o întrebare nerostită încă, Brok spuse 
iute: 

— Taci, taci, nu întreba nimic! Nici nu te mişca! 
Să nu le dăm de bănuit. Sînt tot timpul lingă tine. Tu 
nu mă poţi vedea! 

Îi atinse cu degetul mîna stîngă și îi şopti: 

— Eu sînt! Aşa ai să ştii că sînt pe aproape. Îmi dai 
voie? 

— Da! dădu din cap prinţesa şi un zîmbet abia vi- 
zibil apăru pe buzele ei mirate. 

Între timp şarlatanul bătrîn, cu falsa figură de om 
bun, se străduia cît mai amabil cu putinţă să oprească 

lacrimile, tinguirile şi blestemele ce se revărsau asu- 
pră-i. 

— Doamnelor! Doamnele mele! De ce atîta plins? 
Năsucurile voastre se uriţesc din cauza lacrimilor! 

— Paţi-mi iubitul! Daţi-mi-l pe Janicek! se tinguia 
fetița trandafirie, care tot nu înţelegea despre ce e 
vorba. Doar n-o să zbor fără el! 

— Răpire, răpire! striga isteric steaua de cinema. 
Tilharilor! Piraţi ai aerului ce sînteţi! 

Fiica milionarului își uitase poetul şi-şi plingea cu 
disperare bagajele. 

— Dacă nu tăceţi, se răsti bărbatul cu monoclu, vă 
dăm şi vouă să gustaţi din fructele noastre! Perele, ce-i 
drept, sint cam tari... 


— Zimbiţi, doamnele mele, avem nevoie de zimbe- 
tele voastre... spuse bătrinul amiral. Arătaţi-ni-le, cît 
mai aveţi timp! 

Dar plinsetele, scîncetele şi vaietele se înmulţiră. 
Cel mai mult se tîinguia bătrina contesă. Striga după 
ajutor, chema poliţia, înjura şi ameninţa: 

— 'Tilharilor! Derbedeilor! Îndrăzniţi să ridicaţi 
mîna asupra unei aristocrate lipsite de apărare! Unde 
sint stelele? Pe cer? Asta numai ca să puteţi stoarce 
lumea de bani, să-i puteți duce pe proști de nas, să-i 
aduceţi la sapă de lemn! Piraților! Pungaşilor, daţi-mi 
valiza şi banii înapoi! 

Atunci interveni lordul: 


— Fără margini e galanteria nobilului nostru Mul- 
ler (se înclină cu respect), dar are şi ea limite, cînde 
vorba de nişte gunoaie! Căluşul! porunci și. pînă să se 
dezmeticească, o slugă îi și vîri contesei călușul de oțel 
în gură. Celelalte amuţiră şi ele pe loc. 

— Vedeţi, doamnele mele. Şi acum, vă rog să zim- 

biţi! Fetița asta, mylord, nu e o frumuseţe, dar nucred 
să aibă mai mult de 17 ani. 

— Cu siguranţă, se strimbă monoclul — e tocmai 
bună pentru cabaretul lui Don Eremis... 

După fetiţa trandaifirie, au ales-o pe fiica milionaru- 
lui, apoi pe nevasta cu ochi trişti a profesorului de bo- 
tanică, apoi două surori gemene, palide, frumușşele, se- 
mănind foarte tare între ele, cu fustiţe scurte şi cu cio- 
rapi de copil. Se ţineau de mînă şi-şi chemau fără în- 
trerupere tăticul, neînţelegind nimic. Slugile le-au tirit 
în colțul camerei. Acolo se legăna, atirnat de tavan, un 
fel de foişor turcesc încîntător, tapisat cu pluş, cu un 
şir de fotolii purpurii aşezate în cerc. 


Xă 


Prima menţiune despre Acorgen 
Foișorul purpuriu ca lift 

Un codoș bătriîn o linişteşte pe prințesă 
Madame Veroni 


În cele din urmă, veni şi rindul prinţesei. 

Brok ciuli urechile. Bătrînul îşi scutură pantalonii cu 
dunga ca o lamă de cuțit şi cu lampasuri galbene şi se 
apropie foarte respectuos de ea, cu o mirare prefăcută. 
— Prinţesa Tamara! strigă. Ce surpriză! Diamantul 
negru, pierdut şi regăsit... Fluturele de catifea a vrut 

să zboare în cer... Ce v-am mai căutat pe la toate 
etajele! 

— Nimeni n-a căutat! îl repezi lordul, şi nimeni nu 
s-a pierdut! În Mullerdom nu s-a pierdut niciodată şi 
nu se pierde nimic! 

Dar bărbiţa bătrinului, sprijinind buzele căzute, spo- 
rovăia veselă: 

— Prinţul Acorgen, al treilea secretar al Domnului 
și binefăcătorului nostru, s-a îndrăgostit de dumnea- 
voastră de la prima vedere... Și-a rezervat dreptul 
să fie primul pentru care veţi dansa dansul elicei de 
cristal, eventual al doilea, dacă cumva El însuși va bine- 
voi Se zice că Domnul şi binefăcătorul nostru şi-a 
manifestat interesul pentru dumneavoastră şi pentru 
progresele pe care le-aţi făcut în domeniul dansului. 
Dar vai şi amar de dumneavoastră dacă, în locul fa- 
voarei, veți gusta din Minia lui! 

O duseră pe prinţesă în foișor. Brox sări iute după 
ea. Şi bătrinelul luă loc în foișor, după care făcu un 
semn cu degetul. În clipa aceea, de-o parte și de alta 
a foişorului, se lăsară niște storuri de fier. Un bec se 
aprinse în cupolă şi foişorul, închis între pereții de fier, 
începu să coboare. 

În cilindrul perfect închis, lui Brok îi era greu să 
ghicească viteza căderii, cu atît mai mult cu cât în jur 
nu mișca nimic și căderea avea loc fără cel mai mic 
zgomot și fără vreo vibraţie. Se părea că foişorul nu se 
mișcă, dar îşi dădea seama că zboară nebunește în pră- 
pastie. O fracțiune de secundă îi fulgeră prin cap lampa 
galbenă, dar o goni iute. 

Bătrînul codoş examina cu atenţie feţișoarele plinse 
de lingă el. Ici-colo se mai auzea cîte un smiorcăit, mai 
cădea cîte o lacrimă, dar gurile amuţiseră. Disperarea 
lor obosise și în ochi li se strecura ceva nou, un fel de 

curiozitate, care se aprindea ca un fulger și se stingea 
iar. E de mirare, dar, în acest clopot ce se prăvălea în 
adincime, amiralul se purtă foarte corect cu doamnele. 
ŞȘedea în cercul de scaune, cu pantalonii uşor ridicaţi, cu 
genunchii apropiaţi şi cu mîinile în poală, ca nu cumva 
să existe vreo bănuială că ar vrea să-şi atingă în vreun 
fel vecinele. Doar chipiul cu inscripţia aurită îl lăsase 
mai pe ceafă şi trăncănea pe un ton jovial: 

— Vedeţi, doamnele mele, n-aţi păţit şi nici n-o 
să pățiţi nimic. V-aţi temut că n-o să ajungeţi pe ste- 
luța dumneavoastră? Pe sfîntul Muller, zburăm acum 
spre o steluţă foarte agreabilă ... O stea pe care se dan- 
sează ... Dans şi amor... doamna Veroni vă va învăţa, 
în saloanele ei, şi una și alta. Evident, ea nu mai dan- 


sează — e cam grasă pentru asta — este directoarea 
universității de dans, care numără talente renumite din 
lumea veche... Nu vă temeţi, nu numai frumoasele 


dumneavoastră chipuri v-au hotărit angajarea — şi tru- 
purile dumneavoastră, piciorușele dumneavoastră au 
cîştigat la concursul secret al Albelor ca Zăpada... Şi 
pe boboceii ăştia mici i-am cules (zicînd acestea, ridu- 
rile pline de bunătate ale bătrînului şarlatan riseră cu 
gingăşie spre cele două gemene), mi-a fost milă de 
atîta simetrie. Şi tătici o să vă găsiți, micuţele mele 
orfane — tu unul și tu unul — dar mai întii vă vor 
trimite la școală. Madame Veroni vă va învăţa abece- 
darul dragostei. lar dumneavoastră, prințesă, vă veți 
întoarce la vila Tamara. Vă sfătuiesc sincer să învă- 
țați dansul elicei de cristal, fără dans nu faci carieră în 
Gedonia... Împăcaţi-l pe prinţul Acorgen. Ce, nu ştiţi 
că toate femeile sînt nebune după el, ori printre ele 
sint și prințese... E un om mare — mîna dreaptă a 
genialului şi divinului Muller — și ce cavaler! Ocupă, 

în Gedonia, un etaj întreg, trei mii de camere, şi e ma- 
rele Mecena al tuturor artiştilor mullerdomezi. Dacă 
o să-i fiți pe plac, vă ia de soţie! Zău că vă poate 
întreţine, deşi mai are vreo cincizeci de femei în hare- 
murile lui lacustre... 

Prinţesa privea spre tavan şi tăcea. Mindria ei, 
luminată parcă dinăuntru, era rece ca marmura, de 
neclintit. Brok în schimb asculta cu atenţie şi cuvintele 
amiralului îi cădeau în minte ca grăunţele pe un pă- 
mint fertil. 

Foişorul se opri brusc, fără vreo smucitură. Storu- 
rile se retraseră automat şi becul se stinse. Liftul se 
găsea în mijlocul unei săli mari, trandafirii. Lui Brok 
i se păru că o muzică a amuţit brusc. Oamenii dădeau 
buzna din toate părțile, nădușiţi şi înfierbintaţi. Foişo- 
rul fu imediat înconjurat de un zid arzător de trupuri 
omeneşti. Chipuri minunate de femei, cu buzele viulen: 
fardate, cu ochi umezi, nespus de strălucitori, ce se 
închideau osteniţi sub greutatea genelor lungi. Și feţe 
de bărbaţi, întinerite de fonduri de ten, dar cel mai 
curios la ele era că majoritatea se terminau cu bărbiţe 
negre, blonde şi roșcate, despărțite la mijloc în două. 
Brok îşi aminti că mai văzuse asemenea bărbi în ora- 
șul Aventurierilor, ba chiar şi bunătatea ridată a bă- 
trinului codoș era decorată de această ciudată pieptă- 
nătură a bărbii. Îşi zise că, probabil, asta e ultima modă 
în Mullerdom. Dar nu avea prea mult timp de pierdut 
cu asemenea fleacuri. Codoşul bătrîn sări primul din 
foişor şi îşi scutură cu grijă pantalonii, ca să le redea 
dunga. 

— Madame Veroni, strigă, madame Veroni! 


Din mulţime se desprinse o cucoană grasă, într-o 
superbă rochie din solzi verzi şi cu nişte sîni uluitor de 

mari. Drăgălășenia îi era complet acoperită de osînză, 
iar buzele, sprijinite de un șir de bărbii. ajungeau exact 
deasupra capului bătrînului. 

— V-am adus cîţiva îngeraşi noi... bolborosi co- 
doşul. Evident, va trebui mai întîi să daţi aripi picio- 
rușelor lor — cred că le-am ales bine... 

Madame Veroni îşi ridică lornionul de aur și privi 
spre piciorușele triste. Bărbia dublă i se clătină a 
laudă. 

— Minunat, amirale! spuse cu glas mieros. Întotdea- 
una am fost mulţumită de serviciile „Cosmosului“. Ce 
viermişori trandafirii, zău că nici pe Venus nu ne-ar 
face bătrîna planetă de ruşine. Veniţi miine la mine. 
să facem socoteala! 

Dintr-o dată madame Veroni se plesni cu miîlinile 
peste burtă. 

— Pe toți sorii! strigă, asta-i Tamara noastră! Ce 
naiba, amirale, ai orbit din cauza prafului de stele? 

Codoșul chicoti pe după ochelari. 

— Chiar credeţi, madame, că dacă arunc plasa, 
prind numai plevușcă? 

— Vino, scumpo, ciripi dulce madame Veroni, adre- 
sindu-se prinţesei. Oh, ce palidă eşti! Te duc la vila 
ta, unde toate au rămas neatinse, ai să vezi — vino, 
copil prostuț ce ești! 

Dar bătriînul codoş se enervă: 

— Rămineţi, madame, lingă îngerașii dumneavoas- 
tră! Și ei sînt obosiţi! Daţi-le apă caldă pentru picioare, 
și pe prințesă lăsaţi-o pe seama mea! O duc eu unde 
trebuie ... Hai, prinţesă! 

— Du-te! șopti Brok. 

Prinţesa zimbi ușor. După aceea ieşiră din sală: 
prințesa, amiralul şi detectivul. 

XXI 


Strada Elvira Karp 

Vila Tamara 

Petr Brok se decide pentru amiral 
„Le părăsesc pentru cîteva clipe...“ 
Strada Berta Bretard 

Strada Anna Dimer 


O piaţă. Palate de sticlă, așezate în cerc, for- 
mează un fel de bazin uriaş, pe fundul căruia mişună 
paiaţe umane. Străzi largi își întind spre infinit razele 
ca de stea. Teatre, cafenele, cinematografe, muzee, 
tripouri, biserici, toate din sticlă, în parte mată, în 
parte străvezie. Alee de îîntini arteziene și de statui 
din cristal, cioplite parcă în apă, strălucesc o clipă în 
faţa ochilor şi se pierd din nou în spaţiu, ca o nălucire. 
Iar deasupra tuturor se arcuiește un cer de azur, ca 
sticla, luminat de un soare care nu apune niciodată... 


Strada Elvira Karp | 


Donna Elvira a fost a patra iubită a Marelui Muller | 


La colţul unei străzi, aceste cuvinte scrise cu roşu 
îi săriră în ochi de pe o tăbliță argintie. Brok şi le în- 
tipări în memorie. Trebuia să se orienteze fiindcă, dacă 
s-ar rătăci în măruntaiele fără de sfîrșit ale Mullerdo- 
mului... Nu, nu trebuie să se rătăcească! În timpul 
ăsta n-o pierdea pe prinţesă din ochi. Se ţinea după ea 

ca o umbră, potrivindu-și pasul după al ei. Și cum se 
uita la pulpele zvelte, în negru, ale picioarelor ei, o do- 
rință sălbatică puse dintr-o dată stăpînire pe el. Şi le 
imagină goale şi pe el aproape, foarte aproape de ele, 
transparent ca neantul. Îşi închipui mîinile lui invizi- 
bile, întinse pline de dorinţă şi căutîndu-i trupul ador- 
mit... Alungă dezgustat acest gînd. Îi promisese c-o 
s-o ajute! Da, o va atinge, dar numai ca să-i facă semn 
că e prin preajmă! Aşa i-a făgăduit! 

Bulevardele se perindau unul după altul, la fel in- 
tersecţiile, palatele. Trotuarele se terminau şi începeau 
altele. Alei de cactuşi uriaşi și aloe, covoare de flori, 
sere, lacuri, vile miîngiiate de evantaiele curmalilor, 
semne neîndoielnice că aceasta e zona aristocrației fi- 
nanciare. 

În cele din urmă ajunseră la o vilă, cu o plăcuţă pe 
care scria în toate culorile curcubeului: 


VILA TAMARA 


Bătrînul amiral se înclină în faţa prinţesei: 

— La revedere, trufaşșă păcătoasă! Mă duc la Mul- 
ler! Rugaţi-vă să fie milostiv în mînia Sa! Fără de mar- 
gini e bunătatea Lui... 

Rămase în prag, în timp ce prinţesa urca o scară de 
sticlă, fără să arunce o privire în urmă. Apăru din nou, 
dincolo de uşă, ca să se topească apoi după geamurile 
care o acoperiră cu straturi din ce în ce mai groase... 
pînă cînd dispăru de tot. 

Ce-i de făcut acum? chibzui Petr Brok. Să merg 
după prințesă? Nu! Pentru moment, pe ea n-o ameninţă 
nici o primejdie. Tilharul ăsta nemernic în schimb se 
duce la Muller! Ei bine, după el! 

Brok rupse la repezeală o foaie din agendă şi scrise: 


Prinţesă! 

Te părăsesc pentru cîteva clipe. Nu lăsa pe nimeni 
să între! Trebuie să reziști! Mă vei recunoaște, și de 
data asta, după atingere. 


Prietenul tău 


Urcă în goană scările şi aruncă biletul într-o cutie 
transparentă. Porni apoi pe urmele amiralului. ÎI 
ajunse la o intersecţie, lucru care îi provoacă o nouă 
teamă: dacă nu mai poate regăsi strada asta cu parcuri? 
Cum se numește? 


Strada Berta Bretard 
îi răspunse o plăcuţă argintie. Brok citi: 


Actriţa Berta Bretard s-a aruncat 
de pe virful Mullerdomului, 
din cauza dragostei ei nefericite 
pentru Marele Muller 


Muller! Pretutindeni Muller! Ce, toate străzile de 
pe etajul acesta poartă numele nefericitelor lui iubite? 
Atit de meschin şi de îngimfat să fie acest zeu? Ori- 
cum, trebuie să mi le întipăresc bine în minte, ca să 
nu mă rătăcesc... Coti pe strada 

care, conform legendei de pe plăcuţă, fusese arsă fiind- 
că, în marea ei iubire pentru Muller, a omorise pe re- 
gina Gertrude. 

Strada se termina cu un palat ridicat pe coloane de 
cristal, la care ducea o scară largă, pe care mişunau 
jobene negre. Pe frontispiciu, ardeau litere de neon 


purpurii: 
BURSA 


AXII 


Furnicarul de aur 

Zeul gras de sub baldachin 

Gura de cristal a megafonului 

Tehnica bursei 

Petr Brok află cîte ceva despre el însuși 
,... Mai bine zis — un socialist 
divin...“ 


Bătrînul codoş se opri în fața scărilor. Îşi 
scutură de citeva ori dunga de la pantaloni, îşi numără 
jute steluţele de pe piept și începu să urce cu grijă 
scara. Brok după el. 

Intrară într-un uriaş hol de sticlă. Sub un ciorchine 
auriu de globuri mate, mișună o mulţime neagră. Scara 
triunghiulară duce spre o galerie circulară. În colţ, 
sub un baldachin de aur, într-un fotoliu purpuriu, zace 

făptura de aur a unui zeu cumplit de gras, cu două 
rînduri de guşi. Și din nou un geam convex, prins în 
tavan. În jurul lui, ca în jurul globului solar, sînt 
desenate raze aurii. Să fie oare o lentilă uriaşă prin care 
un ochi gigantic îi priveşte de sus, aşa cum priveşti 
foiala bacililor la microscop? 

Mătasea fracurilor negre susură şi foşneşte pe co- 
voarele groase, la atingerea şoldurilor, a coatelor şi a 
spinărilor. Pe petele mate ale fețelor lucesc ochii, pă- 
tratele plastroanelor aruncă sclipiri. Seamănă cu niște 
ușițe albe, ducînd spre mecanismul acestor figurine 
negre ce se pun pe ţopăit cînd li se întoarce arcul as- 
cuns undeva, sub coada fracului. Miinile lor drepte 
zvîincnesc pe o anumită distanţă, se întind și se atrag ca 
cei doi poli opuşi ai unui magnet. Degetele groase sînt 
ferecate în inele de aur. 

Toţi se mișcă, se îndreaptă într-o anumită direcţie 
și cu toate astea drumul lor nu duce nicăieri. Se în- 
curcă în golurile mici dintre spinările celorlalţi, aleargă 
încoace şi încolo în curbe dezordonate şi iar se întorc, 
se adună în grupuri și se desfac. 

Cuvintele explodează, rîsul izbucnește în rafale din 
gitlejuri, strigătele biciuie aerul. 

Petr Brok rătăceşte în această încurcătură de po- 
teci, drumuri şi defileuri. Îl pierde pe amiral... Ni- 
mereșşte în furnicar şi a devenit el însuşi o furnică. 
Aleargă de colo-colo, se strecoară, se tirăşte ascultă, se 
lipește de mănunchiul de bărbi înclinate şi prinde din 
zbor strigătele ce ţișnesc din toate părțile. 

Abia după un timp, cînd urechea începe să per- 
ceapă propoziţiuni întregi, Brok îşi dă seama că cele 
mai multe dintre ele ies dintr-o ţeavă de cristal, ampla- 
sată pe un piedestal înalt din celălalt colț al holului. 
În prim-plan, pe un ecran alb, apar înscripţii, ordine, 

cilre și tot felul de semne ciudate, care traversează 
lentilele ochiului oamenilor şi se proiectează pe ecra- 
nul creierelor, săpind urme adinci. 

Abia acum îşi dă Brok seama cine e Ohisver Mul- 
ler! Ce măreție monstruoasă are acest bărbat ciudat, 
care e pretutindeni şi nicăieri. Aici se poartă bătăliile 
inegale dintre mulldorii lui Muller și bietele valute ale 
altor popoare. Aici, numele lui este pronunţat de o mie 
de ori pe zi, de o mie de guri. Sună ca un geamăt, ca 
un strigăt de victorie, ca o rugă de îndurare, ca un 
scrișnet de oase sub un călcii greu. Lentila din plafon 
e ochiul lui! Microfonul din perete — urechea lui! Me- 
gafonul de cristal — gura lui! Mina lui poate să se 
întindă brusc din tavan; el însuşi poate apărea dintr-o 
dată într-o oglindă... 

Cine ştie dacă nu cumva e prezent, sub înfăţişarea 
unui jucător de bursă, sau a unui agent, sau poate a 
unui uşier... nimeni nu-l cunoaşte, nimeni nu ştie 
NIMIC... 

Petr Brok începe să se orienteze. Își ascute privirea 
și îşi ciuleşte urechile la strigătele sălbatice de cifre, 
litere şi cuvinte ce ies din giîtul ţevii şi pe care gurile 
mulţimii le primesc, le repetă şi le stilcesc ca un ecou: 

MEGAFONUL: 

— Cumpăr cincizeci de acţiuni negre. 

ECRANUL: 

— Cursul: 29, 30, 31, 32, 50, 33. 

GLASURI: 

— Auziţi, Muller are nevoie de cărbune! 

ECRANUL: 

— Cursul 35, 36... 

GLASURI: 

— Soliumul dispare! 

— Minerii se răscoală! 

— Miroase a revoluție. 

— Au demolat scara R. 

— Au minat mina B. 

— Ofer cincizeci. 

— Nu te lăsa! 

ECRANUL: 

— Cursul 38, 39. 

GLASURI: 

— Vitek din Vitkovice iese la lumină. 

— Capul nu i-a ieşit încă. 

— Cum îi iese, cum îi zboară. 

— Ofer patruzeci. 

MEGAFONUL: 

— S-a cumpărat. 

GLASURI: 

— Musca a înghiţit elefantul. 

— Azi sînt milionar. 

— Mai aşteptăm... 

— Se joacă cu noi. 

— Mai mult de-atit tot nu se poate îmbogăţi. 

MEGAFONUL: 

— Cumpăr 2 000 perechi de milini. 

Pe ecran, cifrele se schimbă odată cu cursul, dar 
Petr Brok nu se mai uită. 

Trece de la un grup la altul, de la o gură la alta şi 
ascultă: 

— Negre cu doi mulldori! 

— Muller lucrează cu albe! 

— Am cumpărat galbene, muncesc mai repede! 

— Se şi trec repede! 

— Ofer albe cu 5 mulldori una, marfă spaniolă! 

— Sint proaste şi leneşe... 

— Marfa franțuzească e mai fină; cum crește fran- 
cul, o arunc pe piaţă... 

MEGAFONUL: 

— S-a cumpărat. 

— Vind 50 vagoane cuburi Okka. 

— Marfa 256! 

— N-am nevoie! Marfă veche! 

— Depozitele sint arhipline. 

— Am cumpărat acum o săptămînă jumătate de 
vagon, mi-ajunge pentru o mie de capete pe 5 ani! 

— Da, monsieur, cuburile sînt ieftine, stomacurile 
sint scumpe! 

— În trei luni, fabrica mea se transformă în spi- 
tal... 
— O boală specială — se usucă sîngele... 

— Psst!!! 

— Și India, serdare, cui îi datorează ea totul? Ai? 
Milioane de suflete au fost salvate de OKKA noastră, 
în vremea foametei! 

— La urma urmelor, orice maşină se strică cu tim- 
pul, iar omul nu trebuie produs în fabrică! 

— Natura însăși îl produce în cantități industriale! 

— Fără cuburi, Mare Vizir, azi nu se poate face 
față concurenţei! 

— Cubul în stomac nu-i hrană, e uleiul care gre- 
sează maşina! 

— O maşină flămîndă, pofticioasă, leneşă, senzua- 
lă ... merită oare? 

— Între noi, domnule Ferenci, nici un chinez n-ar 
mînca aşa ceva, nu mai vorbesc de un cîine! 

— Mi-am hrănit patagonezii cu ele timp de 7 ani! 
Nu mi-a mai rămas nici unul... 


— Psst!!! 
— Domnul nu se pricepe, mă rog frumos, Domnul 
trebuie să ştie să greseze maşina... 250 — pe toţi 


dracii! 


4 99 


— Meine Herren, vor scădea şi mai mult! 

— Toţi sîntem îndopaţi cu cuburi! 

— Bunul Muller o să le ieftinească şi mai mult 
pentru noi... cerşetorii.., 

— Cumpăr jumătate kilogram radium. 

— Auziţi! Auziţi! 

— Vă rog, gentlemeni, cine îl poate vinde chiar 
azi? 

— La ce i-o fi trebuind, musiu Frank? 

— Are nevoie de raze, signore, hehehe (şoaptă la 
ureche), pentru cancer, pssst! ... 

— Pentru el, verstehen Sie? 

— Pssst!!! 

— De vînzare tronul șahului Persiei. 

— Iar? 

— Ce vă miraţi. Cine n-a încercat? ... 

— Allan Gorr nici n-a apucat să se încălzească 
acolo... 

„.. oamenii sînt ca o cîrpă udă, mylord, cu cit storci 
mai tare, cu atit pică mai puţin... 

„„.„am stat în Egipt, mister, 35 de zile cu 15 mull- 


dori pe zi... cam scumpă distracţie... Aveam chef 
să domnesc, să fiu un rege bun, dar să cîştig şi bani. 
Rege rău — și afacerile și mai rău... mein Gott... 


— Închiriez etajul 564 din Mullerdom. 

— Ha! Cu cît? 

— Închiriez pe loc! 

— Pe cît? 

— 750! 

— Am nevoie de birouri... 

— Vreau să înfiinţez un pension! 

— Caut un depozit! 

— De la etajul nouă sute în sus se vede Gaurisan- 
kar, mă credeţi, domnilor? 

— Credem, cum să nu, doar acolo e balamurul, he- 
hehehe! 


— Pssst!!! 

— În vîrful Mullerdomului e un ochean uriaş. Dacă 
Măria Ta se uită pînă la marginea orizontului, vede 
tot Mullerdomul, cu el în vîrf, răsturnat, bineînţeles — 
hihihihihi ... 

— Pssst!!! 

— Vând planeta K 99, cu recolta din acest an cu 
tot. 

— Was heisst „cu recolta“? Castraveţi sau banane, 
sau roșii? 

— Duceţi-vă de vă uitaţi, Herr Serafin, sau credeţi 
că El o să vă adune recolta și-o să v-o aducă la nas? 

— Am gustat dintr-un măr de pe steaua K 84! Nu 
erau decît două exemplare, unul l-a mîncat Marele 
Muller în persoană, pe celălalt eu; trei sute de mulldori, 
mă rog, a meritat distracţia... Nu se poate descrie 
prin cuvinte minunea ce ţi se petrece pe limbă! Un 
gust de pe altă lume, Luminăţia Ta! 

— Am mincat, Excelenţă, fructe de pe K74... Te 
ameţesc ușor, ca șampania, conţin un fel de alcool 
astral... | 

— Cine ar zbura pe K 99? Cumpăr, şi pe urmă cui 
să-i vind? Să le măninc pînă la urmă chiar eu, sau 
cum? 

— Muşc dintr-un castravete veninos şi s-a zis cu 
mine, aşa-i, signore? 

— Pssst!!! 


— Ce-i drept, acum e la modă să ai planeta ta! 
Imaginaţi-vă, Don Ortega Y Costa şi marchiza de la 
Rochefoucauld au planeta lor, hihihihihi ... 

— Pentru noi e capital mort! 

— Cine are curajul să se aventureze pînă acolo, 
Herr Apfelbaum? 

— Am un fiu pe Z 19, e acolo de cinci ani... 

— Nimeni nu s-a mai întors... 

— Pssst!!! 

— Numai un nebun s-ar întoarce din rai în iad... 

— Da' eu sint mulţumit de Mullerdom, baroane! 

— Binefăcătorul nostru, Marele nostru Părinte şi 
Stăpin ... 

— Desigur, desigur, sîntem cu toţii pe miîini bune, 
dacă El e deasupra noastră... 

— Şi El ne iartă şi cînd greşim, păcătoşii de noi... 

— 1 mulldor — 932 896 dolari. 

— Ia te uită, Excelenţă, mulldorul a scăzut! 

— A scăzut! 

— Azi pentru prima oară! 

— Da, pentru prima oară! 

— Nu cumva credeţi că ...?! 

— Ferit-a sîîntul! | 

— Dumneavoastră ce ştiţi, Excelenţă? 

— Nu ştiu nimic, nu ştiu nimic. 

— Ei bine, de ce-am mai juca teatru? 

— Între noi, Excelenţă, credeţi că cele petrecute în 
spelunca aia, Eldorado?... 

— Credeţi că... 

— Eu? Da de unde! Ce, o nebunie ca aia ar putea 
zdruncina Mullerdomul? 

— Sigur că n-ar putea, dar... 

— Dar? 

— Numai Muller ştie ce s-a petrecut acolo! Ceva 
imposibil, ceva de neînchipuit... 

— Dacă poţi avea încredere în orbul Orsag... 

— Toţi zic aşa! 

— Eu nu mai înțeleg nimic! 

— Culkov a auzit un glas! 

— Orsag l-a văzut! 

— Pe cine? 

— Un vas de sticlă în formă de om! 

— O făptură de porțelan! 

— Diavolul! 

— Dumnezeu! 

— O fantomă! 

— Culkov e un şarlatan bătrîn! 

— Orsag e opioman! Apariţia nu era nici din sticlă, 
nici din porțelan, era din aburi de opiu! 

— Şi focurile de revolver trase împotriva Necu- 
noscutului? 

— Delirium tremens! 

— Și Orsag chemat la Muller? 

— Psst! 

— Vînd Mullerdomul! 

— Auziţi! Auziţi! 

— Muller vinde Mullerdomul! 

— E cu putinţă? 

— Ce se întîmplă? 

— Se pare că nu ştiţi, domnule? Așa glumeşte EI 
adesea cu noi, slujitorii Lui. Spunem că e felul Lui de 
a cîntări lumea. 

— Ce prudent şi mărinimos din partea Lui! Înţe- 
lege-mă, serdare, Muller nu ţine la lumea lui, nici n-o 
preţuiește, ba chiar e gata oricînd să arunce în aer 
totul, întreaga șandrama! S-ar putea să vindă şi Mul- 
lerdomul, Excelenţă, oricît de straniu v-ar părea... 

— Va vinde... 

— Va vinde... 

— Va vinde... 

— Numai că, pentru o operaţie ca asta, e nevoie de 
doi . 

— Și totuşi, Alteță, e frumos din partea Lui... 
— Muller e un democrat! 

— Un iubitor de oameni. 

— Mai bine zis — un socialist divin. 


XXIII 


„Cumpăr!“ 

S-au ciocnit două glasuri! 

Petr Brok se prezintă lui Muller 
Întîlnire pe strada Alice Moor 


Și în timp ce în sală se purtau asemenea 
discuţii, megafonul se auzi pentru a doua oară: 


— Vînd Mullerdomul! 
— ÎI cumări!i 


Glasul răsună de undeva din mijlocul sălii şi sfişie 
dintr-o dată cortina de şoapte tainice, aluzii şi apro- 
pouri. E o piatră aruncată în oglinda în care se oglin- 
diseră pînă acum curiozitatea şi servilismul sălii. 

— Îl cumpără! Un om care cumpără Mullerdomul! 
E oare cu putință? Ce, nu ştim cu toţii că asta e cea 
mai bună glumă a lui Muller? Sau există aici cineva 
mai puternic decît însuşi Muller? Ce-i Mullerdomul? 
Un stilp de aur, înfipt în iad şi ajungînd pînă la cer! 

Pare că şi glasul care iese din trompa de cristal e 
surprins: a tresărit și a amuţit. Un minut de groaznică 
linişte a încremenit în spațiu. Mai apoi uimirea dispare 

și ţeava de cristal vorbeşte iar. Acum e cu totul alt 
glas, un glas dur şi crud. Un scrișnet de maşină care 
nu ucide, ci torturează: 

— Să se prezinte bărbatul care cumpără Muller- 
domul! 

— Aici sint! 

În clipa aceea Petr Brok se află chiar în mijlocul 
sălii. Se cățărase pe uriașa statuie transparentă a lui 
Atlas, care-şi ducea pe umeri globul de aur. Statuia 
se mistuia parcă sub el, în lumină și globul stătea în- 
fipt în aer, ca un soare care apune. 

Aşadar pe globul acesta se aşeză Brok. De acolo 
putea pune în siguranţă întrebările, putea prinde răs- 
punsurile. Se suise acolo fiindcă simţise instinctiv că 
așa e mai aproape de Ohisver Muller. De acel om care, 
cu cît îl descifrezi mai bine, cu atît e mai de nepătruns, 
cu cît te apropii mai mult de el, cu atît e mai depărtat. 

Și uite că am găsit, în sfîrşit, un loc de unde să 
discut cu El. Dacă El e cel ce vorbeşte acum din gitle- 
jul de cristal, cu atît mai bine! Cunoscîndu-i glasul, în- 
seamnă că îl cunosc pe jumătate. Glasul care îl va 
trăda dintre milioane de alte glasuri. Nu-mi mai ră- 
mîne decit să găsesc gura în care ia naștere. Calapodul 
în care se răceşte şi se întăreşte, ca un fier cu care se 
înfierează trupurile mucenicilor! 

Megafonul şuieră: 

— Cine ești tu? 

Ia te uită ce curios catadicsește să fie domnul Mul- 
ler! Ce, nu e atotştiutor? Brok nu prea ştie nici el cine 
anume e şi gîndul acesta seamănă cu o menghină ca- 
re-i strînge timplele, pînă plesnesc. Şi apoi, toate astea 
sînt oarecum legate de lămpile galbene ce-i apar în 
vis! Nu! Nu poate să se gindească la asta acum! Tre- 
buie să creadă în hirtiile pe care le poartă în porto- 

fel. De aceea nu-i decît un duh bîntuind prin Muller- 
dom, un om fără trup, un glas care trebuie să ucidă, 
ca să se răscumpere! - 

Megafonul şuieră a doua oară: 

— Cine eşti tu? 

Iar detectivul răspunde: 

— Petr Brok! 

— Petr Brok? întreabă megafonul cu dispreţ. Eu 
sînt Ohisver Muller! 

— Numele nu contează! 

Unduirea neagră a jobenelor, jos, sub picioarele de- 
tectivului, se învîrtește. Chipurile devin livide de ui- 
mire. Ce-și permite glasul acesta de deasupra capetelor 
lor? Cine e acest Petr Brok, de nu-i pasă de numele 
lui Ohisver Muller? 

Numele omului căruia îi aparţine universul? 

Al omului cu puteri de dumnezeu? 

Să fie oare mai puternic celălalt glas, care izvo- 
răște de undeva din neant şi-şi bate joc de Muller? 

Petr Brok! 

Nume de om sau numele unui nou zeu? 

Un lucru e sigur: aici s-au ciocnit două glasuri! Se 
pipăie, îşi încearcă puterile pentru bătălia viitoare. Asta 
o simt cu toţii. Dar cine va învinge? 

— Domnule Muller! Vreau să-ţi vorbesc! 

— Petr Brok să se prezinte la Ban Arab, agentul 
nr. 199! 

— N-am ce face cu un agent! Îl vreau pe Muller! 

— Ce intenționează să facă glasul care cumpără 
Mullerdomul? 

— Să te întreb mai întîi ceva! O mică întrebare la 
ureche! Ce te-a apucat aşa, deodată, de-ţi vinzi har- 
dughia? 

— Acum întreb eu!!! 

— Mai întîi eu, domnule Muller! Îţi cunosc căile 
care duc spre stele! Ți-am pătruns monstruoasa taină! 
Societatea astrală COSMOS... nu cumva e un crema- 
toriu? Cîte acţiuni ai, domnule Muller? 

Și atunci, spre marea lui mirare, lui Brok îi răspun- 
de un alt glas, mult mai bătrin și parcă îngîndurat: 

— Ei bine, Petr Brok să vină diseară pe strada 
Alice Moor, etajul 354, ușa numărul 99. 

— Cu cine se va întilni acolo? 

— Cu Ohis Muller! 


XXIV 


Sanctuarul lui Ohisver Muller 

Se bea vinul „Înălţării la cer“ 

Petr Brok îl supără iar pe dumnezeul 
Muller 


Trei împușcături în covor... 


După ce se anunţase astfel atotputernicului 
Muller, Petr Brok nu mai avea curajul să părăsească 
globul de aur al lui Atlas și să coboare în mijlocul mul- 
ţimii. Așteptă pină cînd sala începu să se golească şi 
ciorchinii de sticlă mată de pe plafon să se stingă. Din- 
tr-o dată se stinseră toate luminile! Întunericul, un 
întuneric fără de sfîrşit, negru şi inuman, îl îngropă 
de viu pe Petr Brok! 
Ce nenorocire! Cum scapă de aici? Cum ajunge la 

ieșire? Cum se mai întoarce la prinţesă, pe care a lă- 
sat-o pe strada Berta Bretard? 

Începe să regrete că a părăsit-o cu atîta ușurință 
Ce-ar fi s-o amenințe chiar acum vreo primejdie? 
Ce-ar fi să nu mai nimerească drumul pînă la ea?... 

Brok se lasă să alunece de pe glob pe covor şi în- 
cepe să caute drumul pe dibuite. 

La un moment dat atinge cu vîrfurile degetelor 
ceva rece. Un punct în spaţiu! Un perete care-l va 
duce, desigur spre lumină! Repede, repede înainte! 
Porneşte pe urma palmelor lui, care alunecă pe mar- 
mura netedă. 

În sfîrşit! O uşiţă! Un coridor îngust şi la capătul 
lui, altă ușiţă. Brok o deschide. Lumină. 

E o prăvălie sau un teatru de varietăţi. un muzeu, 
o cafenea sau un panopticum? Naiba știe! Pe covoarele 
pestriţe, înflorate, se află măsuţe rotunde și, în jurul 
lor, fotolii adinci, liliachii, pe rotile. Din ele răsar ca- 
petele a tot felul de oameni, fumînd și bînd din po- 
cale de argint o băutură roşie, fierbinte. O alee de 
stilpi luminescenți duce spre un podium pe care, sub 
o cupolă albastră, înstelată, se află un altar. Cel puţin 
pare un altar, după gruparea simetrică a lumînărilor 
electrice, a florilor și a palmierilor. Deasupra altarului, 
într-un cadru elipsoidal din becuri, strălucește imagi- 
nea unui domn gras, îmbrăcat în purpură. Sade pe 
tron cu coroana pe cap şi are o barbă deasă, despărțită 
în două. Într-o mînă ţine, ca un împărat. globul pă- 
miîntesc, iar în cealaltă — casa cu o mie de etaie, în 
formă de sceptru. În jurul capului are o aureolă din 
stele de aur. 

E acelaşi grăsan jovial, al cărui chip Brok îl vă- 
zuse şi la Bursă. Deasupra tabloului, dispuse în semi- 
cerc, ard litere violete: 

Dar cel mai tare se miră Petr Brok cînd, de-o parte 
şi de alta a naosului catedralei — sigur e o catedrală! 
— în altare mai mici, vede figurinele de ceară ale unor 
sfinți şi mucenici ciudațţi, unii dînd din cap, alţii frîn- 
gîndu-şi mîinile, mișcînd din buze, rotind ochii şi ri- 
dicînd cu mișcări ţepene nişte unelte necunoscute. 

Pe un altar, într-o vitrină de sticlă, se află o fe- 
meie din ceară, cu o perucă blondă, într-un veşmint 
alb. Zimbește suav şi respiră regulat, după cum o arată 
sînii ce se ridică şi coboară. Întoarce din cînd în cînd 
capul cu acea mișcare grațios ridicolă a marionetelor, 
la care trupul stă nemișcat și doar capul se rotește 
într-o parte şi în cealaltă. La picioarele ei stă în ge- 
nunchi o fată, cu palmele ridicate în sus. Această miș- 
care e legată de o rotire a capului fecioarei albe, după 
care mîinile cad brusc şi iar se ridică. 

Petr Brok e uimit peste măsură. La început nu-şi 
dă seama de ce, dar dintr-o dată pricepe. A mai trăit o 
dată ceva asemănător. Demult, tare demult... E ca și 
cum s-ar fi întors într-un loc vag cunoscut, pe care 
l-a văzut cu mii şi mii de ani în urmă... 

Un șir de sicrie de sticlă, şi în ele manechinele de 
ceară ale unor eroi morți, respirînd uşor cu ajutorul 
unui mecanism de ceasornic. Ici o femeie albă şi grasă, 
cu mîinile încrucișate pe ridicătura albă a sînilor, care 
se înalță şi coboară. Colo o căpetenie de tiîlhari, respi- 
rind încă — aici un împărat ucis, iar alături un ucigaș 
celebru ... 

Unde, unde fusese asta? Și cînd anume? 

Petr Brok se cramponează cu disperare de această 
amintire și simte — cleştele! Neluiînd în seamă durerea, 
închide ochii şi-și scormoneşte din nou memoria... 


Vede deodată o lampă galbenă între grinzi... stilpi 
mincaţi de carii şi o scîndură cenușie, pe care mişcă 
ceva... În lături! În lături cu această nălucire! Acum 


mă aflu într-o catedrală, înălţată întru cinstirea omni- 
potentului, omniprezentului zeu Muller, cel cu barba 
dublă! Văd credincioşi, leneş tolăniţi în jilţuri liliachii 
şi sorbind din potire, aşteptînd ceva. Iată şi un am- 
von, ca un crin de aur. lar din el răsare, aidoma unui 
pistil uriaş şi diform, un burdihan în cămașă violetă 
şi, deasupra lui, un cap acoperit de o tiară de sticlă cu 
nouă etaje, în care arde un bec. 

Brok zăreşte buzele care se mișcă în mijlocul chi- 
pului gras ca o lună plină. Abia atunci își dă seama 
că cineva vorbeşte şi că e cazul să asculte. 


Iată ce rugăciune înalță marele preot: 


O, tu, stăpîn, conducător și rege 
al nostru, carele te numeşti: 
Ohisver Muller, 
ceea ce înseamnă ,,Veșnic călător 
spre înălțimi“ 
tu, carele ai săvîrșit minunea minunilor, 
în faţa căreia vor încremeni de uimire 
toate generaţiile viitoare 
și anume ,Mullerdomul“, 
punte spre ceruri... 
Stăpîn al nostru, rege al nostru, 
Tu, Ohis Muller, 

Carele, cu prezența ta, umpli 
toate spaţiile lumii 
coboară-ți glasul asupră-ne, 
dă mărturie 

necredincioșilor . . . 


Marele Preot își drege glasul și ridică ochii în sus, 
de parcă ar aștepta să răsune cu adevărat un glas din 
ceruri. Dar, cum nu se aude nimic, își continuă rugă- 
ciunea: 


Facă-se voia ta, 

precum pe pământ, 

și în stele. 

Ascultă ruga noastră 
Tu, Mare Muller, 

unie și veșnic! 

Priveşte cu cîtă umilinţă ne rugăm ţie! 

Rostește un singur cuvânt, 

și vinul bucuriei ne va umple 
sufletul... 


Marele Preot îşi trage răsuflarea, după care reia, 
pentru a treia oară rugăciunea: 


Atotputernicule, omniprezentule, 

atotștiutorule Ohis Muller, 

Călătorule spre înălţimi, 

zeu al tuturor zeilor, 

domn și rege al tuturor stelelor. 

Dintre milioane de stele ţi-ai ales steaua aceasta 
ca să trăieşti pe ea. 

Cerul tău ţi l-ai creat în mijlocul nostru 
și din pământul nostru ai făcut 
steaua aleasă, 
steaua divină... 
Stăpine Ohis Muller, 
Călătorule spre înălțimi, 
Ascultă ruga noasiră! 


— O ASCULT! 


răsună un glas puternic din măruntaiele cupolei. Ma- 
rele Preot, cuprins de un extaz mistic, scoate strigăte 
de bucurie; se aud clopotele bătînd, cîntec de orgă şi 
coruri. Credincioșii se ridică din jilțuri şi înalţă cupele. 
E clar că toate astea fac parte dintr-un ceremonial care 
se repetă în fiecare zi. 


Marele Preot continuă: 


Doamne dumnezeule, 

Constructor al Mullerdomului, 

rege al pămîntului, 

domnitor al stelelor! 

Toate tainele universului 

și ale sufletului omenesc 

nu mai sînt o enigmă 

în fața Ta — 

Căci Tu însuţi ești cea mai mare 
enigmă a lumii 

Privești în adâncurile infinitului 

și zîmbești, 

căci Te vezi pe Tine însuţi, 

Fără de sfîrșit e oglinda Ta, 

Privești în adâncul sufletului omenesc 
și plângi 

Căci vezi, pe fund, 

bolovanii păcatelor noastre, 

și numeri bătăile inimilor trădătoare... 
Tu, cel care ai ridicat 

Mullerdomul, 

punte spre ceruri, 

iartă-ne nouă păcatele noastre! 


— VĂ IERT! 


„... răspunde glasul dumnezeesc. 

Încep apoi litaniile, lungi şi obositoare, în care 
numele lui Muller se repetă în toate variantele posibile, 
însoţit de o mie de epitete, dintre cele mai diferite. 

Apoi Marele Preot coboară din amvon spre altarul 
principal şi invocă cu tărie efigia zeului Muller, în- 
conjurată de becuri electrice, cerîndu-i cu insistenţă 
să săvirşească, în această măreaţă clipă, o minune. 

Și-atunci răsună, de sus, glasul: 


Am făcut din steaua aceasta centrul universului 
și am coborit pentru o mie de ani în trup omenesc. 
Voi pleca pe urmă pe altă stea, 

să ridic un alt Mullerdom, 

casă cu o mie de etaje. 

Dar voi, cei ce vă închinaţi mie 

bînd din belșug vinul fierbinte 

al „înălţării la ceruri“, 

simbol al fiinţei mele pe această planetă, 

voi toți veţi trâi pe stele 

mai frumoase şi mai fericite decît e aceasta! 
Pentru păcătoşi, hulitori şi pentru dușmanii mei 
am pregătit focul şi chinurile iadului 

în nouă lumi. 

Vouă însă, copiii mei, | 

V-am ridicat așezări cerești pe planetele 

pe care le veţi alege voi înșivă 

încă din timpul vieţii. 

Iață de ce vă sfătuiesc 

să nu regretaţi această lume! 

Nu mai întîrziaţi și căutați printre stele, 

alegeţi-vi-o pe cea mai binecuvîntată! ... 

Scepticilor! 

Doar de aceea am pus 

soliul în poala acestei lumi, 

de aceea am făurit o flotă 

ce brăzdează oceanele universului, 

ca să vă aduc bolta cerului aproape 

și stelele să vi le pun la picioare! 

Cei ce cred în mine 

vor trăi veșnic 

în fericire, pe steaua 

pe care singuri şi-o vor alege. 

Amin, amin zic vouă, 

pregătiţi-vă de drum lung, 

nu vă temeți de despărțire! 

Încredinţaţi viețile voastre 
COSMOSULUI, 

societate de transporturi cereşti... 


— SOCIETATE DE CODOȘI, DE NEGUSTORI 
DE SCLAVI ȘI DE INCINERATORI DE CA- 
DAVRE — NU-L CREDEŢI PE MULLER! 


Cuvintele acestea le strigă Petr Brok. Vrea să-l 
provoace din nou pe falsul dumnezeu! Și e totuna dacă 
vorbeşte Muller, sau vreun agent jucînd rolul zeului 
Muller; îl indignează reclama neruşinată pe care o face, 

prin procură, acest glas divin, în slujba societății de 
codoși şi de negustori de sclavi „COSMOS“. 

O spaimă fără margini îi cuprinde pe credincioşi. 
Fulgerul groazei loveşte în creierele lor speriate, tre- 
cînd prin paratrăsnetul nervilor. Cupele cad din miini, 
oamenii se prăbuşesc leșinînd de groază. Iar de sus, 
glasul grăieşte: 


DIAVOLUL A VENIT 
SA-L SFIDEZE PE DUMNEZEU! 


— Nici diavolul, nici dumnezeu; a venit un om, ca 
să se măsoare cu alt om! Iar unul dintre noi e un ti- 
călos şi de o mie de ori ucigaș! Întregul Mullerdom 
nu-i decit o minciună, o înșelătorie! 

Pac!!! 

O împuşcătură! 

Glontele fluieră cu nerușinare, ca un ștrengar, pe 
lîngă urechea lui Brok. 

Pac!!! 

Altul! 

Chiar pe sub nas, ca să-i simtă mirosul. Se ascunde 
în covor, lingă primul. 

— Atenţie! 

— De sus se trage! 

Glasul lui Brok e ţinta cuiva de acolo de sus! Da, 
de acolo, prin ferestruica din cupolă, se vede o mină 
înarmată cu un revolver browning! 

Să fie oare Orsag, care-l vede prin lentilele de pe 
timple? 

Pac!!! 

O nouă împuşcătură! A pătruns în covor, exact prin- 
tre celelalte două. 

Pe a patra Brok n-o mai aşteptă. Se repede spre 

ieşirea blocată de mulţimea înnebunită. Sare peste tal- 
meș-balmeșul de trupuri speriate și, pășind pe spinări 
şi pe scăfirlii, trece prin deschiderea învolburată a por- 
talului, coboară în goană scările şi iese primul în 
stradă. 

Ce ciudat! E tot strada Annei Dimer, strada la al 
cărei capăt se înălțase la început, pe coloane de cristal, 
clădirea bursei. Îşi aminteşte cum din holul bursei a 
pătruns, pe o ulicioară întunecată, în sanctuarul lui 
Muller şi încearcă în zadar să-şi explice această legă- 
tură inexplicabilă. În locul bursei se înalţă acum o ca- 
tedrală cu o reclamă luminoasă: 


„Ul MULz, 
„59 Za, 


Dar asta e o enigmă a cărei dezlegare trebuie amiî- 
nată, din cauza altei probleme, mai importante, asupra 
căreia îşi concentrează toată atenţia: 

— Prinţesa! 

Ce se întîmplă cu prințesa? A lăsat-o cu prea mare 
ușurință în vila Tamara. Nu cumva o ameninţă vreo 
primejdie? 


XXV 


Chipul prinţului Acorgen 

Ochiul lui Muller în dormitorul prinţesei 
Cu liftul în Gedonia 

Din nou lampa galbenă 


Cînd Brok ajunse în fugă la vila prinţesei 
și vru să privească prin zidurile transparente, observă 
că toate erau acoperite pe dinăuntru cu perdele de 
mătase ce atîrnau, de pe vergelele de aur, pînă la 
podea. Din una din camere, cu draperii albastre ca ce- 
rul, se auzeau două glasuri: unul de bărbat și unul de 
femeie! Printr-o crăpătură îngustă între perdele, Brok 
o zări pe prinţesă, şezînd, iar în faţa ei, pe un divan 
turcesc — un cap de bărbat. 

Datorită faptului că era invizibil, Brok reuşi să se 
strecoare spre această cameră, deschise fără zgomot 
ușa de sticlă şi se furişă printre faldurile draperiei, 
chiar sub ochii musafirului necunoscut, toate astea mai 
iute şi mai bine decît îşi imaginase. Încăperea în care 
se strecurase era salonaşul unei fete tinere. 

Chipul care se proiecta pe fondul albastru al dra- 
periei arăta de-a dreptul ciudat. Se deosebea, prin con- 
strucţie şi proporţii, de toate fețele omenești. Era pro- 
babil un exemplar zămislit de natură pe o altă stea. 
S-ar fi putut să fie frumos, în felul lui, cum e frumos, 
de exemplu, un cap de cal, dar pus lingă un chip ome- 
nesc trezea uimire. 

Era surprinzător de îngust şi de lung. Nasul forma, 
din profil, o curbă perfectă, ca un cioc de papagal. Ochii 

înfundaţi în cap băteau în galben, şi în verde, şi în 
cafeniu, şi în albastru,:-. de parcă ar fi putut să-și 
schimbe culoarea după dispoziţie. Între nas şi gură se 
întindea buza de sus, inutil de lungă şi de goală. Avea 
un barbişon alb, elegant tuns și despărțit în două, vizi- 
bil fals. Picioarele îi erau lungi şi subţiri. Ca înăl- 
țime, o depășea pe prinţesă cu cel puţin două capete. 
Era îmbrăcat în mătase albă, ca un jucător de tenis. 

— Nu depinde decît de dumneavoastră, spunea el. 
Totul poate fi uitat. Fuga dumneavoastră, prinţesă, a 
fost ridicolă, şi cu toate astea a trezit respectul Mare- 
lui Muller... 

— Dar cum de a aflat despre fuga mea, prinţe 
Acorgen? 

Prinţul se strimbă compătimitor: 

— Nu ştiţi că e atotvăzător? Aţi crezut cu adevă- 
rat că veţi scăpa ochiului lui dumnezeu? A privit îuga 
dumneavoastră, v-a însoţit fiecare pas, aşa cum se uită 
şi acum la noi, din cerul său... 

Acorgen, cu făţarnică idolatrie, arată cu degetul 
spre tavan. Acolo se zărea un ochi rotund de sticlă. 

— Asta-i ochiul lui? se sperie prinţesa. 

— Bineînţeles! La toate etajele, în toate camerele, 
își priveşte din tavan supușii, ziua şi noaptea... 

Prinţesa se tingui: 

— Dar şi în dormitorul meu există o asemenea 
oglinjoară în plafon! Ce neruşinare! 

— Cum adică, dumnezeu poate fi nerușşinat, dacă e 
atotvăzător? Bineînţeles că se uită şi în dormitorul dum- 
neavoastră, la fel ca în toate dormitoarele din Muller- 
dom! Tocmai de aceea nu mai trebuie să vă fie rușine 
de el, căci vă cunoaște la fel de bine ca un soţ, cu 
toate că nici nu v-a atins încă! Şi iată că acum ar vrea 

să vă atingă! I-aţi intrat în graţii! Urmaţi-mă! Vă con- 
duc la el! 

— Niciodată! strigă prinţesa. Privi speriată în jur, 
parcă ar fi căutat pe undeva scăpare. 

— Sinteți mîndră! spuse Acorgen şi ochii i se um- 
briră. Puţine sînt femeile ca dumneavoastră în Muller- 
dom! Și tocmai de asemenea femei are nevoie Muller! 
N-o să mai fiţi silită să dansaţi! Vă oferă deplină li- 
bertate și posibilitatea de a vă mișca în voie la toate 
etajele! Dacă îi veţi fi pe plac într-o singură noapte, 
veţi gusta din plăcerile și desfătările ținuturilor de rai 
ale Gedoniei. 

— Mai bine moartă! spuse posomoriîtă prințesa. 

— Chiar acesta e răspunsul pe care îl aşteaptă Mul- 
ler! Dacă v-aţi arunca în braţele lui, v-ar respinge! [i 
plac lupta, revolta, trădarea, nu numai la bărbaţi, ci 
şi la femei! Dacă veţi lupta, se va strădui să vă cuce- 
rească. După ce veţi fi a lui — vă va dedica cel mult 
o stradă ... 

Prinţul Acorgen puse pe masă, chiar sub ochiul din 
tavan, o lampă mică de bronz. Cînd o aprinse, îlacăra 
țişni și sticla rotundă din plafon se acoperi cu un strat 
cenuşiu-albăstrui. 

Atunci, privind în sus, prinţul hohoti cu sălbăticie 
și revoltă. În ochi îi sclipea o lumină verzuie. 

— Aşa, micuța, draga, fermecătoarea mea Tamara! 
Ohisver Muller a surzit și a orbit pentru zece minute! 
Putem face ce vrem, acum nu ne mai vede... Nu te 
teme de Muller. Mă ai pe mine! Numai eu te pot 
smulge din ghearele lui! Uite, pentru unul din surisu- 
rile tale strălucitoare, de regină, îmi trădez stăpinul! 

Vru s-o apuce de miîini, dar prințesa, îngrozită, se 
trase înapoi. 

Prinţul se întristă dintr-o dată. 

— Nu! Nu-ţi fie frică de mine! Nu-ţi fac nici un 
rău... N-am vrut decit să-ţi arăt cît sint de puternic! 
Dragostea ta însă vreau s-o merit! Vino cu mine! Te 
voi duce în culisele Mullerdomului. Îţi voi arăta toate 
mecanismele, toate minunile şi vrăjile invizibilului, om- 
niprezentului şi atotştiutorului dumnezeu. Sint teribil 
de ingenioase şi ştim despre ele numai noi doi: Muller 
şi cu mine! Vrei să mă urmezi? 

— Du-te! Sint alături de tine! şopti Brok, mîngîind 
uşor braţul prinţesei. 

Ea însă îl prinse brusc de mînă şi i-o strînse cu 
putere. Brok se smulse iute, dar chipul prințului Acor- 
gen nu dădu nici un semn de nelinişte. 

— Vii? o întrebă aproape rugător. 

Prințesa privi sfioasă în jur, după care spuse şoptit: 

— Vin! 


În timp ce, în liftul tapisat, se prăbuşeau în ceea 
ce părea o prăpastie, Brok simţi din nou, pe pleoape, 
boala lui ciudată. Cum închise ochii, văzu în jurul său 
cu totul altă lume. Oh, totul era atît de îngrozitor de 
veridic, de parcă nici n-ar fi fost vis! Regăsea aceeași 
peşteră blestemată din interiorul craniului găunos, pe 
care o văzuse încă în primul vis. Mereu acelaşi opaiţ 
galben ... Ochiul de sticlă atotvăzător al lui Muller se 
transformase, în acest craniu, într-unul din găvanele 
ochilor de mult preschimbaţi în praf. 

Și totuşi peştera are o ferestruică, deschisă spre un 
viscol sălbatic, alb... În locul celor o mie de etaje, aici 
sint doar 3 caturi cenușii, de scînduri, pe care zac, 
chircite un soi de cadavre. Bărbile şi le încălzesc între 
genunchi, iar buzele lor suflă peste piepturile firave. 
Toate astea nu apar decît dacă închizi ochii. De îndată 

ce-i deschizi, te trezeşti în Mullerdom. Prăvălindu-te 
într-un fel de prăpastie, alături de prinţesă şi în faţa 
chipului de papagal al prinţului Acorgen, care l-a tră- 
dat pe zeul Muller. 

De cit timp zburăm? 

Atenţie! 

Nu cumva să închizi ochii! 

Visul te pîndeşte... 

Ca să te convingi că prinţesa ta nu-i vis, atinge-i 
cotul cu degetul şi-ţi va zimbi... 

Doar zburăm spre Gedonia... 


XXXVI 


Monte Carlo în Gedonia 

Balerina pe poante 

„Nu cred în stelele voastre... “ 
Cezar Marlok, zeul marelui soare 
Prinţesa a mărit miza 

„Asta-i pentru drum!“ 


Sala roşie, în formă de con, e înecată într-o 
lumină subacvatică. La mijloc e o masă rotundă şi pe 
ea dansează, pe poante, o balerină din fildeş. Brok se 
apropie de masă şi vede intarsiile din metale rare, pie- 
tre preţioase şi lemn de esenţă, reprezentind harta lu- 
mii. lar peste ea se roteşte balerina, pe poantele de 
diamant. Se mizează pe culorile țărilor, ale imperiilor 

şi ale insulelor. Ciîştigă cel pe a cărui culoare se opreşte 
poanta figurinei, cînd își termină dansul. Dacă se 
opreşte pe mare, miza o încasează proprietarul tri- 
poului. Cu cît e mai mică suprafaţa pe care s-a mizat, 
cu atit e ciştigul mai mare. 

Balerina dansează pe poanta de diamant peste ţări, 
mări şi insule. Drumul ei în spirale din ce în ce mai 
strînse trece Uralul şi şerpuieşte prin Siberia. Apoi se 
îndreaptă brusc spre Sud, taie pustiul Gobi — acum 
se clatină, ezită — și se opreşte istovită pe cel mai 
estic punct al Indiei. 

— Galben lunar — Singapore! Ciștigă 29... 

Ochii tuturor s-au fixat pe un chip slab, gălbejit. 

— Sa-Ra, guvernatorul Manciuriei, se aud şoapte 
în jur. Nici un muşchi nu s-a clintit pe faţa lui. Doar 
două scîntei negre în ochii oblici urmăresc febril ava- 
lanşa de aur care se revarsă spre el. 

Și balerina își reia dansul, aurul zornăie, grămezile 
de mulldori se înalță, se prăbușesc şi se destramă... 

Petr Brok se află acum lingă masă şi pune mina 
pe un morman de aur. 

— Toate astea pot fi ale mele, dacă vreau! Deci 
aici e locul acela de lingă Munţii Curgători, despre care 
vorbea bătrînul, acolo sus? Salariul unui muncitor pe 
un an e egalcu un mulldor! Ce curs ameţitor!... 

— Un mulldor: 6 miliarde de lire, strigă cineva, 
de după gratiile unui ghişeu din peretele înclinat: 


BIROU DE SCHIMB 
Brok ia un ducat din grămada cea mai apropiată. 


Pe o îaţă e întruchipat soarele, iar pe cealaltă — ste- 
lele! 

Dar cine sînt aceşti oameni, cu bărbile despicate, 
care aruncă pumni de aur pe cîmpul colorat al lumii, 
cum arunci grăunțe la găini? 

— Uite, prinţesă — se apleacă Acorgen spre doamna 
lui — acesta e noul rege al Siciliei, Malcolm Brooks 
pașa! Iar lingă el, chiorul acela cu guler de aur, e 
La-Marten, arendaşul Saharei. Pînă acum a cîştigat 
pretutindeni, şi iată că pierde... la balerină... Cel în 
violet, cu un triunghi pe piept, este episcopul hiroto- 
nist al zeului Muller, Sixtus, fost negustor de cai. Ne- 
grul acela? Boxerul Kajmann. Vorbeşte cu amiralul 
D'Artois, care tocmai şi-a cumpărat titlul de ,„Impera- 
tor al tuturor apelor şi administrator al oceanelor“ ... 
Grăsanul de lingă el e Esaul Dar-gust, inspector 
sezonier al Coastei africane — poate să şi-o permită, 
e de fapt administratorul tezaurului lui Muller. Iar în 
spatele lui — lordul Evers, redactorul-şei secret al tu- 
turor ziarelor vechiului continent. Și aschimodia aia cu 
bărbuţă verde? Are o societate de navigaţie pe Mar- 
te ... 

— Nu cred în stelele voastre! strigă atit de tare 
prinţesa, încît citeva bărbi se întoarseră uimite spre ea. 

— Taci, pentru numele lui Dumnezeu! şopteşte 
Acorgen şi o stringe de încheietura miîinii. După care 
îi spune mai blind: 

— Dacă te-aude pipernicitul ăla cu barbă verde, 
s-a zis cu tine! 

— Ce dumnezeu, nu văd că-s traşi pe sfoară?... 

— Încet! Vorbeşte mai încet! Toţi ştiu şi totuşi se 
prefac că ar crede! Asta e voinţa binefăcătorului nos- 
tru! strigă cu voce tare şi priveşte temător spre gemu- 
leţul convex din tavan. 

În clipa aceea se apropie de el un bătriînel îmbră- 
cat în alb, minunat de frumos. Țeasta complet cheală 


123 


îi străluceşte de transpiraţie şi reflectă lustra de cristal 
care se leagănă deasupra-i, în virful unui con. 

Îşi dau călduros mîna. 

— Slavă lui Muller, Cezar! strigă cordial Acorgen 
— ce mai e nou pe soarele dumneavoastră? 

— Mulţumesc de întrebare, prinţe, răspunde bătriî- 
nul şi fruntea i se încrețește de riduri care-i cuprind 
mai bine de jumătate din ţeastă. Nu-mi văd capul de 
griji... Am fost pe-acolo acum o săptămînă... Nimic 
de spus, e greu să fii un dumnezeu drept! Îl înţeleg 
pe Marele Muller, cînd mi se plînge de funcţia-i dum- 
nezeiască ... 

— Ea e prințesa Tamara, i-o prezintă Acorgen. Ce- 
zar Marlok, zeul marelui soare A III. 

— Am auzit vorbindu-se despre dumneata, prin- 
țesă ... zîimbeșşte craniul chel, se zice că ai fost pe 
ZB 1... în constelația PITICILOR. 

Prinţesa se pregătește să protesteze, dar Acorgen o 
stringe din nou de încheietura miîinii, răspunzînd iute 
în locul ei: 

— Sigur că da, avea chef de o păpușşică, voia să-și 
aducă o jucărie vie în cămăruţa ei de copil. Căci nu-i 
ea însăși decît un copil. Ei, cum staţi cu norocul la 
balerină? întreabă repede, ca să schimbe vorba. 


— Mizez încontinuu pe suprafața neagră a Hin- 
dustanului, răspunde craniul pleșuv. Am cîştigat o dată 
și cîştigul îmi ajunge ca să pierd de 468 ori. E o ţară 
Mică, prinţe. 

— Vrei să joci? o întreabă Acvrgen pe prinţesă. 

— Mizez, zimbeşte ea ca în vis, mizez pe imperiul 
Moraviei. Se află pe ţărmul Mării Baltice şi acolo e 
rege bătrinul meu tată... 

— Nu te-aş sfătui, îi spune îngrijorat prinţul. Uite 

cum arată „imperiul“ tău pe harta lumii! Ca un ţinţar 
pe trupul unui mamut... 

— Și totuşi am să mizez pe imperiul pe care l-am 
pierdut ... Poate-mi recîștig visul spulberat... 

— Dacă vei cîştiga, se strimbă Acorgen, la morma- 
nul de aur pe care îl vei aduna, adaug şi imperiul 
ăsta al tău! 

— Asta înseamnă că mă pot întoarce acolo? în- 
treabă ea, naivă, şi-şi împreunează miinile. 

— Bineînţeles! 'Te voi conduce chiar eu, pe rîndu- 
nica mea, îi şoptește prinţul la ureche. 

Prințesa mizează pe picătura rubinie, abia vizibilă, 
pe care nu jucase încă nimeni. De aceea şi eventualul 
cîştig ar fi fost amețţitor de mare. 

Balerina îşi ia din nou avînt, pornind din Insula 
Trufiei, acum centrul lumii. Atinge cu poanta de dia- 
mant ţări şi mări, urmărită de priviri febrile. Lunecâă 
peste suprafaţa de azur a oceanelor, după un zbor ne- 
bun stă o clipă în echilibru pe cîmpia cenușie a Bal- 
canilor, trece dansind munţi şi rîuri, porneşte apoi 
spre nord, fără ca cineva să vadă mina care o diri- 
jează ... Şi iată că un spasm îi frînge membrele, ves- 
tind apropiatul sfîrşit al dansului. Încă cîteva mişcări, 
bete parcă — şi balerina cade, atingînd cu viriul pi- 
ciorului picătura rubinie de pe malul Balticii. 

Petr Brok avusese grijă să se întîmple așa. 

Prinţesa trage spre ea un munte de aur, urmărită 
cu uimire de toţi ochii. 

— AĂștia-s banii de drum, se bucură prinţesa, în 
timp ce Acorgen schimbă la casă aurul pe citeva 
grăunțe de „Soliu“, pe care îl ascunde într-o pungă. 
După care o trage pe prinţesă, zorit, spre ușă. 

Altă sală. Seamănă cu o stea în şase colţuri, ale 
cărei raze se prelungesc în depărtările luminoase ale 

oglinzilor. Masa din mijloc are şi ea şase colțuri şi pe 
ea dansează tot o balerină albă. 

Brok priveşte masa. Nu mai e harta lumii. E cerul 
întunecat, presărat cu stele. Aici se joacă pe stele. Pe 
Brok l-ar interesa grozav cum e jocul, dar n-are timp. 
Prinţul Acorgen trece iute şi prin sala asta, trăgind-o 
pe prinţesă după el. 


XĂVII 


atacul viselor fericite 

Voluptăţile celor şase simţuri 

Sub plafonul transparent locuitorii 
cerurilor sînt neliniștiţi . .. 

Degetul mușcat 


Intrară în altă sală, nu mai puţin ciudată, 
care era în acelaşi timp iatac şi studio de cinema. 

Pe divanele acoperite cu astrahan se lăfăiau tru- 
purile neînsufleţite ale unor oameni adormiţi. Ochii le 
erau pe jumătate ieşiţi din orbite. Pupilele li se dila- 
tau ca picăturile de cerneală pe o sugativă. Deasupra 
lor huruiau nişte aparate pe care se înviîrteau bobine de 
film, iar obiectivele erau dirijate direct spre ochii ce- 
lor ce dormeau, 

— Acesta e iatacul „viselor fericite“, o informă 
Acorgen. Prafurile de dormit pe care le strecoară aici 
şarlatanii din West-Wester au proprietăţi stranii pen- 

tru reflexele oculare. Filmele ciudate, exotice, care se 
derulează în creierele ameţite, sînt reflectate de pupilele 
celor ce dorm. Casa de filme VISFILM îi plăteşte pe 
nenorociții ăştia, pe jumătate cretinizaţi de dozele ma- 
sive de pilule şi prafuri pentru vise. Apoi, aceste filme, 
filmate din pupilele lor, sînt proiectate pe ecranele de 
mătase ale cinematografelor din Gedonia. 

Acorgen se apleacă spre prințesă, cu un ton intim 
şi protector: 

— Dacă o să-ţi arăt filmul din ochii unuia care fo- 
loseşte numai praful FOKA, ai să rămii uimită de 
fantezia dezlănţuită a iubirii! Ție pot să-ţi spun că 
aceste filme color sînt folosite de VISFILM și pentru 
a demonstra, celor ce vor să emigreze, erotica de pe 
stele născocite ... 

Se treziră apoi în pragul unei săli mari, atît de lu- 
minoasă, încit Brok, pentru o clipă, nu mai văzu ni- 
mic. Cînd în cele din urmă îşi reveni, mai multe sen- 
zații diferite îi atacară simţurile. 

În primul rînd: din tavan ploua cu trandafiri. De 
fapt nici nu erau trandafiri, ci o ninsoare trandafirie, 
ce se aşternea pe balustradele și pe cuiburile viu colo- 
rate, ridicate din perne de cauciuc, de toate mărimile, 
formele și culorile, aşternute una peste alta. 

Imediat însă şi urechile îi fură mingiiate de o melo- 
die dulce și tulburătoare, înăbușită parcă de un pe- 
rete, emoţionantă prin depărtarea ei aparentă. Acum 
cîntă viorile pe un virf de munte, acum plinge un vio- 
loncel pe fundul unei prăpăstii... 

Întinse mîna spre fulgii trandafirii, aruncaţi de o 
fîntînă de cristal din mijlocul sălii. Simţi un frison 
dulce, arzător, aidoma desfătării pe care ţi-o dă focul 
după un ger cumplit sau senzaţiei de răcoare în mijlo- 

cul dogorii. Pe limbă, fulgii stîrneau chinul unei sete 
de nestins şi în același timp o şi alinau... 

Trupuri de bărbaţi şi de femei erau leneş scufun- 
date în perne. Singura lor îmbrăcăminte o constituiau 
șiragurile de perle şi franjurii din jurul şoldurilor. Prin- 
deau cu buzele fulgii trandafirii şi-şi lăsau spatele, bur- 
țile şi membrele pradă lor. Sclave goale purtau pe ca- 
pete tipsii de aur, încărcate cu fructe exotice şi cu tot 
felul de delicatese. 

Ochii lor priveau holbaţi plafonul. Ce se petrecea 
acolo? În loc de tavan, o placă transparentă, pe care 
dansau femei şi bărbaţi goi. Șoldurile ondulau și. se 
roteau în ritmul muzicii, braţele se înălţau în văzduh, 
simboluri ale pasiunii și iubirii, picioarele se desfăceau 
aproape în linie dreaptă, de parcă oamenii aceia n-ar 
fi avut oase. 

— lată desfătările celor șase simțuri — şi iată-i pe 
adepţii lor, îi explică Acorgen prinţesei, care-şi aco- 
perise ochii cu palmele. 

— Gustă din fulgii aceştia, sînt zăpada dragostei 
de pe planeta Andradia. Întinde numai vîrful limbii, 
şi-i vei ierta pe cei ce aici se închină zeiței Andradia. 

O prinse pe prinţesă de cot şi o ţinu în faţa vijeliei 
aruncate de fintină. Și dintr-o dată prinţesa se cutre- 
mură şi-şi întinse faţa spre ploaia trandafirie. Închise 
cu voluptate ochii şi întredeschise buzele. Acorgen rise 
victorios. 

— Așa, priveşte acum în sus, copilule! Acolo ar fi 
trebuit să dansezi — şoldurile tale ar fi trebuit să fie 
spectacol pentru aceşti idolatri impotenţi! Acum poți 
gusta tu însăţi din toate desfătările şi-ţi voi arăta al- 
tele, și mai grozave, căci n-am ajuns decit la poarta 
raiului. 

Prinţul Acorgen o cuprinse pe prințesă pe după ta- 


128 


lie şi o strînse uşor. Tamara nu se opuse defel. Dacă 
Brok i-ar fi privit în clipa aceea chipul, i-ar fi văzut 
pleoapele cum clipesc înfrigurate de dorinţă, nările 
palpitind de pasiune, buzele sorbind lacom fulgii tran- 
dafirii. 

Dar Brok nu vedea. Printre chipurile sibariţilor aco- 
periţi de petale, recunoscuse masca ipocritului amiral] 
cu ochelari negri. Cu bărbia ridicată în sus, se întin- 
dea cu voluptate, scufundat pînă la mijloc în pernele 
de puf, iar pe pieptul gol sclipea umed o steluţă de 
argint. Brok voia grozav să audă ce vorbea cu ceilalţi 
oameni goi-puşcă, care îl înconjurau, întinşi pe spate, 
cu ochii leneș holbaţi spre tavan, scuturînd din cînd în 
cînd de pe trupurile lor roua fulgilor topiţi. 

— Crezi în miracole, amirale? 

— Prostii! 

— Atunci cum îți explici toate lucrurile ce se pe- 
trec acum la noi, în Mullerdom? 

— Marele nostru Muller are, se-nţelege de la sine, 
şi dușmani mari! Poate fi mindru de ei... 

— Pînă acum nimicea pe oricine i se punea în cale! 

— Azi însă primejdia pare să vină de altundeva... 

— Vrei să zici de sus, signore? 

— Pînă una-alta, deasupra noastră nu vedem decit 
lucruri fermecătoare... revoluţia picioruşelor gra- 
țioase, talazul șoldurilor răzvrătite.... 

— Ia te uită, cardinale, picioruşele acelea superbe 
le-as recunoaște din milioane. 

— Sola Maj... a învăţat şi să danseze... 

— Și coapsele feciorelnice de colo... 

— Hehehe! Nu le-ai sărutat încă? 

— Muller nu se teme nici de dracu... 

— Nu mă îndoiesc! Numai că pe dracul ăsta ar tre- 
bui mai întîi să-l vadă, dacă vrea să-l nimicească! 

— Atenţie! Acum dansează Anna Marton! Dansul 
se numește „Evoluţia solară“! 

— Revoluţia sclavilor s-a apropiat cu şaizeci de 
etaje! 

— Ziua şi etajul! 

— Oh, deci îi mai despart de cer doi ani! Cică 
Vitek din Vitkovice a înnebunit... 

— Da de unde. A fost ucis! 

— Otrăvit!... 

— Am auzit că ar fi îmbătrinit peste noapte cu 
cincizeci de ani! 

— Fiţi atenţi! Kaja Warand dansează „Baletul ru- 
letei pe harta lumii“! 

— Şaizeci de mii m-a costat... am mizat de o sută 
de ori pe Siria — şi a zburat! 

— Ai putea să-mi spui, amirale, cine îndrăz- 
neşte ...? 

— S-a auzit un glas... 

— Şi trupul unde-i?... Trupul, din care să ţiş- 
nească singe... Trupul, care să se prăbuşească la pă- 
mint... 

— Un om fără trup! 

-—— Prostii! 

— E un zeu! 

— E o forţă! 

— Un glas de dincolo de mormiînt! 

— Chemarea universului! 

— Ura stelelor! 

— Lasă metafizica, serdare! Primejdia e mult mai 
mare decit ar putea să reprezinte toate forțele şi vocile 
din stele şi din măruntaiele pămîntului. E un om! 

— Un om! Ţi-ai pierdut minţile? 

— Nu unul, un grup de oameni, care s-au strecurat 
printre noi, slujitorii cinstiţi ai lui Muller! Se mișcă 

printre noi, laolaltă cu noi se închină şi-l cinstesc pe 
Muller, au legitimaţii de intrare în cluburile noastre 
şi destul aur ca să pătrundă toate tainele Mullerdomu- 
lui! Da, onorabililor, printre noi există trădători! 

— Dar încăierarea de la hotelul Eldorado? 

— Dar disputa glasurilor la bursă? 

— Dar scandalul din sanctuarul lui Muller? 

— La Eldorado s-au tras focuri de armă! 

— Şi în catedrală s-au tras! 

— COSMOS-ul e demascat! 

— Acţiunile lui au scăzut, de la patruzeci, la două- 
zeci de mii! 

— Am o sută! 

— .Dacă nu distrugem forța asta stranie, ne distruge 
ea pe noi! 

— De ce vă e frică? În spatele nostru se află 
Muller? 

— Şi el o să cadă odată cu noi! 

— Psst! 

— Domnilor! Ştiu cum se numește această cum- 
plită forţă, care ne poate distruge! 

— Cum??? 

— Petr Brok! 

— Evident, aşa şi-a spus cînd Marele Muller a în- 
trebat, la bursă, cu cine are onoarea! 

— Se aude că azi... azi cei doi se vor întîlni pe 
strada Alice Moor, numărul 99! 

— Muller şi Brok! 

— 99... asta-i sala oglinzilor concave! 

— Are duşumea electrică cu trapă! 

— Acolo şi-a pierdut minţile Werner, căpetenia pri- 
mei răscoale... 

— Acolo a dispărut Anders, redactorul răzvrătit al 
ETAJELOR SUPERIOARE! 

— De acolo n-a mai ieşit trădătorul Olim! 

— Dar dacă glasul nu vine la numărul 99? Dacă nu 
vine? 

— Vine el! 

— Şi dacă nu nimereşte? 

— Ţi-ai găsit — doar e pretutindeni! 

— Aşadar e omniprezent? 

— Ca zeul Muller! 

— Atunci e zeu şi el! 

— Atunci se află acum și aici — printre noi! 

— Încercaţi să-l chemaţi! O să vedeţi că vă răs- 
punde! 

— Nu! Nu-i nevoie! De ce să ne jucăm cu diavolul? 

— Muller e deasupra noastră. De ce vă temeţi? 

— Mai bine uitaţi-vă! Acum dansează Dora O'Brien, 
cea mai frumoasă femeie a Parisului! 

— Lașşilor! Nebunilor! Eu îl chem! 

— Linişte! Pe toți sorii, linişte! 

— PETR BROK! 

— Stai! 

— Petr Brok! Dacă ești printre noi, tu, strigoi 
bătrîn, monstru ratat, arată-te! 

— Tăceţi! Tăceţi! 

— Fă o minune, dacă poţi, şi voi crede în tine! 

— Destul! 

— Petr Brok! Eu sînt bancherul Salmon şi asta e 
mîna mea! Ei bine, dacă eşti atît de puternic (banche- 
rul Salmon ridică mîna în sus), mușcă-mă de degetul 
mijlociu! 

Și în clipa aceea bancherul Salmon scoase un urlet 
inuman. O durere scurtă, ascuţită, ca de nerv rupt 
— un jet de sînge — și degetul mijlociu, împreună cu 
inelul lat, negru, zac pe un platou și pătează cu roşu 
salata albă din hiacint comestibil. 

O groază fără margini a colorat toate chipurile. Fe- 
țele albe s-au împurpurat, cele rumene au devenit 
albastre, cele albastre s-au înnegrit de spaimă. 

Dar ce-i pasă lui Brok de cum arată banda asta 
lascivă de sub plafonul transparent? În zăpăceala care 
i-a cuprins pe adepţii zeiţei Andradia, o zăreşte pe 
prințesă în braţele lui Acorgen, purtată în cu totul 
altă direcţie decît cea în care fug ceilalți... 

Se năpusteşte pe urmele ei. 

Tocmai dispare după o draperie grea, de culoarea 
coraiului, dintr-un colț al camerei. Brok dă la o parte 
franjurii şi se izbeşte de o ușă albă. O deschide și ni- 
mereşte în beznă. 


XXVIII 


Întunericul alb 

Parfum şi amintiri 

Din nou lampa galbenă 
„Acesta e trecutul meu!“ 


În cale i se aşterne o ceaţă albă cu nuanţe opaline. 
Brok se clatină, se freacă la ochi și începe să bijbiie 
cu miinile în jur. 

La trei paşi înaintea lui se mistuie în ceaţă două 
siluete, una albă și alta neagră, Acorgen și prințesa. 
Brok se aruncă în ceaţă cu braţele întinse — dar mii- 
nile lui nu ating decât vidul. Ceaţa albă îl orbește. Li- 
niștea de opal îl asurzește. 

Sare în direcția în care a dispărut prinţesa. Strigă 
și dă din miîini, ca o pasăre cu aripile frînte. Picla 
incepe să-l înăbușe, în urechi îi răsună un cîntec ciu- 
dat. Nu, nu ceața este aceea care cîntă astfel! E sîn- 
gele care-i clocotește în artere! 

Fiecare pas înainte îl umple de teamă. Corpul re- 
fuză să meargă în întîmpinarea capcanelor ce par să-l 
pîndească în piclă. E îngrozitor. Înaintează încet în 
aceeaşi direcție, de mult, de foarte mult timp şi nu dă 
de capăt... 

Se opreşte brusc. Se teme să meargă înainte, se 
teme să se întoarcă. Încremeneşte pe loc... Rămîne 
pironit în mijlocul ceței albe, părăsit de oameni şi de 
lucruri, contopit cu picla fără de sfîrşit. E pierdut, 
ceața albă îl înghite, îl pătrunde şi îl umple. Cadavrul 
lui va zăcea aici timp îndelungat şi poate că odată, 
cînd nimicul ăsta alb se va risipi, vor veni aici oameni 
şi vor călca peste el, fără ca nimeni să-l vadă... 

Nu mai rezistă. Picioarele i se mistuie în ceața grea. 
Cade în genunchi şi izbucneşte în plins. 

Și, dintr-o dată, începe să adulmece aerul. Un par- 
fum ciudat îi ajunge la nări. Un parfum atît de puter- 
nic, încît aproape că leșină. ] se urcă la creier ca un 
alcool care pe jumătate te adoarme şi pe jumătate ie 
răscoleşte şi-ţi desenează în faţa ochilor tărimuri ciu- 
date. Dar ce-i parfumul acesta, atît de linișştitor şi de 
bun? O luncă proaspăt cosită, la marginea pădurii. Ca 
fumul de pe altarele de jertfă, parfumul se înalţă din 
căpițe mici de fin, spre soare. Eu stau întins în luncă, 
fîn sub cap şi fin în păr, peste tot mirodenii uscate 
de munte. Cimbrişor, salvie, romaniţă. 

Iar cînd deschid ochii, văd ceaţă, deasă ca smin- 
tîna. Încetul cu încetul îmi amintesc. Prinţesa a fugit 
şi o muzică îi acompaniază fuga undeva, în centrul 

universului ... Dar de unde-o veni parfumul acesta ş, 
ce semnificaţie are el? Să fie melodia fermecată un 
parfum care leagănă şi torturează mai cumplit decîi 
dragostea tristă dintre violoncel şi vioară, în depărtare? 

Sînt emanațiile pădurii, mușchi şi ace de brad, fragi 
şi rășină. Văd o fîîntînă între ferigile verzi, dantelate. 
Păsările pădurii, căprioarele și braconierii vin aici să 
bea apă... 

lată că acum şi parfumul pădurii s-a topit în ceața 
albă. De undeva vine un alt parfum. Ca atunci cînd 
vintul se ridică şi izbeşte în pînze. Mirosul rece al 
mării. Mirosul de sare şi de solzi de peşte. Suilul ghe- 
țarilor ce se topesc plutind pe mare. Mireasma tainică 
a unei insule necunoscute, pe lingă care trece o corabie. 
Pe ea sînt oameni, fiindcă simt mirosul de sudoare și 
de vetre stinse. Dar şi parfumul acesta piere. 

Și iată acum un miros cu totul nou, trezind un vis 
ciudat, de mult uitat. Focul sobei din bucătăria îmbi- 
bată de aburii cratițelor ce vestesc apropierea mesei. 
Și, deodată, curentul unei uși brusc deschise. De pe 
buzele cuiva izbucnește cuvîntul: Război! Și iarăşi dis- 
pare totul, fără urme. 

Și acum — acum înfloresc lăcrimioarele, nu, nu sin! 
lăcrimioare, e parfumul picurat de iubită între sini. Se 
apleacă spre mine şi eu îi adulmec părul, ca să simt un 
alt parfum. 

Acum miroase a noapte. Și luna miroase. Dumne- 
zeule, ce despărțire!... E parfumul verde al lacului? 
Nu, sînt lacrimi! E iubita care plînge... 

Parfumurile se succed iute. 

Miros de locomotivă obosită şi de funingine. 

Duhoarea unor vagoane deschise: 6 cai, 30 băr- 
baţi ... 

Atmosfera ucigătoare a murdăriei, a rachiului, a 
picioarelor nespălate şi a latrinei. 

Depărtarea. 

Pămîntul proaspăt arat. 

Praful de puşcă. 

Focul mocnit de după incendiu. 

Sîngele. 

Gunoaie în putrefacție, conserve, răni purulente, 
fenol, miros de ploșniţe strivite, de carne descompusă 
și intrată în fermentație, de degerături negre care încep 
să putrezească sub pansamente murdare. 

De tavan atîirnă o lampă galbenă, cu petrol urit 
mirositor ... 

Petr Brok tresare. Acesta — acesta e trecutul meu! 
Astea sînt amintirile pe care le pierdusem! Repede! 
Repede! Întinde mîinile. Nimic. Ceaţa albă. Prinţesa 
neagră. 

Nu există trecut în afara Mullerdomului. 

Brok îşi face din nou curaj şi începe să alerge, să 
alerge ... 

Și dintr-o dată — mîna întinsă atinge ceva moale, 
mătăsos. Un ultim elan... şi Petr Brok încremeneşte. 


D.0.0..< 


Despre steaua Acorgeneterramolistergen 
Prinţesa Tamara se pregătește de iubire 
+... Patul nostru e pregătit“ 

Petr Brok profită din nou de faptul 

că e invizibil 


Se trezi pe pragul salonașului albastru, fecio- 
relnic al prinţesei. Ochiul rotund al lui Muller, pri- 
vind din tavan, e din nou acoperit de o membrană 
albăstruie. Dar lampa de pe masă s-a stins de mult. 
Pe divanul albastru şade prinţesa. Nu mai e în negru. 
Rochia ei are culoarea bolţii cereşti, aidoma draperiilor 
de pe pereţii salonașşului. Fumează o ţigară şi duce la 
buze un pahar cu vin. Ride în triluri, cu un rîs îndrăz- 
neț, provocator, care izbucneşte în cascade vesele. Cu 
vîriul de foc al țigaretei descrie cercuri largi, de la 
buze în aer. Paharul de cristal și gitul ei par două vase 
comunicante. 

Dar cel mai îngrozitor dintre toate e faptul că şol- 
dul ei gingașş + cuprins de braţul interminabil al prin- 
țului Acorgen! Și prinţesa rîde! Ride tare, cu capul dat 
pe spate. Mina lui Acorgen se lungeşte şi mai mult, se 
încolăceşte brutal în jurul taliei, ca o reptilă care își 
sugrumă prada. Buzele lui îi ating părul, şoptindu-i: 

— Steaua mea iubită, clopoţelul meu de argint, mai 
bea, e băutura din ghețarul îmbătător de pe planeta 
mea natală. Acum ştii totul... M-am născut pe planeta 
Acorgeneterramolistergen, ţine bine minte, trebuie să 
ţii minte, fiindcă așa vreau eu! Nu cumva să te îndo- 
ieşti! 

— O, nu mă îndoiesc... 

— Acum crezi în stele? 

— Cred tot ce-mi spui tu! 

— În fundul pocalului e imaginea stelei mele, o s-o 
vezi ori de cite ori vei bea pină la fund. Bea tot! 

Prinţesa bea ascultătoare și începe din nou să rîdă. 

— Destul, destul cu rîsul! Aruncă clopoţelul din 
git! Te voi iubi, copila mea, aşa cum se iubește pe 
steaua Adcorgeneterramolistergen. Am să te învăţ un 
nou fel de dragoste, iar tu mă vei învăţa cum se iubeşte 
la voi... 

Braţul ca un șarpe încolăcit în jurul mijlocului prin- 
ţesei se tirăşte spre sini şi mai în sus, spre git. 

— Vrei? 

— Vreau! 

— Mai întii dă-mi minuţa, să ţi-o sărut... Poate 
ai să suferi din cauza mea, dar iubirea te va însănătoși. 
Micuța mea femelă pămînteană, spune, mă iubeşti, mă 
iubeşti cu adevărat? 

Prinţesa își lasă, răsfăţată, capul pe umărul lui. 
Șoldurile ei se strîng sub încleştarea tentaculelor prin- 
țului. 

— Sărută-mă, Tamara! Așază-ţi buzele peste ale 
mele, așa începe doar iubirea pe această planetă, nu? 

Tamara îl cuprinde cu pasiune pe după git. 

Brok îşi acoperă ochii cu palmele şi-şi întoarce în- 
grozit faţa. Cum e cu putință? Prinţesa Tamara, prin- 
țesa lui, legată prin vrăji de acest Turn al lui Babel 
și aşteptindu-şi eliberarea, îl sărută cu nerușinare pe 
acest monstru, cu buzele ei nepătate, de fecioară! 

— Patul nostru e pregătit, iubito! 

Prinţesa se ridică şi porneşte... 

Evident, el e prinţ, iar eu ce sînt? Pînă acum, ni- 
mic. Un nimic invizibil! Dar tocmai de aceea am pă- 

truns în Mullerdom şi m-am supus acestei metamor- 
îoze, ca s-o găsesc, să veghez asupra ei și s-o eliberez! 
Nu i-am şoptit c-o voi salva? Doar mi-a simţit mîna 
pe braţ și oare zîmbetele ei enigmatice nu erau adre- 
sate cuvintelor mele? 

Oh, trădătoarea — nerușinata! 

Unica rază de lumină care exista pentru mine în 
Mullerdom s-a stins! Eh! — Parcă puteam să mă gin- 
desc la dragostea ei?... Pe cine, pe cine să fi iubit, 
dacă nici nu mă vede?... 

Să fug! Să fug de aici! 

Încă o privire, o ultimă privire de rămas bun să-i 
arunc prințesei. Cu braţele ridicate ca toartele fragile 
ale unui vas de albastru, ride în faţa oglinzii. 

Dar, dumnezeule, unde sînt ochii Tamarei? Sint 
acoperiți de pleoapele grele! Prinţesa ride cu ochii 
închiși! Buzele ei rîd, dar ochii — dorm... 

Abia în clipa aceea înţelege Petr Brok! 

Hipnoză. 

Vede ochii arzători ai lui Acorgen, păzind-o pe prin- 
țesă în oglindă. 

Atunci ia sfîrşit şi răbdarea lui Brok. Sare ca tur- 
bat la Acorgen și-i dă un pumn între gură şi nas, în 
locul acela care parcă i se oferă de la sine, ca cel mai 
sensibil și mai vulnerabil de pe întregul chip. Monstrul 
se prăbușește fără să scoată un sunet. Brok smulge 
perdeaua cea mai apropiată, o răsucește ca pe o funie 
şi-i leagă pe Acorgen de miini şi de picioare. După 
care îi astupă gura cu o bucată din acelaşi material, iar 
trupul fără viaţă îl azvirle sub pat. Cînd isprăveşte, se 
întoarce iute spre prinţesă, curios să vadă cum a reac- 
ționat. 

Numai că prințesa nu vede şi nu aude nimic. Înde- 
plineşte mai departe, dintr-un fel de inerție, ordinul 

ochilor ce o hipnotizaseră şi care acum se rostogolesc 
morți sub pat! Degetele ei se mișcă în cutele mătăsii, 
ca nişte cheiţe ce deschid porţi fermecate în norii al- 
burii. Prinţesa se dezbracă... Brok vrea să strige la 
ea, să-i atragă atenţia sau s-o trezească, dar dintr-o 
dată... 


9.9.4 


Prințesa Tamara ispitește singurătatea 
Nu lipsește decit un piriiaș... 
Atenţie, Petr Brok! 

Și mîinile tale cuprind alte miini 


„„.„îi vede ochii, cum se deschid în faţa 
oglinzii. Suprafaţa de argint îi arată ciudata-i deştep- 
tare şi-i urmărește uimirea. Un vis greu, uitat, îi trece 
Dar visul i se topeşte în palme, cînd vrea să-l ia de 
pe frunte. Sub baldachinul albastru, pernele tranda- 
firii o îmbie la somn. Brok urmăreşte cu încordare 
cum, încet, dar cu gesturi sigure, prinţesa se dezbracă; 
crede că în cameră, cu excepția ei şi a oglinzii, nimic 
nu €e viu. 

Ce-i de făcut, ce-i de făcut? Nu, acum nu-mi mai 
pot trăda prezenţa! E prea tirziu!... Îi voi veghea 
somnul! Căci nici nu bănuiește că sub patul ei se află 
monstrul Acorgen, cu un căluş în gură! Dacă-şi re- 
vine şi se eliberează? 

lată de ce trebuie să rămîn aici de pază! 

Se cuibăreşte într-un colţ, cu inima cît un purice 
şi ţinîndu-şi respiraţia. Și dintr-o dată un gînd nebun 
îi întunecă vederea! 

Panglica roz trece prin dantelă ca o dulce făgădu- 
ială ce se împlineşte sub cămăşuța somnoroasă. De- 
parte de mine acest gînd! Să mă apropii doar de bu- 
zele ei — ce fericire — ce fericire. 

Părul ei, gura, nasul, ochii. Ce floare stranie, mi- 
nunată a înflorit pe tija gîtului alb, ce culori are şi ce 
parfum! Chipul, desigur, este locul cei mai de preţ şi 
cel mai frumos din trupul unei femei, el e cel ce ispi- 
teşte şi cheamă printr-o simplă privire!... la te uită, 
acum zîmbeșşte şi e şi mai frumoasă, căci în zîmbet 
apar culori noi, pînă acum ascunse în floare, culoarea 
zăpezii, a laptelui şi a porțelanului! 

Și acum, acum pantofiorii i se leagănă în vîrful 
picioarelor — cad... Şi pînă să-şi revină Brok, iată 
strălucirea genunchilor, fulgerul gleznelor şi ciorapii 
ca pinza de păianjen zac pe jos ca o piele de şarpe 
lepădată. Luciul oglinzii îi reflectă uimit frumuseţea, 
brațele pline de dorinţă, sînii răsărind din spuma albă 
a dantelelor. 

Brok urmărește cu respirația tăiată acest joc fer- 
mecat. Cum se cuibăreşte, cum se întinde cu un zim- 
bet ostenit, în singurătatea ei victorioasă. De parcă 
ar fi prea obosită de îndelungata prefăcătorie în faţa 
oamenilor şi acum şi-ar arunca cu voluptate masca, 
ca să-şi lase faţa să se odihnească, să redevină pentru 
o clipă ea însăşi! 

Și iat-o acum numai în cămășuţă, ispitind din nou 
singurătatea. Îşi ia sînul mic în palmă, se pleacă şi-l 
sărută. — Asta e un băieţel, spune ea zîmbind în oglin- 
dă. După care îl sărută şi pe al doilea: — lar asta e 

fetița! Nu te teme, băieţelule! Nu te teme, fetițo! Pe 
amîndoi vă iubesc la fel de mult... Cuvintele ei de 
răsfăţ bat din aripi ca nişte fluturi albi şi se reîntorc 
spre buzele ei. 

— Sint prinţesă... nu sînt prinţesă... șoptesc bu- 
zele plecate. Cuvintele sar din oglinda rece şi se con- 
densează într-un văl ceţos. Ea şterge apoi acest abur 
cu mâna şi se privește de aproape. Două perechi de 
ochi încremenesc uimiţi, de parcă s-ar vedea pentru 
prima oară. 

Iar între timp, în colţ, răbdarea lui Petr Brok se 
zbuciumă şi se cabrează, iubirea îi bubuie în sînge şi 
îl răscoleşte. Dar teama îl sugrumă. Cum să-i arate 
prinţesei că e de faţă. Cum să-i arate dorinţa, iubirea 
lui?... O vorbă dacă spun — nălucirea aceasta fer- 
mecătoare piere! Cum aş putea s-o strîng în braţe? La 
prima atingere, trupul nici nu-i va tresări, poate doar 
mâna i se va mișca, gonind ceea ce crede că e o ușoară 
mâncărime. Şi ce va fi apoi? Apoi se va nelinişti, se 
va speria, va, striga îngrozită! 

Dar Petr Brok are pregătite pe buze mii de cu- 
vinte cu care s-o învăluie, s-o acopere, s-o înduplece. 
Şi totuşi — oare toate aceste cuvinte de dragoste nu-s 
neputincioase, dacă nu găseşte nişte ochi în care să 
se scufunde, un corp din carne şi sînge, pe care să-l 
cuprindă şi să-l stăpinească cu toate simțurile? 

Atenţie! Prinţesa se apropie de pat, dă deoparte 
cuvertura, mai mingiie pentru ultima oară perna cu 
palu.ele ... şi cade, răpusă de o oboseală dulce şi du- 
reroasă. Miinile albe şi le așază sub cap. Ochii îi fug 
spre tavan, dar gindurile o preocupă mai puternic de- 
cît stelele aurii, ţesute pe baldachinul albastru. Îi întu- 
necă chipul, îi orbesc privirea, fruntea se măreşte sub 

ele, se întinde şi se stringe. Gura ei desenează pe chip 
o inimă sîngerie. 

Brok se apropie de pat pe virfuri, ca un tîlhar, 
abia atingînd blănurile. E sigur că se va petrece, cit 
de curînd, ceva — dar ce anume? 

Chipul lui Brok se apleacă acum spre buzele ei. Ea 
îl priveşte cu ochi mari, ficşi, şi cu toate astea nu îl 
vede. Distanţa dintre gurile lor scade încet, dar sigur. 
O clipă încă și buzele lui arse, arzătoare se vor aşeza 
peste gura ei umedă, întredeschisă. 

Ce ciudat! Faţa prinţesei rămîne nemişcată. Doar 
ochii s-au trezit brusc, au devenit atenţi, parcă s-ar 
fi întors de departe. lar buzele i s-au ţuguiat într-un 
trandafir roşu ca sîngele. Brok se retrage iute ca ful- 
gerul din calea braţelor ei, care, ca două arcuri, se în- 
tind spre el. Cînd primejdia a trecut şi braţele au 
căzut triste şi inutile pe pat, Brok îndrăzneşte să por- 
nească la un nou atac. Buzele ating gitul prinţesei și 
pe urmă, din sărut în sărut, coboară în poiana tranda- 
firie a sînilor, îi ocolesc şi ajung pe fundul văii ascun- 
se dintre ei, adumbrite de umbre catiifelate. Nu mai 
lipseşte decît un pirîiaş, cu flori de nu-mă-uita pe 
mal... Aici aş dori să zac pînă la sfîrşitul vieţii... 
să adorm lin pe perna asta trandafirie... 

Prinţesa stă nemişcată, într-o încremenire pe jumă- 
tate îngrozită, pe jumătate încîntată; îi e teamă să 
respire, şi-ar opri — dacă ar putea — şi bătăile inimii, 
ca să nu sperie visul sau miracolul acesta ciudat, să 
nu-l facă să fugă, să ia sfîrşit. Un zeu tînăr, puternic 
a venit la ea — îi simte buzele, mîinile rătăcind pe 
corpul ei primitor, care îi vine în întîimpinare. Și toate 
aceste mîngiieri duc, vriînd-nevrind, — drept sau pe 
căi ocolite, spre însuși centrul vieţii! Dar mîna lui, 
speriată parcă de această ameţitoare goliciune, rătă- 

ceşte ameţită, se apropie şi iar se retrage, se îndreaptă 
spre alte meleaguri, ca iar şi iar să revină. 

Numai că prinţesa are şi ea miini, nu uita, Petr 
Brok, şi acum — acum nu-i mai scapi. Aici e părul 
tău, aici ţi-e faţa — la ea ne vom mai întoarce — iar 
aici, aici sînt mîinile tale, care te dau de gol pe fiecare 
locşor al corpului meu! Și mîinile pot cuprinde alte 
miîini...- 


XXXI 


Petr Brok minte 

++. Încă n-am chip... 
Muller îi aminteşte lui Petr de etajul 354 
+... Te aştept...“ 


€ 


Miinile se găsesc şi buzele se contopesc din 

nou. Prinţesa șopteşte: 

— Cine eşti, cine eşti? 

Brok tace şi o sărută. 

— Spune, tu eşti zeul care mă apără? 

— Eu sînt, răspunde Brok laş, căci se teme cum- 
plit să nu-şi piardă prada. 

— Zeu, repetă prinţesa, dar ce fel de zeu? 

— Bun! scrie Brok pe buzele ei şi se gîndeşte că 
a găsit cuvintul potrivit. 

— Ştiu că bun, se desprinde iar prinţesa, dar, spu- 
ne-mi, ești tînăr? 

— Tînăr... răspunde Brok. Nu ştie cum, dar a 
sosit momentul hotăritor! Acum o să-şi dea seama, 
n-o să se mai poată ascunde... Și el presimte că va 
invinge, cu siguranţă va învinge, o ştie cu fiecare nerv 
din trupul său... 

— Tiînăr... repetă ea... şi frumos? 

— Nu ştiu, recunoaşte Brok. 

Degetele prinţesei îi alunecă pe faţă. Descoperă mai 
întii nasul, apoi gura, ochii... dar cum să recunoşti 
tinereţea și frumuseţea? Dac-ar fi fost oarbă, poate că 
ar fi ştiut să vadă cu palmele. Dar cum ochii ei nu-l 
văd, nici degetele nu sînt în stare să-i deseneze chipul. 

— Vreau să te văd! Să te văd cu ochii! insistă ea. 
Arată-mi chipul tău! 

— N-am încă chip. Am venit să discut cu Mul- 
ler ... 

— Taci! Taci! șopteşte cu spaimă prinţesa şi îi 
astupă gura cu buzele ei. 

— De ce te temi, prinţesă? 

— De el! De el! Aude totul! Poate că ochiul lui 
de deasupra noastră e acum acoperit, dar urechile-i 
ascultă prin fiecare crăpătură! 

— N-are decit să asculte! Mă aflu aici ca să te sal- 
vez, prinţesă! 

Tamara ride unei amintiri. 

— Prima oară ai venit la mine în sala de catifea, 
tocmai cînd leşinam din cauza parfumului aceluia în- 
nebunitor. Văd şi acum aburii, îi aud cum şuieră prin 
țeava de zinc. Un foc de nesuportat luminează cu o 
lumină violetă mîinile ce se frîng, şi măştile pe care 
s-a întipărit groaza morţii, și căderea corpurilor... 

Pe cînd mă prăbuşeam, am simţit nişte braţe cum 
mă prind şi mă poartă către stele. 

Erai tu... 

Şi a doua oară, cînd mă aflam lîngă perete, mi-ai 
spus: „Nu-ţi fie teamă! Nu întreba nimic! Sînt aici!“ 
Ce s-a întîmplat cu cei care au rămas acolo? 

— Au un cuptor mare, în care ard membrele, şi 
inimile, şi gurile, şi ochii oamenilor, pînă cînd din ele 
nu mai rămîne decît o grămăjoară de cenuşă. Cenuşa 
e împrăștiată apoi în aer, aruncată în vint de la unul 
din etajele Mullerdomului. Se spune că din oase fac 
pudră. 

— Proasta de mine! Voiam să fug pe o stea... 
şopteşte prinţesa şi strălucirea din ochi i se stinge 
brusc. Mai întîi am crezut că ai venit de pe steaua 
Lebedei. De acolo primisem o epistolă secretă, cînd mai 


eram la tatăl meu, în Țara Moraviei... Dar steaua 
Lebedei nici nu există... nici constelația Piticilor nu 
există ... 


— E o înşelătorie! Întregul Mullerdom e o escro- 
cherie cumplită, din beciuri şi pînă la acoperiș, dacă 
are vreunul. Negustori de sclavi şi incineratori de ca- 
davre, de talie internaţională... 

— Atunci tu de unde ai venit?... 

Iar îi atinge faţa, îl mîngiie, îi cercetează pielea şi 
îi măsoară gura cu buzele ei. 

Și Petr Brok simte dintr-o daţă o rușine amară 
pentru minciuna lui. Se dă drept zeu ca să-i cuce- 
rească dragostea! Patima a dispărut de mult, n-a mai 
rămas decît recunoştinţa pentru fiecare atingere a bu- 
zelor. 

— Nu sînt zeu, recunoaşte umil, sînt un simplu 
muritor! Sînt un bărbat! 

Prinţesa îl mîngîie pe păr: 

— Nu-i oare mai bine să fii un bărbat tînăr decît 
un zeu bătrîn? Dovedeşte-mi că ești tînăr! Măcar asta 
dovedeşte-mi-o! Ochii tăi sînt aşezaţi pe fundul unor 

văi adinci şi deasupra lor se ridică, ţepos, sprîncenele, 
ca jepii deasupra prăpastiei. Eşti hidos! Poate c-aş 
muri de groază, dacă te-aş vedea! 

Și totuşi, totuşi! Ai maxilare colţuroase, puternice, 
nasul drept şi tare. lar fruntea ţi-e bombată — cîtă 
îndrăzneală, ce boltită e! Părul des şi mătăsos — astea 
toate înseamnă tinereţe, tinereţe cu plete de haiduc 
filfiind în vînt! 

Vreau să te văd! 

Ceafa ta de taur îmi aprinde sîngele! Umerii tăi de 
uriaş m-ar sufoca şi cu toate astea nici nu-ţi simt 
greutatea. 

Dă-mi chipul tău! 

Vreau ca trupul tău să-mi umple ochii! 

Nu, nu eşti om! Ţi-ai luat doar înfățișarea de om, 
fiindcă mă îmbrăţişezi şi mă săruţi cu buze omeneşti. 
Atunci de ce nu te văd? Ştiu ce am de făcut! Găsesc 
eu nişte ipsos şi îţi iau masca, fiindcă aşa nu se poate 
iubi, nu... 

— Aşteaptă, prinţesă! Mai ai puţină răbdare, mă 
vei vedea curînd. După ce îmi 'voi îndeplini misiunea, 
voi redeveni om. Chiar în seara asta trebuie să mă duc 
în strada Alice Moor, la etajul 354, uşa 99. Am pier- 
dut complet măsura timpului... Pentru mine nu mai 
există zi şi noapte... 

Cînd mi-a zis Muller „azi“? 

Mi se pare că a trecut mult, mult timp de la acest 
azi al lui! Poate că am şi întîrziat! 

Spune-mi, fetiță mică, e zi sau e noapte? 

Mai există oare altă lume în afara Mullerdomului? 

Spune-mi — soarele mai există — spune-mi — 
luna poate străluci deasupra Mullerdomului? 

30 de zile... 

La ce etaj mă aflu acum? Cum îl voi găsi pe Mul- 
ler? 

Cum îl voi ucide? 

În clipa aceea, de sut se aude un glas: 


Petr Brok! 
Etajul 354! 
Ușa 93: 
Te aştept! 


Brok sare în sus. Priveşte spre tavan. Ochiul hol- 
bat al lui dumnezeu nu mai e acoperit de pojghiţa 
aceea tulbure şi se cască spre el batjocoritor. Bine- 
înțeles! Un milion de ochi, un milion de urechi sînt 
răspîndite în cele o mie de etaje! Dar gura — ce, şi 
gura lui ajunge pînă în iatacul prințesei?... Ştie că 
mă aflu aici, lîngă patul ei? Sau glasul îi răsună în 
clipa asta în cele o mie de etaje ale Mullerdomului? 
„.. Brok se cutremură: 

— Auzi, prinţesă? Mă cheamă! Cred că a sosit 
momentul! Tu rămii aici! 

— Vin cu tine! 

Sare din pat şi se îmbracă iute, cu miîini tremu- 
rîinde. 

— Nu, nu, rămii aici! Cînd termin ce avem de vor- 
bit, mă întorc la tine! 

— Nu te mai întorci! Te va ucide! Un milion de 
şiretlicuri şi de capcane te aşteaptă la numărul 99! 

— Îi cunosc eu şiretlicurile! Sala oglinzilor con- 
cave! Și în spatele lor, prăpastia! Voi discuta cu el 
— între oglinzile concave! 

— Și cum ai să ajungi acolo? Cunoşti măcar dru- 
mul pînă la etajul 354? Nu-l ştii? Vezi ce neajutorat 

eşti fără mine! Ce fel de zeu eşti tu?... Tu, straniul, 
invizibilul meu iubit! Vino! Te duc eu la lift. 

— Condu-mă, prințesă! Arată-mi drumul, pînă nu 
e prea tirziu! Să-ţi respecţi cuvîntul dat e o dovadă 
de putere! 


les amîndoi, ţinîndu-se de mînă. 


XXXII 


Uşi albe şi negre 

Sala oglinzilor concave 
Semnale electrice 
Infinitul de filigran 
Minunata ameţeală 


Strada de sticlă se termină printr-un grilaj 
înalt pînă la tavan. 
Pe o uşiţă e scris: 


LIFTUL CENTRAL | 


Prinţesa o deschide apăsînd pe butonul de deasu- 
pra literei 

Intră într-un salonaş în formă de cub, ai cărui pe- 
reţi, podea și plafon sînt capitonaţi în piele. Pe unul 
dintre pereţi atîrnă un tablou cu o mie de butoane 


— Astea sînt etajele. Fiecare buton — un etaj. Pe 
aici am fugit cînd mai credeam în stele... 

Brok mîngiîie recunoscător mîna prinţesei: 

— Păi asta este pentru mine o descoperire nemai- 
pomenită! În sfîrşit, în sfîrşit voi putea să parcurg 
întregul Mullerdom! Dar mai întîi să-mi ţin cuvîntul 
dat lui Muller! 

Apasă pe butonul care poartă numărul 354. Salo- 
naşul nici nu se clinteşte. Doar acul de argint de sub 
sticlă coboară ca fulgerul la 394. 

— Am ajuns, spune prinţesa. 

— Acum întoarce-te acasă! Să nu te vadă cineva 
la etajul acesta! 

Se despart cu o scurtă îmbrăţişare... 

— Dacă nu mă întorc... 

— Vin după tine! 

Uşa se deschide şi Petr Brok pășşește într-un cu- 
loar alb, pustiu. E atît de lung și drept, încît pereţii, 
tavanul şi pardoseala se contopesc într-un singur punct, 
în depărtare. 

De amîndouă părţile — uşi. Şiruri lucitoare de uși 
albe, cum vezi în aziluri sau spitale. Uşi şi iarăşi uși. 
Toate la fel de palide, la fel de mari, la fel de miste- 
rioase, încremenite într-o muţenie îndărătnică, cu clan- 
ţele în afară, fără numere, fără inscripţii... 

Cum voi nimeri uşa mea?... 

99! 

Ca o pisică, Brok se apropie de prima uşă şi apasă 
pe clanţă. 

Încuiată! 

A doua! 

Încuiată! ... 

Dumnezeule, unde-or duce toate? 

Ce să fac cu ele? 

Ce ascund în spatele lor? 

Camere, care dau în alte camere?... Ce-o fi fost 
în capul lui Muller, cînd m-a convocat aici, în aleea 
asta de uşi albe? Ce scop or avea? Cine trăiește în 
dosul lor? Căci nu se aude nimic şi culoarul se întinde 
la nesfirşit, ca un mormînt... Cît timp mi-o lua să 
încerc toate clanţele? 

Încuiat... încuiat... încuiat... 

Da — şi cu cît încerc mai multe uşi, cu atît obo- 
sesc mai tare. 

Brok merge la întîmplare în aceeași direcţie. Unde- 
va tot trebuie să ajungă. Aleargă înainte, dar punctul 
acela din capătul culoarului, în care se contopesc pe- 
reţii, se depărtează de el cu aceeaşi viteză. Îşi dă iute 
seama că e neputincios în faţa acestui dușman numit 
multitudine ... 

Dintr-o dată se opreşte. O uşă neagră! li sare atît 
de brusc în ochi, încît încremeneşte. Printre mii de 
uşi albe — una neagră! 

Pe ea, scris în grabă şi neglijent, cu cretă: 99. 

Nimic mai mult. 

În sfîrşit, am ajuns! 

Am ajuns? Probabil nu-i decît o nouă cursă! O cap- 
cană şi tu, prostule, ai să cazi cu siguranţă în ea! Acolo 
se află Ohisver Muller, bucăţica de slănină pe care o 
cauţi, şi după ce-ai intrat... clac! 

Da, toate astea le ştiu, e acolo şi o trapă, dar une- 
ori bucăţica de slănină e mai puternică decît moartea, 
dacă o priveşti fix şi cu stomacul gol. Numai că eu, 

domnule Muller, sînt un şoarece care se poate stre- 
cura, la nevoie, şi printre gratiile cursei! 

Brok priveşte prudent în jur. Nimeni. Apucă încet 
clanţa. Uşa se întredeschide şi Brok se strecoară uşu- 
rel înăuntru. Căci are de gînd să exploreze camera 
înainte de a-l întîlni pe misteriosul Muller. 

Se află într-o emisferă verzuie. Mai mult decît o 
emisferă! Parcă-i interiorul unui balon de sticlă, aşe- 
zat pe pămînt, fără o muchie şi fără o cută. 

Să fie o oglindă? 

O imensă oglindă concavă, care-l aspiră pe Brok 
din toate părţile? Dar cum să verifice dacă e într-ade- 
văr vorba despre o oglindă? Nimic din el nu se re- 
flectă, în afară de măruntaiele goale! Brok se întoarce 
iute spre ușă şi încremeneşte de groază: uşa a dispărut! 
S-a mistuit în acel ceva verzui. 

Pipăie pereţii cu palmele. Sint turnaţi dintr-o sin- 
gură bucată, pereţii, plafonul şi podeaua se contopesc 
într-o sferă omogenă! Și cu toate că Brok nu se vede 
pe sine însuşi, e totuşi un fel de oglindă! Interiorul 
şlefuit al sferei reflectă adîncimi abisale şi le multi- 
plică la infinit. 

Acest infinit iluzoriu, ca din filigran, se termină 
jos, unde începe podeaua, care nu e la rîndul ei decît 
o uriaşă prăpastie verzuie ce reflectă şi multiplică va- 
lurile îndepărtate ale cupolei, de un verde mai deschis. 

lar uşa, uşa a dispărut... 

Dar pe unde vine lumina în acest glob închis şi 
găunos? Nu văd nici o sursă — doar dacă oglinzile 
emană ele însele lumină... Oare lumina să provină din 
luciul lor? 

Și ce anume aş vedea dacă n-aş fi invizibil? 

Brok, paralizat de uimire, stă undeva în mijlocul 
globului uriaș... Ah, e ca un fel de ameţeală nespus 

de plăcută, cînd nu ştii dacă zbori sau cazi, cînd atîrni 
în centrul vidului, acolo unde nu există direcţie, 
unde-ţi simţi propriul echilibru, atras şi respins în 
toate părţile lumii! 

Petr Brok se clatină în această ameţeală. Dar abia 
face un pas pe suprafaţa strălucitoare a oglinzii, că 
de jos, de sub piciorul lui, răsună şuieratul strident 
al unei sonerii electrice. Sare înapoi, dar soneria se 
face iar auzită de sub picior, de parcă ar fi apăsat pe 
un buton în perete... Brok înaintează în virfuri pe 
oglinzile înşelătoare. Zadarnic însă! Fiecare dintre paşii 
săi declanşează o sonerie, podeaua întreagă e acope- 
rită de butoane ascunse. Fiecare locşor atins în trea- 
căt trezeşte acelaşi timbru strident... 

Brok mai sare un timp de pe un loc pe altul. Dar 
înțelege curînd că e inutil, că a căzut în capcană, în 
capcana numărul 99, inventată pentru el de Ohisver 
Muller! Şi n-are nimic de ce să se agaţe, nu există un 
colțişor în care să se ascundă... 


XXXIII 


Un milion de uriași... 

O goană nebunească în sferă 

Un nimic capturat 

O mică fereastră în vîrful cupolei 
„Mai trăiește?“ 

Ce trebuie ţinut minte... 


Și dintr-o dată o ușă se deschide. Nu una, 
nenumărate uşi apar în pereţii globului — una lîngă 
alta, în şiruri lungi, cît vezi cu ochii. Şi în fiecare din- 
tre ele stă cîte un uriaş, gol pînă la briu, și cu o eşarfă 
roşie în jurul taliei. Seamănă toţi între ei. Au un cap 
mic pe trupul păros, iar peste umărul gol le e: arun- 
cată o plasă. Un milion de uriași apar ca şi cum ar 
ieşi din adincul mărilor. 

Brok se repede spre una din uşi, însoţit de ţipătul 
strident al semnalului. Se loveşte de suprafaţa con- 
cavă. Între timp, toate uşile dispar, uriaşii păşesc în 
interiorul sferei şi-şi rotesc plasele deasupra capetelor. 
Mişcările lor sînt monstruos de deformate, chipurile 
li se pocesc şi alungesc în şiruri interminabile. Un 
milion de plase se întind spre el din toate părţile. Ur- 
mează o goană nebună, în interiorul sferei. Brok fuge, 
alunecă, se fereşte, sare, se loveşte de pereţi. Dar fie- 
care dintre paşii lui îl trădează dinaintea acestui in- 
fern de monștri deformaţi. 

Și totuşi, dacă faci abstracţie de reflectările înșe- 
lătoare ale oglinzilor, nu e vorba decit de un singur 
om, dansînd cu plasa lui cu tot într-un spaţiu limitat, 


194 


Numai că blestematele sonerii de sub picioarele lui 
Brok strigă neîndurător: Sint aici! Sînt aici! Şi uriașul 
îşi dirijează vinătoarea după sunetul lor. Plasa zboară 
deasupra capului lui Brok şi omul se apropie din ce 
în ce mai mult. Nu mai există scăpare! Dar nu mă las 
eu cu una cu două... o lovitură în piept, una în 
obraz, un picior în burtă... piciorul îi e respins de 
corpul uriaşului ca o minge de perete. 

Epuizat de vînătoarea nebună, în cele din urmă se 
prăbușește în mijlocul oglinzilor. Plasa largă îl acope- 
ră... Se strînge din ce în ce mai mult deasupra lui, 
funiile tari îl leagă fedeleş. Pleoapele i se închid sub 
presiunea frînghiilor. Şi întunericul îi acoperă treptat 
ochii ... 

Mai are timp să vadă o ferestruică ce se deschide 
în vîrful cupolei. În ea apare un chip. O faţă hidoasă, 
gălbejită, o bărbuţă ruginie, terminată în două fuiva- 
re, două găuri negre în loc de nas, iar buza de jos, 
neagră şi uscată, atîrnă bleagă, de parcă ar fi putrezit. 

— Mai trăieşte? se aude un glas. 

— Trăieşte! suflă uriașul, ridicînd capul şi ştergin- 
du-și sudoarea de pe frunte. 

Aceste două glasuri însă sună parcă din vechiul lui 
vis. Acum se apleacă deasupra lui doi oameni în halate 
galbene, mirosind dulceag a fenol. Unul dintre ei atin- 
ge cu pantoful mogildeaţa cenuşie şi apoi, strimbiîn- 
du-se de greață, îi ridică de pe faţă colţul mantalei. 

— Trăieşte! repetă un glas dezamăgit, nerăbdător. 
Brok deschide cu greu pleoapele, ca să convingă pe 
cineva, pe cineva sănătos şi puternic, că n-a murit 
încă! 

Prin perdeaua de aer urit mirositor vede o lumi- 
nițţă galbenă. Atirnă între grinzile grele ce susţin 

această boltă a morţii. Doi bărbaţi, respirînd o sănă- 
tate glacială, aşază ceva pe o targă. Apoi miinile lor 
se întind, picioarele păşesc în același ritm, un-doi, pe 
culoarul dintre paturile de scînduri. Pe măsură ce se 
îndepărtează, nu li se mai văd decît capetele... 
Toate acestea sînt atît de surprinzătoare, absolut 
de neînțeles şi totuşi fantastic de simple! Ajunge să-ţi 
acoperi faţa cu colţul mantalei — și toate dispar, se 
sfîrşesc. Colţul mantalei! Numai atît. Să nu uit asta! 


XXXIV 


1... Se teme de un drac prins 

în plasă!“ 

Cum a apărut Petr Brok sub lentilele 
orbului Orsag 

„Ce nerușinare ... “ 

„Oare e frumos?“ 


Cînd se trezi, Petr Brok își dădu seama că 
e tot prins în plasă, dar că ochiurile acesteia au slăbit 
mult. Corpul lui, strîns ghem, se destinse. Se afla în- 
tr-o bucătărie goală, din care mobilele fuseseră scoase. 
În colț, o sobă pe jumătate dărimată. Pe pereţi, pă- 
trate albe, acolo unde fuseseră tablouri. În alt colţ, o 
grămadă de vase de bucătărie. 
În jurul lui, o mulţime de chipuri necunoscute. 
Cu ochii scoşi din orbite, cu feţele contorsionate de 

curiozitate. Și totuşi, între marginea plasei şi genunchii 
celor mai apropiaţi dintre acei gură-cască sînt cam trei 
paşi — distanţă destul de mică pentru eroismul lor şi 
destul de mare pentru laşitatea lor. 

Evident, e o plasă ciudată! Nu e udă, cum ar fi de 
aşteptat. Dacă nu prinzi peşti, plasa n-o poţi umple 
cu aer! S-ar dezumfla şi ochiurile ei s-ar chirci într-o 
grămăjoară mică, fără formă. Plasa asta însă e bine 
întinsă, închide în ea un spaţiu oval, un anume nimic 
cu o formă precisă. Nimeni nu îndrăzneşte să atingă 
acest nimic care palpită, trăieşte! 

— la te uită ce viteji! Se tem de un drac prins în 
plasă! 

O tînără în fustă scurtă, cu dungi, încearcă să avan- 
seze. 

— Lăsaţi-mă să mă apropii! Mie nu mi-e frică! 
Vreau să-l ating cu vîrful degetului mic! 

— Lăsaţi-o. Dacă nu-i ajunge ce vede, n-are decit 
să pună mîna! Şi bancherul Salmon şi-a sacrificat un 
deget! 

— Asta-i bună, parcă trebuie să-l nimerească direct 
în beregată? Poate că nimereşte în cu totul alt loc, 
hehehehe! 

— Dar de mîna justiţiară a zeului Muller oricum 
nu scapă! dă grav din cap un bătriînel, bărbos. 

— A prins în plasă un zeu rău! 

— Ce-o să facă cu el? 

— Să-l înece! 

— Să-l spînzure! 

— Să-l sugrume! 

— Voi vreți să-l sfătuiți pe atotştiutorul! 

Cuvintele acestea le spune uriașul care-l capturase 
pe Brok. Pieptul lui ca o stîncă se umflă de mîndrie. 

Îşi păzeşte cu gelozie prada şi îi dă tîrcoale, gata să 
sară la cea mai mică mișcare. 

Și iată că acum inelul pestriţ se rupe brusc şi, de 
la plasă la uşă, se deschide un drum. 

În cameră au pătruns două persoane. Primul, un 
bărbat înalt, are faţa frumoasă şi netedă a bătrînilor 
înstăriți şi bine conservaţi. Nasul lui ca de vultur şi 
ochii albaştri, cruzi îl fac să pară un conducător de 
oşti în civil. Toate privirile sînt îndreptate spre el, 
toate gurile şoptesc. Și în urma lui — nenorocire! — 
orbul Orsag, cel cu lentilele pe tîmple! 

Cu un pas sigur, victorios, cel ce pare comandantul 
parcurge distanţa pînă la plasă. Îi trage un picior cu 
atita lipsă de respect, de parcă ar fi un balot cu rufe 
murdare. Îl întreabă pe Orsag: 

— Cum arată? 

Brok se cutremură. 

E oare posibil ca orbul acesta să mă vadă? Eu în- 
sumi nu ştiu cum arăt! Ar putea să-mi spună cineva? 
Dumnezeule, ce frică mi-e de lentilele alea, care-mi 
pătrund pînă-n suilet! Mi-e frică, mi-e frică să le pri- 
vesc! 

Dar orbul Orsag răsucește deja rotiţele dinţate din 
spatele urechilor şi-şi potriveşte lentilele. Uriașul pă- 
ros rupe primul, nerăbdător, tăcerea încărcată de cu- 
riozitate, cu o întrebare ce atirnă parcă în aer: 

— Ei, Orsag, dă-i drumul. Cum e îmbrăcat? 

Orsag: 

— Nu-i îmbrăcat deloc! E gol! 

— Gol!!! 

— 0oo... 

Buzele ca nişte inimioare ale cucoanelor se deschid, 
de groază, în formă de elipsă. 

— Cîtă neruşinare! 

Una dintre ele, cu sînii pudraţi ieşind dintr-un de- 
colteu adinc, leşină. 

Altele părăsesc încăperea. 

Brok e nebun de bucurie! 

Orbul nu-mi vede hainele! Ce fericire, ce ferici- 
re!... Am asupră-mi portofelul cu documente! Dacă 
Orsag îl vede, s-a zis cu el!... 

Între timp, Orsag s-a apropiat de Brok şi îl exa- 
minează cu atenţie. Spune: 

— E alb! Are ochi albi, buze albe, păr alb! Mi se 
pare că şi sîngele îi e alb! 

Și, ca un negustor de cai, îi deschide gura şi îi exa- 
minează dantura; apoi spune: 

— Are treizeci de ani! 

Doamnele încep să-şi revină. Se apropie din ce în 
ce mai mult. 

— E frumos? întreabă o brunetă cu ochi de ţigancă 
şi cu sfircurile sînilor vopsiți în roșu. 

— Cum puteţi pune o asememea întrebare, domni- 
șoară Laura? V-am spus doar că e gol! 

— Ei bine, de ce să ne gîndim imediat la ce-i mai 
rău... 

— Cum îndrăzneşti, contesă... 

— Cred că-și ascunde goliciunea mai bine decit 
multe dintre noi! 

— Dar e gol puşcă! 

— Aşa vi-l închipuiţi dumneavoastră! 

— Ciîtă imaginaţie! 

— În lanţuri! răsună un glas în mijlocul acestor 
clopoței, ca şi cum un lanţ greu s-ar fi lovit de pardo- 
seală. Vorbise comandantul, adresîndu-se uriaşului pă- 
ros. Ordinul e executat în cîteva secunde. 

AXĂXV 


Începe iar cu lampa galbenă 
Petr Brok se ţine de cuvînt 
Noapte, planuri, fugă 

Un regat ce se destramă 

Cît timp există Mullerdomul, 
nu va fi fericire pe lume 


Petr Brok zace pe jumătate treaz, pe jumă- 
tate adormit, înlănţuit de miîini şi de picioare în întu- 
nericul adînc. În prăpastia aceasta nu există zile, nici 
nopţi. Doar din cînd în cînd, prin creier îi străfulgeră 
o luminiţă galbenă, făcînd să apară, tulbure, scheletul 
unui pod de casă... 

Peştera aceasta, plină de glugi cenuşii, face de mult 
parte din visurile lui. În ele Brok are şi corp, corpul 
lui omenesc, vizibil şi palpabil, acoperit de ulceraţii 
urit mirositoare, în care colcăie insecte. 

Din timp în timp se trezeşte din vis şi-i mulţu- 
meşte lui dumnezeu că nu are trup, că-i un simplu 
glas prin în plasă... 

Această prăpastie fără timp şi fără spaţiu dispare 
brusc, într-un mod cu totul neaşteptat. Apare o lu- 
mină albă şi cu ea revine şi spaţiul, între cei patru 
pereţi albi. lar de sub lumină se aude un glas: 

— Iubitul meu... iubitul meu, unde eşti? 

— Prinţesa! 

Ea e! Mina i se odihneşte încă pe întrerupător, dar 
ochii l-au şi găsit. 

E îmbrăcată toată în negru, ca atunci cînd a văzut-o 
pentru prima oară, lîngă ghişeul „Cosmosului“. 

— Prinţesă ! 

Funiile cedează, corpul se destinde, bucuria ani- 
malică a mușchilor care se încordează şi cîntă. 

— Vino! 

Îl ia de mînă şi ies în vîrful picioarelor. 

Liftul central. 

Coridoare întunecoase, scări moarte şi din nou săli 
și alte săli... 

Numai că în mîna prinţesei luminează o steluţă 
electrică, arătîndu-le, cu o singură rază, drumul. 

— E noapte! şopteşte Brok. 

— Da, e noapte! Dar Muller o poate transforma în 
orice clipă în zi! Toţi sorii adormiţi de deasupra ca- 
petelor noastre i-ar aprinde, dacă ar afla că am fugit. 
De aceea trebuie să ieşim cît mai repede din Muller- 
dom! 

— Din Mullerdom! Ştii drumul? Ai putea să fugi 
de aici? 

— Sigur că da, ciudatul, necunoscutul meu iubit! 
Eşti mulţumit de mine? În timp ce pe tine, sărmane 
zeu, te-au prins în cursă, eu am alergat, am căutat, 
am pregătit... 

Brok dă din cap: 

— E cu neputinţă să ieşi din Mullerdom! Și dacă 
se poate, de ce n-ai fugit de mult înapoi, în regatul 
tău? 

— Singură n-aş fi putut. Dar m-am gîndit la o 
înşelătorie straşnică! Știu unde locuiește lordul Hum- 
perlink, cel ce m-a răpit din cuibul meu natal... Te 
vei da drept Muller! Adică nu Muller, glasul lui! Îi 
vei porunci lui Humperlink să mă ducă înapoi de unde 
m-a luat... N-o să bănuiască nimic! Toate ordinele 

sînt transmise supușilor de către glasul lui Muller! 
Nimeni nu i-a văzut încă 'chipul! 

— Om vedea! Om vedea... 

Și prinţesa, furată de viziunea minunată, îi şop- 
teşte mai departe: 

— Acolo e un aeroport! O platformă atîrnă în aer, 
ca o masă, sprijinită într-o parte de zidul Mullerdomu- 
lui. Rîndunelele de oţel se adună aici, atunci cînd au- 
rul înfloreşte pentru Muller. Prin întunericul în care 
m-au adus, n-am văzut decît somnul mort, de oţel, al 
acestor corăbii înaripate. Printre ele am zărit o pasăre 
mică, albăstruie, cu două locuri! Tu şi eu... Vom 
zbura în regatul nostru ... 

Ultimele cuvinte poartă parcă şi ele aripi. Găseşti 
în ele depărtarea şi dulcele sfîrşit al depărtării... Dar 
glasul de lingă ea răsună grav, de pe pămînt: 

— Nu pot! Nu am voie! Tu, prinţesă, du-te, eu — 
rămîn, pînă cînd... 

— Atunci rămin şi eu! strigă prinţesa. 

— Și cum te voi ascunde, cum te voi feri de răzbu- 
narea lui? În ce mă priveşte, eu mă pot piti şi într-o 
rază de lumină. Sub privirea lui mă pot ascunde! Dar 
ce mă fac cu tine? Unde să ascund ochii tăi de ochii 
lui? Miinile tale de ghearele lui? 

— Știu eu mai bine ce mă ameninţă, iubitule. Am 
fugit de atitea ori! Acum însă ştiu că fug pentru ul- 
tima dată. Intenţionat mă lăsa să evadez, ca să mă 
prindă din nou, cînd jocul începea să-l plictisească ... 
Ridea apoi de mine, prin spionii şi agenţii lui, care se 
aflau la capătul tuturor drumurilor mele. Azi, alături 
de tine, nu mă mai tem de monștrii lui! Doar de sorii 
lui mă tem, căci ne pîndesc în întuneric. Ştiu că azi e 
pentru ultima oară... Dar ce-ar însemna fuga fără 

tine? Colibriul albastru ne așteaptă — vino, răpeş- 
te-mă! 

Tata, ultimul rege din seminţia bărbilor albe, plînge 
pe tronul său. N-are cui să-i lase moștenire regatul. 
Unica fiică i-a fost răpită de un vrăjitor, şi la poalele 
turnului a răsărit primul trandafir sălbatic... 

Parcul din jurul cetăţii e năpădit de bălării. 

Ramurile platanilor împung în ziduri şi fac să cadă 
tencuiala. 

Zada a muşcat cu dinţii ei din metereze. 

Pe ferestre a pătruns liliacul, iar iedera se caţără 
în susul scării principale; pe cornişe înfloresc iarba- 
neagră şi cimbrişorul. 

Camera mea e năpădită de trandafiri sălbatici... 

— Sărmana, trista mea Frumoasă din pădurea ador- 
mită! Greu îmi va fi să mă despart de tine. Nu pot 
pleca din Mullerdom... lar tu, tu nu poţi rămîne. 
Zboară acasă! Stai puţin! Spune-i bărbii albe a tatălui 
tău ce logodnic ciudat ţi-ai găsit! Că va veni, într-o 
zi, să te ceară. Va fi o zi ca oricare alta. Nici tu n-ai 
să mă recunoşti, fiindcă ai să mă... vezi! Nu ştiu 
încă ce se va petrece cu mine după ce-l voi ucide pe 
Ohisver Muller! Ceva se va împlini, ceva va dispărea, 
o lumină cumplită se va stinge! Ceva se va prăbuşi ... 
Acest colos absurd, imposibil, cu o mie de scorniri 
nebune care îmi apasă creierii! Se înalță deasupra în- 
tregii lumi ca o născocire demenţială a unui diavol 
beat! Umbra-i neagră acoperă şi regatul tău natal, care 
cade în ruină undeva, la capătul pămîntului. 

În lume nu vor fi fericire şi pace, atita timp cît 
trăieşte Muller şi cât se înalţă Mullerdomul! 

Dar se va prăbuşi! 


Se va prăbuşi, de la sine, în clipa în care va muri 
E]! 

Atunci în creierul meu se va face lumină şi va ră- 
sări soarele. | 

Prinţesa ascultă, dar buzele ei tac, înghiţite de în- 
tuneric. 

Toate camerele prin care trec seamănă între ele 
prin liniştea neagră ca de catifea. Multe lucruri ciu- 
date se află aici, aşezate alandala pe dale, pe parchete 
și pe covoare. Îşi pierd, în întuneric, numele şi glasul. 
Plutesc pe fundul camerelor negre, colţuroase, viclene. 
Apar brusc în vîrful razei ca prinse într-o undiţă; o 
muche frîntă, o formă descompusă, ceva amorf şi ge- 
latinos se strîmbă grotesc. 

Picioarele se împiedică, alunecă, se scufundă. Tros- 
nește ceva! Ceva plescăie! Ceva se lipește! Ceva tru- 
buie ocolit, de departe... 

— Ce lucruri oribile... șopteşte Brok. 

— Nu sînt lucruri, e sfîrşitul lucrurilor, ruina 
lor... 

— A căror lucruri? 

— Urme de orgii. Aşa arată „cerul“ după plecarea 
locuitorilor lui. Să ne grăbim, să nu ne prindă armata 
de sclave care vine să curețe aceste grajduri cerești. 


XXĂVI 


Strada aeronauţilor 

Lordul Humperlink — pescărușul 
Soarele deasupra Mullerdomului 
Brok își ia rămas bun de la prinţesă 
Scaunul de lingă ea a rămas gol... 


Au rătăcit prin labirintul de străduţe îngus- 
te, al căror nume răsăreau din întuneric şi se prelun- 
geau în lumina palidă a lămpii prinţesei. În cele din 
urmă, au ajuns într-un coridor cu inscripţia: 


STRADA AERONAUŢILOR 


O uşiţă de oţel, bătută cu ţinte, purta pe ea numele 
exotice ale piloților Mullerdomului: 


ARON KORKORAN 
Cîrmaciul „Lebedei plingătoare“ 


ACHIL NOBILES 
Căpitan pe „Tilharul“ 


DOUGLAS GULIVER 
Parașutist 


VÎNTUL NEGRU 
Aeronautul Curţii „Crucea Sudului“ 


Contele LUCIEN D'EAU 
Avion cu trapă 

REMUS MAJORESKU 
Acrobat pe „Albatros“ — Mai iute ca sunetul! 


LORDUL HUMPERLINK 
Pescărușul 


— Am ajuns, şopti prinţesa şi-l opri pe Brok în faţa 
ușii. Era încuiată. Cheia nu se găsea în broasca prin 
care se vedea întunericul. 

Făcură iute un plan. Prinţesa merse în celălalt 
capăt al străzii şi stinse steluța electrică. Brok îşi lipi 
buzele de gaura cheii și strigă în întuneric: 

— Lord Humperlink, Pescărușule! Pune imediat 
șaua pe Colibriul Albastru și pregătește-te de zbor! 

După care întinse urechea să asculte: 


Nimic. 

Ochiul: 

Întuneric. 

Brok repetă ordinul cu glas mai ridicat. De data 
asta, de după uşă se auzi un foşnet, care — după o 


clipă — dispăru. 

Atunci, Brok strigă pentru a treia oară. 

Și, ce să vezi! Foşnetul se transformă într-un lipăit 
de tălpi goale. Se aude o înjurătură în surdină. 

Și deodată gaura cheii se luminează. Un bărbat ciu- 
fulit şi în cămaşă de noapte privește nedumerit în jur. 
Se repede la uşă şi-o deschide iute. În mînă are un 
revolver, iar în ochi suspiciune şi dorința arzătoare de 
a nimici gura care strigase prin gaura cheii. 

Numai că în faţa uşii deschise se cască întunericul. 
Omul trece pragul şi priveşte bănuitor în stinga şi în 
dreapta. Brok profită de acest moment şi se strecoară 
în dormitor. Sare pe masă, chiar sub lentila convexă. 

lar când lordul Humperlink revine în cameră, Brok 
îl cheamă iar. 

De data asta. glasul pare să vină din tavan: 

— Lord Humperlink, Pescărușule! La capătul stră- 
zii Aeronauţilor te aşteaptă o doamnă în negru! E 
prinţesa Tamara, pe care la ordinul meu ai răpit-o din 
Imperiul Morav. Îţi ordon s-o duci imediat acolo de 
unde ai luat-o! Asta e voinţa mea! 

Lordul Humperlink ascultă ordinul în poziţie de 
drepţi, cu o groază solemnă întipărită pe față, cu mii- 
nile lipite de corp și cu degetele răsfirate. 

— Imediat, stăpîne! strigă supus şi începe iute să 
se îmbrace. Îşi pune un combinezon de piele, iar pe 
cap îşi așază o cască prevăzută cu nişte ochelari 
mari. Aprinde apoi o torță și iese din cameră. 

La capătul străzii îl așteaptă prinţesa. În lumina 
singerie a torţei, silueta ei se desprinde din întuneric, 
neagră, tăcută, sprijinindu-se de zid. 

— Urmaţi-mă! îi face lordul Humperlink semn cu 
torţa. 

Brok se ia după «ei, tiptil. 

Ajung la o poartă de fier. Pescăruşul apropie torța 
de inelul negru ce atîrnă din nările leului de oţel care 
o străjuieşte. De îndată ce inelul se acoperă de funin- 
gine, cele două canaturi ale porții se deschid larg, fără 
cel mai mic zgomot. 

Lumina intensă a zilei năvăleşte triumfătoare în în- 
tuneric. 

Globul uriaş al soarelui se scaldă în lacul albastru 
al cerului... 

De necrezut! 

În clipa aceea de orbire, Brok se teme că îşi va 
pierde vederea. 

Soarele! 

Real, viu, adevăratul soare! 

Iar aici e noapte! 

Se află pe un teren viran, înconjurat din trei părţi 
de hangare de sticlă. Lordul Humperlink dispare în 
unul dintre ele. 

Brok se apropie iute de prinţesă. 

— Adio, adio, adio! 

Și negăsind alte cuvinte, o acoperă de sărutări: pe 
frunte, pe ochi, pe păr. Buzele — întredeschise, aştep- 
tindu-l — le lasă pentru la urmă. Prinţesa vrea să 
spună ceva, dar gura ei umedă, fierbinte îi aprinde 
sîngele şi n-o lasă să vorbească. O vede în fața oglinzii, 
dezbrăcîndu-se ca în faţa apei unui bazin ce-i cuprinde 
încetul cu încetul goliciunea. 

E din nou a lui pentru o clipă, frintă în îmbrăţi- 
şare, cu capul dat pe spate, chinuită de iubire şi zim- 
bind trist în acest moment solemn, sau globul arză- 
tor al soarelui. 

— Vei veni? Sigur vei veni să mă iei? 

— Voi veni! Sigur vin! 

— Și cum te voi recunoaște? Spune-mi un cuvînt, 
un singur cuvînt pe care mi-l vei șopti cînd vei veni 
la noi... Repede, spune-mi-l repede! Ca să te recu- 
NOsc... 

În faţa hangarului, avionul începe să huruie. Prin- 
ţesa se înfioară în braţele lui. 

— Spune, iubitule, ce-mi vei șopti, ce anume? 

— Voi veni şi-ţi voi spune: Petr Brok! 

Prinţesa se smulge din îmbrăţişare şi priveşte cu 
ochii uimiți în gol. 

— Petr Brok? Tu eşti Petr Brok?... 

— Eu sînt! Mă cunoşti? 

— Nu l-am văzut pe Petr Brok niciodată, dar am 
auzit ... 


168 


— Ce-ai auzit? Grăbeşte-te! Pescăruşul se îndreaptă 
spre noi! 

— Ştiu că Petr Brok s-a numit cîndva cu totul 
altfel... Era unicul fiu al regelui Andaluziei; a fugit 
de la tatăl său şi s-a făcut tilhar! 

— Tilhar? 

— Da! Dar ce fel de tîlhar! Pătrundea în beciurile 
băncilor, fura comori păzite cu strășnicie şi aurul îl 
împărțea săracilor. Un tilhar care fura numai de la 
tilhari. 

— Nu ştiu... Nu ştiu nimic. Nu-mi amintesc de 
NIMIC. 

— Cinci ani a fost poliția pe urmele lui şi tot nu 
l-a prins! Apoi, cînd s-a plictisit de jocul acesta, s-a 
predat singur şi a devenit detectiv. Detectiv şi prinţ! 
Da, acesta e Petr Brok! 

Colibriul albastru de oţel se află deja în mijlocul 
terenului şi huruie nerăbdător. Lordul Humperlink s-a 
şi instalat în avion şi-i face semn cu mina. 

„— Adio, prinţesă! 

— Mai spune-mi o dată: tu ești Petr Brok? 

— Eu sînt! 

O ultimă îmbrăţişare sub privirea uluită a lui 
Humperlink şi prinţesa se aşază în corpul albastru al 
colibriului. 

Locul de lingă ea a rămas gol... 


XXĂVII 


Sirenele de alarmă 

Brok sub mandat de arest 
Reședința lui Muller 

Brok se apropie de Muller 
Mai întîi trebuie să faci o baie 


Cînd din avionul cu prinţesa nu se mai zări 
decît un punct negru pe orizontul albastru, Brok se 
întoarse în Mullerdom şi închise încet uşa în urma lui. 
Voia să şteargă toate urmele care i-ar fi putut conduce 
pe cei ce-l hăituiau spre acest aeroport suspendat. Se 
gîndea ca apoi să se odihnească şi el un pic în dormi- 
torul părăsit al lordului Humperlink, aşteptiînd ca în 
Mullerdom să se crape de ziuă. 

Dar cînd cele două canaturi ale uşii se închiseră în 
urma lui, se trezi din nou într-un întuneric de nepă- 
truns. Ce rău îi părea că uitase să-i ceară prinţesei 
palida lampă electrică ce-i luminase drumul din mîna 
ei. Bijbii în întuneric încolo şi încoace, şi îngheţă! 

Deasupra capului lui se stirneşte deodată un şuierat 
strident, ca atunci cînd fluieri din două degete duse 
la gură. În acelaşi moment sirenele sună, de undeva, 
alarma. Coridorul răsare din întuneric sub un potop 
sălbatic de lumină. 

De ambele părţi se deschid uși și ferestre şi în ca- 
drul lor apar feţe adormite, cu ochii holbaţi. 

— Ce s-a întîmplat?! Ce e? 

Și, ca răspuns, din tavan răsună un glas bubuitor: 

— Petr Brok a fugit! 

— Prindeţi-l! 

Dintr-un coridor lateral, dă năvală un grup de 
indivizi pe jumătate dezbrăcaţi. Au pumnale, bîte, re- 
volvere, plase, lassouri, măști de gaze. Globurile lăp- 
toase din plafon le luminează chipurile buimace, pe 
care groaza urmăriţilor se amestecă cu extazul urmă- 
ritorilor. 

Din câteva salturi, Brok se alătură acestei mulţimi 
de mascaradă, de parcă ar vrea să participe la propria-i 
urmărire. Îl interesează în primul rînd să afle ce ştiu 
despre dispariţia lui şi încotro se îndreaptă. Slavă dom- 
nului, despre fuga prinţesei nu bănuiesc nimic. 

După o goană îndelungată pe străduţe întortocheate, 
nimeresc într-o piaţă circulară, acoperită de un clopot 
de sticlă. Aici se înalţă, în cerc, clădirile administrative 
ale acestui etaj, iar una dintre ele, un fel de primărie 
cu turlă, are zidurile tapisate cu tot felul de afişe şi 
decrete. 

Găsești acolo un vechi avertisment împotriva ciu- 
mei galbene, care bîntuie la etajul 489 şi o ordonanţă 
de zidire a acestui etaj, pînă la moartea tuturor locui- 
torilor lui. 

Alt decret anunță mobilizarea împotriva răscoalei 
sclavilor în etajele proletariatului. 

Societatea CREMATORIU declară că arde fără du- 
reri locuitorii bătrîni şi bolnavi. 

Cunoscutul COSMOS oferă aici avantaje deosebite 
şi reduceri de preţ pentru cei ce ar emigra de la acest 
etaj pe steaua L9. 

FRĂȚIA ZEULUI MULLER anunţă un serviciu di- 
vin extraordinar, în memoria preafericitei baroane 
Hortensie Muller. 

Dar toţi se îngrămădesc în faţa unui afiş negru, pe 
care e scris cu litere roşii ca sîngele. 


MANDAT DE ARESTARE 
Către toţi locuitorii etajului 376! 


Diavolul invizibil Petr Brok, care s-a ridicat împotriva 
Marelui nestru Stăpin, Ohisver Muller, și care a fost captu- 
rat aseară în sfera oglinzilor verzi, a evadat. 

Din Ordin suprem se lansează un mandat de arestare îm- 
potriva lui! 

Întrucît se presupune că-și va continua mișeliile, spre ne- 
mulțumirea populaţiei pașnice a Mullerdomului, toţi locuitorii 
etajului 376 sint chemaţi să supravegheze cu grijă locuințele 
și străzile și să declare imediat la primăria din departamen- 
tul 9 orice mișcare suspectă, care ar trăda prezenţa acestui 
provocator invizibil. 

Oricine-l va captura pe acest diavol nevăzut, viu sau mort, 
drept recompensă va căpăta dreptul de ședere pe viaţă în 
Gedonia, 100.000 mulldori și 999 stele noi. 


Semnat doctor Van Groâsss, 
Guvernatorul etajului 376 


Supoziţiile lungi și nefondate care se făceau în faţa 
acestei declaraţii începură să-l plictisească pe Brok. 
Dintr-o dată însă mulţimea amuţi şi toate privirile se 
îndreptară spre un bărbat care tocmai apăruse în 
poarta primăriei. 

Brok îl recunoscu imediat. Era acel comandant în 
civil, cu ochi albaştri şi cruzi, care-l lovise cu piciorul, 
pe cînd zăcea înfăşurat în plasă. 

Mulțimea se dădu la o parte. Comandantul cobori 
maiestuos scările, cu un dispreţ ascuns pe buzele-i 
subțiri. 

Fără escortă, se îndreptă nu se ştie încotro. Brok se 
luă după el, cu gînduri de răzbunare. 

Intrară în lift şi comandantul apăsă pe butonul cu 
numărul 100! Cind, după o clipă, acul se opri pe această 

cifră, uşa se deschise şi Brok se trezi într-un parc mi- 
nunat. Coroanele stufoase ale copacilor se întreţeseau, 
iar lampioanele grotești agăţate în ele le luminau fee- 
ric formele fantastice, asemănătoare unor nori verzi. 
Brok îl urmă pe comandant de-a lungul unei alei 
maiestuoase, mărginite de palmieri şi de trandafiri, de 
statui de alabastru şi fîntîni de opal. Trecură iute prin- 
tr-o poartă formată din mii de arteziene colorate, ţiș- 
nind din două şiruri de gargui aşezate faţă în faţă. 

În zare, în mijlocul unui mic lac albastru, plutea o 
insulă încîntătoare. Printre evantaiele palmierilor şi 
ale ferigilor uriaşe se înălța un palat, construit parcă 
din raze de soare. Deasupra lacului se arcuia un curcu- 
beu în nouă culori, de fapt o punte ce unea insula cu 
pămîntul. Cînd păşiră pe ea, arcul în culorile curcu- 
beului emise un acord minor din nouă tonuri, ca un 
instrument muzical ciudat, cu nouă strune. 

Intrară fără greutate în prima sală de așteptare. 
Singura uşă existentă ducea într-un fel de terme ro- 
mane, unde comandantul, vrînd-nevrînd, trebui să se 
îmbăieze. Brok fu silit să vadă cum, sub mîinile scla- 
velor, pielea comandantului se înroşeşte pe spate, pe 
șale şi pe pulpe. Uns cu balsamuri înmiresmate, pomă- 
dat şi înveşmântat într-o togă romană, ajunse — în 
sfîrșit — în cea de-a doua sală de așteptare. 

Aici se aflau vreo cinci bărbaţi, toţi spălaţi, ferche- 
zuiți şi mirosind a uleiuri parfumate. Îşi aşteptau rîn- 
dul, în togile lor albe şi bătînd nervoşi cu sandalele 
în podea. Unii tremurau de încordare. Buzele lor şop- 
teau într-una: Muller-Muller-Muller! 

Printre ei, Brok îl zări pe bătriînul acela năpirlit, 
pe nume Schwarz, specialist în producerea gazului 
Sio, pe care-l întilnise la hotelul FEldorado, dumnezeu 
ştie cînd... 

Comandantul se duse drept la o uşă ascunsă după 
o draperie rubinie. Pe ea 'era scris cu litere negre: 


AUDIENȚE 


Se uită batjocoritor şi mai că le scoase limba celor 
cinci ce așteptau ba pălind de invidie, ba înroşindu-se 
de furie. Cînd pătrunseră apoi în sala de audienţe, 
Brok se cutremură .... 

În sfîrşit! 

În sfîrșit, dezlegarea cumplitei enigme «e la doi 
paşi. Încă un pic şi voi vedea — ce voi vedea? 

Un om? 

Cum arată oare capul în care a fost zămislit mon- 
struosul Mullerdom? 


În fine, oricum ar arăta — am să-l privesc drept 
in ochi! 


XXXVIII 


Zeul Muller în original 

Baricade la etajul 490 

;, «+. Mă mai retrag cu 60 de etaje...“ 
Vitek din Vitkovice trăiește! 

Bătrînul Schwarz şi gazul său 
Noaptea, după ce adoarme dușmanul... 


O cameră regală. Pe un tron purpuriu proiec- 
tat pe fondul negru al draperiilor grele, stă un bărbat. 
Obezitatea lui înfiorătoare e înveșmîntată, impecabil, 

în negru. Un adevărat gentleman. Burta umflată i se 
revarsă în poală. Faţa rotundă, netedă, exprimînd o 
înțelepciune binevoitoare, se termină cu două şuviţe 
de barbă albă, marţială, tunsă după moda Patriarhu- 
lui din Vechiul Testament. Ochii albaştri privesc, fără 
viață, drept înainte, de parcă n-ar avea pleoape. 

E chiar originalul statuii turnate în aur, pe care 
Brok o văzuse pentru prima oară la Bursă. Şi efigia 
din sanctuarul lui Muller era pictată, fără doar și 
poate, tot după acest model! 

Deodată însă Brok îşi dă seama că nici chipul acesta 
nu e viu. 

Nu-i decît o mască cu ochi de sticlă. Corpul e viu, 
se mişcă şi respiră, dar cum arată faţa de sub mască? 
De ce-și ascunde Muller adevăratul chip? E oare atit 
de hidos, încît nimeni n-ar putea suporta să-l vadă? 
Brok ardei de dorinţa de a-i smulge masca şi a-l privi 
drept în faţă, oricum ar arăta! 

Dar atenţie! Gura de pe tron începe să vorbească. 
Buzele se mișcă uşor, murmură parcă, dar cuvintele 
răsună tăios şi autoritar. 

— Mareșşale Grant! Ce părere ai despre dispariţia 
lui Petr Brok? 

Mareșalul se tirăşte pe burtă, de la uşă spre tron. 
Abia cînd ajunge în faţa lui se ridică şi răspunde cu 
glas umil: 

— O, stăpîne, paznicul Aokun a fost atacat la mie- 
zul nopţii ... 

— Ştiu! bubuie glasul, paznicul Aokun e mort! Dar 
cine a îndrăznit? ... 

— O, stăpine! Cred că sînt mai mulţi diavoli invi- 
zibili, nu unul singur! Altfel cum am putea explica 
una ca asta?! 

— Prin lenea paznicului! Şi bătălia de pe scara 555 
ai pierdut-o în mod ruşinos, mareşale! 

— O, stăpine, geme Grant. Nu e vina mea! Tilharii 
aceia au pătruns în taină cu zece etaje mai jos, şi ne-au 
atacat pe la spate! 

— Un bun conducător de oști îşi asigură şi spa- 
tele, măgarule! Care e, după tine, situaţia în momen- 
tul de faţă? 

— Trei linii înaintate ale frontului au fost încer- 
cuite de ei. A trebuit să străpungem frontul. Pierde- 
rile noastre sînt, cu toate astea, minime, 8 000 morţi. 
2 000 răniţi, 15 000 prizonieri. Ne-am retras cu 60 de 
etaje mai jos. În zona 490 înaintarea e oprită de bari- 
cade construite în mare grabă. 

— V-am văzut fuga ruşinoasă, însoţită de tot felul 
de laşităţi. Ce pradă au luat? 

— Neglijabilă, o, stăpîne! Depozitele anexă au fost 
evacuate la timp... 

— Minţi! urlă vocea. Am văzut hambare gemînd 
de cereale, am văzut munţi de conserve, am văzut fri- 
gorifere încărcate cu carne, am văzut beciuri pline ochi 
cu vin. Toate astea le-au căzut pradă lor! Îţi dai sea- 
ma, imbecilule, că s-ar putea ca în zece zile să n-am 
ce mînca? Încă nu ştii ce gust are foamea? Ai să afli 
curînd, în închisoare! 

— O, stăpine! strigă Grant şi i se aruncă la picioa- 
re. Mai dă-mi cinzeci de mii de bărbaţi şi jur să-i 
gonesc pe tilharii aceia pînă la acoperiş! Am să capăt 
înapoi fiecare bob de secară, fiecare conservă! Am un 
plan straşnic! Ne mai retragem cu şaizeci de etaje, ca 
armata lor să se infiltreze în întregul West-Wester, 
pe care-l vom inunda cu vin şi cu rachiu. O sută de 
etaje în delir, gemînd de cîrciumi, baruri, prostituate 
şi hoți, :a vor paraliza entuziasmul și le vor măcina 

disciplina. Beciurile pline vor face în rîndurile lor o 
operă de distrugere totală, căci printre ei domneşte 
setea — începe să le lipsească apa... Prizonierii zic 
că au început să-și bea propria urină şi sîngele celor 
Morți! 

— Mareşale, începi să ai idei bune, cînd faci pe tine 
de frică! Nu uita însă că Vitek din Vitkovice trăieşie 
încă. Nici unul din ticăloşii din West-Wester nu i-a 
venit pînă acum de hac. Tu vei face cunoştinţă cu 
foamea de îndată ce drumul spre închisoare va fi 
liber. Pînă atunci, ai grijă de burta ta, căptușeşte-o 
cu slănină... ca să ai mai pe urmă ce rumega! Şi 
acum — afară! 

Mareșalul, zdrobit, se retrage cu pasul generalilor 
înfrînţi. În locul lui apare bătrînul Schwarz. Cade cu 
faţa la pămînt şi sărută cracul stîng al pantalonilor 
lui Muller. 

— Care ţi-e dorinţa, o, stăpîne? începe el cu glas 
tremurat şi sisâit. 

— După cum ştiu, tovarășii tăi de la Eldorado au 
dat greş. Hipnotizatorul Mac Doss nu s-a mai întors 
de la Vitek. Nici Culkov cu Kawai-ul său n-a făcut 
mare brînză şi e bucuros c-a scăpat cu viață. Meșterul 
Perker a căzut prizonier şi, drept pedeapsă, a trebuit 
să bea din propria-i otravă. Mi-am amintit de tine, 
Schwarz, de fapt nu de tine, ci de gazul tău. Desigur, 
mai am în rezervă bacilii lui Orsag, dar acum am ne- 
voie de domnul Orsag pentru alte chestii... Mai întii 
să văd de ce eşti tu în stare! Poţi produce gazul în 
cantităţi mai mari? 

— Eu umplu baloane mici, stăpine, cît să ajungă 
ca să îmbătrinească un om.  Nu-s decit un cîrpaci, 
doamne, n-am mijloace... nimeni nu vrea de bună- 
voie să îmbătrinească ... 

— Cîţi oameni ai putea contamina deodată, dacă ai 
produce SIO pe scară largă? 

— Peste noapte, o, stăpine, aş transforma întreg 
Mullerdomul într-un azil de bătrîni! spuse Schwarz 
sisâit. 

— Vreau să lansezi gazul tău la etajul 490, asupra 
armatei de sclavi. E vorba de aproximativ 20 000 de 
sclavi tineri. De cît timp ai nevoie ca să produci can- 
titatea de gaz necesară? 

— 20 000 de bărbaţi? 18 000 galoane, 86 mulldori. 
Problema timpului nu se pune... 

— Miine? 

— Miine! 

— Îţi atrag atenţia că sclavii au măşti de gaze. 
Ne-au prădat depozitele şi utilizează tot echipamentul 
nostru. Toate atacurile noastre cu gaze au eşuat. 

— Nimic mai simplu! Armata se face că se retrage 
cu un etaj şi lasă, în poziţiile abandonate, saci umpluţi 
cu paz. Noaptea, după ce adoarme duşmanul... 

— Destul, meştere Schwarz! Te numesc adjutant 
general al mareşalului Gabler! Poţi pleca! 

Bătrinul mai sărută o dată piciorul sting al lui Mul- 
ler, după care se retrage cu spatele, ţopăind cu paşi 
mărunți şi cu degetele răsfirate, în poziţie de drepți, 
pînă se mistuie după draperie. 

Vine rîndul noului mareşal Gabler. 

Are un craniu chel, trandafiriu, ca din sticlă. În 
primul moment, lui Brok i se pare că bila aceea tran- 
dafirie nu are chip, atit de perfect rotunjită e din 
toate părţile. Cele două urechiuşe mici sînt lipite di- 
rect, pe piele. Abia din faţă se vede că suprafaţa per- 
fectă a bilei e deformată într-un loc, are ca un fel de 
defect, pe o întindere cît palma, pe care se îngrămă- 
desc ieşituri şi adîncituri cu o simetrie surprinzătoare 

şi grotescă. Acest defect de pe bila trandafirie este faţa 
noului mareșal Gabler. 

— Mareșşale! zice glasul. 80000 de oameni îţi aş- 
teaptă ordinele! 

— O, stăpiîne! 

— Miîine dimineaţă va lua legătura cu tine adjutan- 
tul general Schwarz. 

— O, stăpiîne! 

— Ia imediat liftul şi du-te la etajul 490. Armata 
a pornit pe scara imperială încă de cu noapte, în zori 
va fi la faţa locului! Restul ţi-l va spune Schwarz! 

— O, stăpine! 

— Afară! 


XĂXXIX 


Iarăşi Acorgen 

Suflă un fulg alb de pe umărul lui 
Muller 

Orsag vine în ajutor 

Pătîindu-se, au căzut pe jos 
„Prindeţi-l... “ 


Cum dispăru mareșalul Gabler, pe fondul ne- 
gru al draperiei apăru chipul prinţului Acorgen. 
Brok nu se miră prea tare. 
Bănuia că Acorgen a reuşit să se elibereze singur 
şi că s-a întors la stăpinul său. Dar asta înseamnă că 

Muller ştie despre dispariţia prinţesei! De aceea Brok 
e foarte curios să audă ce discuţie va urma între imo- 
bilul Muller şi vicleanul său secretar. Poate că Muller 
își va scoate chiar şi masca, să mai respire puţin — 
faţă de Acorgen nu are, cu siguranţă, de ce să se £s- 
cundă. Dar ce să vezi?! Acorgen înconjoară tronul în 
tăcere. Se urcă apoi cu dezinvoltură pe scară, spre 
Muller, ridică braţul căzut al zeului şi-l așază pe reze- 
mătoarea tronului, suflă un puf alb pe umărul lui şi-i 
netezește barba. 

Brok e uluit. Cum adică, în sacul ăsta umflat nu se 
află nici osînză, nici sînge? Faţa, evident, e din ipsos, 
dar corpul întreg să nu fie decit o marionetă? Nici 
acesta să nu fie Muller? Atunci de ce i se închină toţi 
laşii ăştia? 

Unde este adevăratul Muller? 

Poate că nici nu există! 

Dar glasul? 

Unde e gura? 

Sau te pomeneşti c-o fi chiar Muller, lovit de dam- 
bla? Poate că tot corpul îi e paralizat şi nu-i funcţio- 
nează decît plămînii şi inima?... Dar creierul? Dar 
gura? 

Brok sare pe tron, ca să se convingă. Pune palma 
pe partea stingă a pieptului puternic bombat. Nici 
urmă de inimă. Îşi apropie urechea de zîmbetul acela 
larg. Nici o suflare! 

Încă o încercare: cu un ac cu gămălie, îl înţeapă 
în burtă! Dacă-i viu, sare în sus! 

Deodată — fisss — mica rană de cauciuc scoate 
un fisîit prelung. 

Domnul Muller, pe tron, începe să slăbească văzînd 
cu ochii. Burta i se încreţeşte, capul i se pleacă într-o 
parte, masca binevoitoare se lasă în jos, cu barbă cu 

tot, pe măsură ce corpul devine din ce în ce mai mic. 
În cele din urmă, manechinul se dezumflă de tot, 
transformîndu-se într-o biată grămăjoară neagră. 

Prinţul Acorgen privește cu un fel de mirare iro- 
nică dispariția rapidă a falsului Muller. Dar deodată, 
ca trezit din vis, strigă speriat: 

— E aici! 

În clipa aceea, de sus, răsună un glas: 

— Orsag! 

Draperia din fundul camerei se dă la o parte şi 
dintre faldurile negre apare orbul Orsag, cu miinile 
la timple. Lentilele sclipesc ca ochii unei fiare. Cu sigu- 
ranţă că stă de mult acolo, gata să sară... E clar că 
Petr Brok era aşteptat! Să nu fi fost toate astea decit 
o momeală, ca să-l prindă în cursă? 

Brok își ţine răsuflarea. Dar înainte de a putea 
sări, simte pe gît nişte gheare ascuţite, arzătoare. 

— Ajutooor! urlă Orsag si, drept răspuns, din tavan 
răsună un semnal strident. Cineva strigă: — Acorgen! 

Dar prinţul nici nu se mișcă. la parte numai cu 
ochii la încăierarea sălbatică, pe viață şi pe moarte. 
Ochi uimiţi, neîncrezători, schimbîndu-şi mereu culoa- 
rea în cercul de riduri pe care le desenează laşitatea. 

Pînă atunci Brok și Orsag se luptaseră în picioare, 
cînd deodată se prăbușşesc la pămînt. Orsag şi duşma- 
nul său invizibil se rostogolesc de mai multe ori pe 
covorul gros. Încordîndu-și forţele, Brok reuşeşte să-și 
elibereze gitul din strinsoare, dar își pierde poziţia 
avantajoasă. Se trezeşte la podea, sub apăsarea lui 
Orsag. Atacînd disperat, ca să-şi elibereze braţele, per- 
mite pentru a doua oară miinilor turbate ale adversa- 
rului să-i cuprindă gîtul. Cu o ultimă încordare, îşi 
scoate braţele de sub genunchii dușmanului, şi, prin= 
tr-un efort sălbatic, îi smulge acestuia lentilele de la 

timple. Se aude un trosnet. Strînsoarea din jurul gitu- 
lui lui Brok cedează pe loc. Trupul lui Orsag se pră- 
vălește peste el, neînsufleţit. 

Brok sare în sus. E şi timpul!  Draperia se dă 
deoparte şi pe fondul de catifea neagră apar vreo 
cincizeci de capete cu căşti lucitoare. 

Brok se năpusteşte ca fulgerul după o draperie ru- 
binie, urmărit de un glas: 

— Prindeţi-l! 

Puntea din culorile curcubeului răsună din nou sub 
paşii lui într-un acord disperat. Căştile mai lucesc 
printre palmieri şi curcubeul lansează un strigăt de 
alarmă disonant. 

Brok sare în lift şi apasă pe butonul cu numă- 
rul 490. 


XL 


Petr Brok vrea să-i salveze pe 
muncitorii lui Vitek 

„Băutura victoriei“ 

Lupta de pe scară 

Bătriînul Schwarz pe spinarea 
monstrului 


Da! În primul rînd trebuie să salveze 20 000 
de tineri revoluționari de fantoma înspăimîntătoare a 
bătrîneţii! Și Muller? Muller nu-mi mai scapă! Etajul 

100! E destul să apăs pe butonul alb şi palatul curcu- 
beului e aici, împreună cu glasul ce locuieşte în el. 
us! 

Numai că de data asta liftul e defect. Pereţii scîr- 
țiie neplăcut, acul, pe cadran, se agită nebuneşte, iar 
podeaua începe să se clatine. Lui Brok i se învîrteşte 
capul. 

Să fie oare din nou visul? 

Într-o clipă neagră, ameţitoare, liftul se transformă 
într-o targă ciudată, pe care zace... Petr Brokl Doi 
bărbaţi îl duc undeva, au halate albe şi totul în jur 
e alb ca zăpada... lar zăpada, încetul cu încetul, se 
topeşte, se înnegreşte; e întuneric. Un întuneric fără 
gînduri, fără inimă, fără creier. 

N-a durat decît o clipă! O scuturătură puternică — 
și Brok îşi revine în fire. Se deschide o uşă... Să fie 
deja etajul 490? 

O mare întindere transformată în tabără militară. 
De ambele părţi, şiruri lungi de corturi. Răsună stri- 
găte, rîsete şi cîntece. Pretutindeni mişună ostaşi cu 
căşti transparente, terminate printr-un virf lung. Uni- 
formele sînt negre, iar din centurile roşii ies pumnale, 
cuțite şi revolvere. Peste piept, cruciș, au curele de 
care grenadele atîrnă ca nişte fructe negre de un ram. 

Unii sforăie în faţa corturilor, alţii beau „băutura 
victoriei“, alţii joacă un joc ciudat, cu steluțe de aur 
pe care le aşază în constelații fatale. Cu glasuri răgu- 
şite cîntă fabuloasele acte de vitejie şi victoriile fan- 
tastice ale comandantului Muller pe pămînt, pe oceane 
şi în stele. 

Brok traversează câteva galerii şi peste tot dă de 
aceeaşi imagine: corturi, cîntece, şiraguri de grenade 
în jurul pieptului şi cupe, ce trebuie să aprindă erois- 
mul mercenarilor în negru. 

Și deodată, de după un zid în ruină, apare scara prin- 
cipală. Arată altiel decit atunci cînd s-a trezit la un 
etaj oarecare, pe covorul roşu! Covorul a dispărut şi 
treptele albe sînt stropite cu sînge negru. În bălțile 
de singe închegat se usucă tampoane de vată şi pansa- 
mente rupte. Pereţii sînt găuriţi şi scrijeliţi de gloanţe. 
O bucată din balustrada cu conuri de marmură a fost 
smulsă de explozia unei bombe. Globurile electrice de 
pe tavan sint făcute zob. Ciîmpul de luptă e luminat 
de nişte reflectoare uriaşe. 

În şuvoaiele largi de lumină, Brok vede o baricadă 
înaltă, ridicată de mâîntuială din saci, butoaie şi lăzi 
sparte. 

Domneșşte aici o mare agitaţie. În jurul unei maşini 
greoaie, burduhănoase, semănînd cu o stropitoare ante- 
diluviană, se află o mulţime de mercenari. Unii trag 
din greu la pompe, alţii ţin nişte saci şi baloane la gura 
unei ţevi metalice. Pe spinarea monstrului e cocoţat 
bătrînul Schwarz, care le dă ordine cu glasu-i sisiit. 
Baloanele umplute sînt îndesate în butoaie şi lăzi. 

Brok înţelege pe dată. Schwarz produce aici, în 
mare, gazul său! Apoi îi va provoca pe sclavi să atace 
şi se va retrage cu un etaj. Sclavii vor cuceri această 
teribilă baricadă şi pe urmă... 

Da, de aceea am venit! 

Să-l avertizez pe Vitek din Vitkovice! 

Să-l opresc cît nu e prea tirziu! 

Petr Brok escaladează baricade şi urcă mai sus cu 
un etaj, unde se ridică — neagră — fortăreaţa sclavi- 
lor. E înălţată din traverse de fier, din plăci de oţel, 
din bucăţi de granit, din roţi grele şi din postamentele 
cine ştie căror maşini. Blocurile de fier şi de piatră 
sînt legate printr-o zgură ruginită. Roţile pe jumătate 
topite şi găurile din traverse demonstrează că baricada 

a şi fost victima unor atacuri cu foc lichid și cu sub- 
stanțe corozive. 

Cum să treci prin acest superb conglomerat? Focul 
nu l-a putut pătrunde şi eu — cu miinile goale?... 
Unde mai pui că se înalţă pînă la tavan! 

Ia te uită! După un stilp de fier, despicat în două 
de foc, e ascunsă o portiţă. Se deschide... Dă într-un 
coridor ce trece pe sub platoşa de oţel. 

Și aşa se făcu că Brok ajunse, nevătămat, în tabăra 
sclavilor. 

O întindere întunecată, luminată doar de lumina 
sîngerie și pilpiitoare a torţelor. N-au reflectoare — 
constată Brok cu regret — n-au nici măcar o lampă 
cît de mică... Dar pe scară se pregăteşte ceva. Tor- 
țele descriu cercuri mari, în Jos şi în sus, iar în lumina 
lor se zăresc petele purpurii ale feţelor oamenilor. 
Trupurile, înveşmîntate în zdrenţe, dispar, înghiţite de 
întuneric. 

Brok pătrunde cu greu prin haosul roirii torţelor. 
Vrea să vorbească cu Vitek din Vitkovice, dar unde 
să-l găsească? ... 

Scările se termină, etajul se întinde în depărtare, 
sub dărîmăturile zidurilor. Ochii i se obişnuiesc încet 
cu pîlpiirea sîngerie a torţelor din care pică smoală şi 
care lasă în urmă rotocoale de fum. 


XLI 


Prorocul numărul 794 

3... Apoi îl voi ucide pe Molochul 
însuși!“ 

Cartierul general 

Brok i se prezintă lui Vitek 

din Vitkovice 

„Amină atacul pe miine...“ 


În spaţiul pustiu de după zidul surpat, pe 
un morman de ruine, stă un bătrîn, luminat din toate 
părţile de limbi de foc. Deasupra capului său, în tavan, 
se cască o gaură, de parcă diavolul tocmai şi-ar fi 
luat pe acolo zborul. Bătrînul e orb şi se ridică ame- 
ninţător deasupra mulţimii de sclavi. 

Brok tresare uimit. Este chiar veteranul orb cu 
numărul 794, cel la care ajunsese după goana zadarnică 
pe scară. În coroana sîngerie a torţelor, pare ultimul 
apostol, care şi-a adunat turma mînioasă în fundul 
unei catacombe. 

— Zece ani am tot aşteptat, spune emoţionat, cu 
cuvinte înflăcărate, pînă cînd într-o zi... se deschide 
uşa... Un om n-ar fi putut veni pe acolo! 

Era chiar El, Eliberatorul mult așteptat, Purtătorul 
luminii! 

A venit să ne scoată din acest iad cu o mie de etaje! 

Vai ţie, Muller — da o mie de ori, vai ţie! 

Ora răzbunării a sosit! 

Ridicaţi-vă împotrivă-i şi aruncaţi jugul sclaviei! 

Căci El a spus: Vă voi reda soarele, şi dragostea, 
şi dorinţele, şi visele! 

Vă voi elibera din captivitatea Mullerdomului şi 
vă voi trimite la casele voastre! 

Și a mai spus: Acum mă duc jos! Voi lupta pentru 
voi acolo, ca voi, aici, să puteţi lupta pentru mine! 

Din mulţime se aude un glas: 

— Dacă zeul ăsta al tău e chiar atît de puternic, de 
ce nu-l distruge el pe Muller, ca să putem intra în 
Gredonia fără vărsare de sînge? 

Bătrînul strigă: 

— Lașule! Nu a spus El oare: — Scările vor fi 
luminate de torţe şi tavanele etajelor vor plesni ca 
pereţii tobelor străpunse de pumnal? 

Va urma atunci o vărsare de sînge cum n-a mai 
fost în stele! 

Sîngele dușmanului se va învolbura și va trece mu- 
gind peste zăgazurile baricadelor, se va rostogoli pe 
scări în cascade rubinii ... 

Dar iată că se aude un alt glas: 

— Muller ne promite, după moarte, viața în stele. 
Ce ne promite noul tău zeu pentru lumea cealaltă? 

Bătrînul ridică un deget spre tavanul prin a cărui 
gaură largă pătrunde întunericul. 

— El a spus: — Ce oare ar putea să vi se întîmple, 
mai rău sau mai bun, decît moartea? O moarte blindă, 
liniştită, fără vise, aidoma somnului unui copil orb! 

Cineva din mulţime protestează: 

— De ce să ne gîndim la moarte, cînd o s-o ducem 
foarte bine în Gedonia? Pe locuitorii îmbuibaţi ai ce- 
rurilor îi vom lua sclavi în locul nostru. Iar noi vom 
benchetui, bucurîndu-ne de acest rai pe pămînt! 

— Vai vouă! strigă prorocul, dacă vreți să faceţi 
din burţile voastre zei! 

Căci El a zis: Pătrundeţi în templele, în dormitoa- 
rele şi în reflectoarele lor, izgoniţi-i pe falşii proroci, 
pe negustori, pe sibariţi, şi mîinile voastre vor rămîne 
nepătate! 

Doboriîţi idolii Molochului, iar eu, pe urmă, îl voi 
distruge pe Molochul însuși! 

Mulţi plecară bombănind de lingă proroc şi se 
alăturară altei mulţimi, căreia i se adresa un alt orb, 
vestind desiătările fără seamăn ce-i aşteaptă pe melea- 
gurile de paradis ale Gedoniei. 

Brok, împreună cu cîţiva fideli, rămase lîngă bă- 
trînul lui, ascultîndu-i cu mare interes prorocirile. Era 
uimit de cite născocise acest orb inteligent, de cum 
crease, din întîlnirea întîmplătoare cu el, o nouă reli- 
gie, în sprijinul lui Vitek din Vitkovice! La un mo- 
ment dat vru să-şi facă simțită prezenţa, pentru ca 
prorocul orb să fie crezut. Renunţă însă imediat la 
această idee. 

Avea o presimţire că şi-ar rata misiunea, căe 
momentul să se întoarcă la etajul 100 şi să-şi ter- 
mine opera. 

Cîteva tăblițe indicatoare cu săgeți îi arătară dru- 
mul spre şef. Căţărîndu-se pe scăriţe urcă etajele, stre- 
curîndu-se prin găurile din tavan. În cele din urmă, se 
opri în faţa unei uşi ce purta inscripţia: 


CARTIERUL GENERAL 


Se strecură înăuntru odată cu un sol istovit, care 
tocmai sosise. 

Vitek din Vitkovice şedea, împreună cu statul său 
major, la o masă de stejar, pe care era întinsă harta 
cîmpului de luptă din Mullerdom. 

Era un tînăr costeliv, cu părul negru ca smoala, 

ciufulit. Avea ochii cenușii, buzele palide, strînse pu- 
ternic, nasul mare şi trufaş şi bărbia energică. Fuma 
țigară de la ţigară şi virfurile degetelor îi erau gal- 
bene de nicotină. 

— Vitek! spuse, gifiind, solul — breşa n-a reuşit! 

Vitek nici nu clipi. Se aplecă peste harta care re- 
prezenta planul etajului 490. Înfipse un steguleţ negru 
într-unul din pătrăţele. Mai erau înfipte trei... 

Solul povestea cu sufletul la gură: 

— Pe locul pe care l-ai însemnat, detaşamentul de 
geniști a dat de nisip! Tot spaţiul de sub podeaua acelei 
săli era plin de nisip şi în el fuseseră îngropate mine. 
Una dintre ele, lovită cu tîrnăcopul, a explodat. Doi 
fraţi morți, cinci răniţi. 

Chipurile plecate deasupra hărţii se întunecară. 

— Blestemat etaj! 

— E pentru a patra oară că se întîmplă. 

— Pretutindeni nisip şi iar nisip! 

— Să fi reuşit tilharii ăia să îngroape în nisip tot 
etajul, de la podea la plafon? 

— Se pare, zise Vitek, că i-am învăţat să fie şme- 
cheri! Au pus străji în toate camerele şi, de îndată 
ce aud lovituri în tavan, dau imediat alarma şi umplu 
camera cu nisip, mai înainte ca noi să ajungem în ea. 

Sosi, în goană, un alt sol. Chipul lui Vitek se sub- 
ție de încordare. 

— Ei bine? 

— Nisip! rosti, gifiind, solul. 

Vitek îşi muşcă buzele, pînă-i dădu sîngele. Și pe 
hartă apăru un nou steguleţ. 

— Nu ne rămîne, spuse posomorit, decit să atacăm 
baricadele frontal! Chiar azi! 

Arătă cu degetul o a doua hartă. Era o zonă lungă, 
reprezentind o secţiune verticală prin Mullerdom, de 

la temelii pînă la acoperiș. Breşele în plafon şi liniile 
principale de pe scări erau marcate cu steguleţe negre. 

Limbile generalilor, aplecaţi peste hărţi, se dezle- 
gară: 

— O să fie tare greu! 

— Și pînă la „Cosmos“ mai sînt 98 de etaje! 

— Nu avem apă de băut decît pentru 144 de ore! 

— Şi vin pentru 60 de ore! 

— Apoi urmează rachiurile din West-Wester!... 

— Prafuri pentru vise, pilule paradiziace și cocaină! 

— Vai nouă! 

— Numai aeronavele Cosmosului ne mai pot salva! 

— Dar pină la ele mai avem, frate, 98 de etaje! 

— Brutus! se adresă Vitek unuia dintre generali. 
Încă în noaptea asta vei da atacul împotriva baricadei 
numărul 9. Nici a doua fortăreață nu va fi mai solidă, 
căci negrii se pregătesc de ofensivă. Cinci mii de oa- 
meni să fie gata la un semnal al meu! 

În clipa aceea însă vorbi Petr Brok. 

— Vitek din Vitkovice! 

Săriră cu toţii în sus şi se uitară, miraţi, unul la 
celălalt. 

Brok continuă: 

— Amină-ţi atacul pe miine! Dacă ataci în noaptea 
asta, îţi distrugi armata! 

Vitek îşi reveni primul. Strigă: 

— Al cui e glasul ăsta? 

Și glasul se recomandă: 

— Sînt Petr Brok! 

— Nu cumva tu eşti zeul pe care îl anunţă prorocul 
numărul 794? 

— Nu sînt zeu! Am venit numai să te previn, să 
nu ataci în noaptea astal 

— De ce? 

— Nu întreba! Ascultă-mă şi, mîine vei vedea! 
— Te cred şi te voi asculta! Amin atacul... 
Brok dispăru, lăsînd în urma lui uimire şi bucurie. 


XLII 


Sacii se vor ridica 

Triunghiul purpuriu 
Plictiseala bătrinului Schwarz 
Înainte de a îmbătrini... 
Butonul 100 


Pretutindeni pe unde trece, sclavii răsculați 
se pregătesc de culcare. Scara principală e luminată 
de o singură torţă. Brok se strecoară iute prin portița 
din baricada de fier. Din cîteva sărituri e în faţa îron- 
tului inamic. Îl traversează fără zgomot. 

Doi oameni stau pe niște lăzi în strălucirea de aur 
a reflectoarelor. Unul dintre ei, un tinerel, priveşte 
dincolo de baricadă. Celălalt, cu faţa plină de riduri, 
zimbeşte sigur de el. 

Este bătrînul Schwarz. 

— Azi pot să doarmă liniştiți! spune sisiîit, dînd din 
capul lui smochinit. Dacă întreprind ceva, răspundem 
în glumă, cu cîteva salve. Ne facem că ne apărăm cu 
disperare, de parcă ne-am lăsa aici copiii. Vom fi, evi- 
dent, „puși pe fugă“ şi ne vom ascunde cu un etaj 
mai jos. Între timp, ei vor mişuna pe aici ca păduchii. 

— Dar dacă descoperă butoiaşele cu gazul tău?... 
Ce ne facem atunci? : 

— Nu le descoperă ei, băieţaş, nu le descoperă... 
Butoiaşele sînt umplute cu vin şi sacii care plutesc 
în ele se ridică încet de jos în sus... Printre ele am 
amestecat şi butoiaşe normale, inofensive ca un prunc 
în scutece. Cele cu gaz sint însemnate cu un triunghi 
roşu şi se află, cîte unul, în fiecare colţ al sălii. La 
un semnal... 

— Bine le-ai mai ticluit, unchiule! Dar dacă sclavii 
se culcă în altă parte, unde nu-s butoiașe de-ale 
tale . .. 

— Nu se culcă, puiule, m-am gindit eu la toate... 
încă înainte ca tu să te fi născut. Se vor instala, ca 
şi noi, în jurul scării! Vitek îi va ţine în friîu, ca să 
nu chefuiască prin cârciumi şi prin baruri... înţelegi, 
copil nevinovat ce eşti? 

— Şi dacă se iau după noi cu liftul? 

— Nu mai plinge, puștiulică — te dor cumva din- 
țişorii? ... De mult s-ar fi dus ei în Gedonia, să se 
recreeze, dacă mecanismul liftului ar fi în mâinile lui 
Vitek! Plictisitor mai eşti, copilașule... a-a-a-a... 

Deschise gura ştirbă, într-un căscat lung şi larg. 

Exact de momentul acesta profită Brok. Apucă iute 
un tampon de vată şi îl viri în gura neagră. 

Se ocupă apoi de „copilașul“ cel curios. Pînă să-şi 
revină din surpriză, se şi trezi cu un pumn în timplă. 
Cu gura căscată, își pierdu cunoştinţa. 

Între timp însă bătrînelul ramolit se pregătea, spre 
mirarea lui Brok, s-o şteargă. Îl apucă deci de un picior 
şi îl trase înapoi. După care îl legă bine cu o fîrînghie 
lungă. 

— Nu te teme, moșşulică, şopti el în faţa ochilor hol- 
baţi ai lui Schwarz. Ţie Sio nu-ţi mai poate face nici 

un rău... Sau ţi-e teamă că mai îmbătrineșşti cu o sută 
de ani? 

Îl imobiliză apoi şi pe tînăr cu o funie şi un căluș. 
După ce isprăvi cu amîndoi, se strecură tiptil spre 
corturi. 

Tabăra dormea. 

Pe cele citeva sentinele care n.ureau de plictiseală, 
Brok le reduse la tăcere iute şi cu. curaj. Recunoscu 
imediat butoaiele însemnate cu triunghiul roșu. În 
fundul lor se vedeau capetele unor tuburi de cauciuc, 
strîns legate cu sfoară. Brok le dezlegă repede. 

Cînd dezumflă şi ultima băşică de la ultimul butoi, 
i se făcu deodată negru în faţa ochilor. În creier i se 
reflecta, insuportabil de dureros, un triunghi roşu. 
Simţi cum leșină. Își reveni cu mare greutate. 

Afară! Să ies de aici înainte de a îmbătrini! 

Porni clătinîndu-se. 

Încă trei paşi... şi liftul! 

Încă un pas — şi cad! Sări în lift în ultima clipă, cu 
triunghiul obtuz, dureros înfipt în creier. 

Butonul numărul 100! 100! 100! 

Brok se prăbuşi ... 


7 — Casa cu o mie de etaje 


XLIII 


Etajul 100 

„Te-ai lăsat dus de nas, pescărușule!“ 
Mai întii să-l găsesc pe Muller 
Aceasta este garda personală 

a lui Ohisver Muller 

Biblioteca lui 


I se părea că zace pe un pat rece şi că pri- 
veşte în tavan. E alb ca laptele, doar la mijloc se con- 
turează un triunghi roşu. E un triunghi obtuz, insu- 
portabil de roșu şi-i apasă creierii cu o durere cum- 
plită. De parcă triunghiul ar fi gol şi cineva s-ar strădui 
să-i îndese în el craniul rotund. Oh, de n-ar fi tri- 
unghiul! ... Ce frumos ar fi aici! Tavanul e alb ca 
zahărul, parcă-i şi simţi dulceaţa pe limbă și de el 
atîirmă un bec alb, ca un boboc de nufăr adormit. 

Dintr-o dată — un şoc puternic! 

Ce s-a întîmplat? 

Aha! Etajul 100! 

Uşa liftului se deschide şi Brok vede buchetul de 
palmieri şi puntea sonoră, în culorile curcubeului. 

E gata să pășşească pe ea, dar se opreşte la timp. 

Nu se poate! 

Puntea l-ar da de gol. 

Muller şi-ar da imediat seama că un nepoftit a 
pătruns în reşedinţa lui. Doar nu-i un simplu pod, eo 
harfă la care trebuie să cînte fiecare musafir, cu paşii 
lui, sub ferestrele palatului lui Muller! 

p. 4 


Nu-i rămîne decît să aștepte pînă cînd va putea 
să-şi unească paşii cu ai unui alt vizitator. 

Nu are mult de aşteptat. Poteca scrişnește brusc sub 
nişte paşi şi printre palmieri apare lordul Humperlink. 
Da, chiar el, Pescăruşul! La asta se aştepta Brok cel 
mai puţin. Ce caută aici? Amintirea arzătoare a prin- 
țesei îi traversează creierul. Ce o fi cu ea? 

Lordul Humperlink pășeşte cu hotărire pe pod. La 
un pas în urma lui, în același ritm, merge Brok. Puntea 
vibrează trist şi ultimele acorduri se sting încet, în 
momentul în care ajung în fața porţii palatului. 

Pescărușul se supune grăbit şi cu desfătare ritualu- 
lui premergător audienței. În cele din urmă, iată-l 
în fața tronului, în veşmiîntul alb al patricienilor ro- 
mani. 

Ohisver Muller, umflat la loc, zace din nou pe scau- 
nul său, cu burta revărsată în poală şi cu barba-i im- 
ounătoare, despicată sub zimbetul blajin. 

— O, stăpîne! strigă Humperlink, atingînd covorul 
cu fruntea. Ordinul tău a fost executat! 

— Ce ordin? răsună parcă din măruntaiele manechi- 
nului. 

— Am dus-o pe prinţesa Tamara înapoi, în ţara 
Moraviei! 

Brok răsuflă uşurat. 

— Eu ţi-am ordonat una ca asta? tună glasul. 

— Am ascultat vocea ta, o stăpîne! 

Pescărușul povestește pe scurt cum fusese chemat, 
cum — la început — nu crezuse nici el, cum ţişnise 
din cameră cu revolverul în mină şi cum, apoi, se 
executase, cînd se convinsese că GLASUL vine din 
tavan. 

— Te-ai lăsat dus de nas! urlă furios. Te-ai lăsat 
dus de nas într-un mod ruşinos, Pescăruş cu urechi de 

măgar ce ești! Nu glasul meu, glasul diavolului l-ai 
ascultat! Du-te imediat înapoi! Pune întreaga flotă 
în stare de alarmă! Va fi la ordinele tale! Dar fără 
prinţesă să nu te întorci. Șterge-o! 

Lordul Humperlink dispare. În sală nu mai rămîne 
decît Brok. Înţelege că trebuie să acţioneze repede, căci 
prințesa lui e în primejdie... 

Să-şi termine, să-şi termine treaba! ... 

Mai întîi să-l găşească pe Muller! 

Să scotocească palatul! 

Să pătrundă în toate camerele, în toate firidele, să 
ciocănească toţi pereţii, podelele, tavanele... 

Cu paşi de pisică, se furişează spre draperia neagră 
care formează fundalul tronului. Cînd o dă la o parte, 
se lovește de un perete de sticlă, care împarte sala 
regală în două. Se strecoară printr-o uşă batantă în 
cea de-a doua jumătate a sălii. Ce mult se deosebeşte 
de jumătatea cealaltă, de ordinea ce domnea în jurul 
tronului. 

Într-o dezordine sălbatică, indescriptibilă, în mijlo- 
cul lucrurilor aruncate care încotro, zăreşte trupurile 
a vreo douăzeci de mercenari solizi, pe jumătate goi, 
cu feţe musculoase, rase, de legionari romani. Coifu- 
rile transparente, rezistente şi armurile zac pe Jos, 
printre saltelele de păr de cal pe care sforăie stăpi- 
nil lor. 

Aceasta este garda personală a lui Ohisver Muller! 

Petr Brok traversează încăperea în viîriul picioare- 
lor. Un coridor lung, îngust, scări în spirală și iar o 
ușă! 


BIBLIOTECA 


Patru pereţi tapisaţi de la podea şi pînă la tavan 
cu cotoare subţiri sau groase de cărţi. Unele au grosi- 

mea trunchiurilor unor stejari seculari, astfel încît nici 
nu mai par a fi cărţi. 

Ia te uită — biblioteca lui Muller! 

Asta înseamnă că Muller e pe undeva prin apro- 
piere! Brok descifrează titlurile cîtorva cărţi care zac 
pe masă. 


Imnuri şi ode de slavă pentru nemuritorul Muller 
Rugăciuni 
către zeul suprem Muller 
Cum a cucerit Ohisver Muller lumea 
Istorie monumentală 


. Cuceririle lui Ohisver Muller în stele 
ISTORIA COSMOSULUI 


Cerul și iadul lui Ohisver Muller 
CELE O MIE DE FEȚE ALE LUI 
OHISVER MULLER 
CUM A CONSTRUIT MULLERDOMUL 
GEDONIA ȘI DESFAĂTARILE EI 


Despre iubirile lumești ale lui Ohisver Muller 
Cum a iubit El lumea 


OHISVER MULLER, ZEUL ȘI OMUL 
FILOZOFIE 


Brok înţelege că toată colecţia uriaşă de cărţi de 
pe rafturi tratează numai despre această fiinţă de 
nepătruns. Cu cît se apropie mai mult de ea, cu atît 
îi creşte curiozitatea. Cum arată oare? Cine este 
El?... 

XLIV 


Despre tortura florilor 

Ohisver Muller se joacă într-o cameră 
de copil 

Trezoreria 

Măşti din piele de om 

Și un urangutan! 


Altă încăpere: 

Vitrine de sticlă, iar în ele modele în arzint 
de maşini şi instrumente ciudate, a căror utilitate e 
greu de înţeles pentru Brok. Să fie instrumente de 
tortură, inventate şi construite cu rafinament de maestu 
pentru chinuri inimaginabile? Il se pare că formele 
unora dintre aceste mecanisme se potrivesc mai degrabă 
torturării animalelor, păsărilor şi insectelor, decit oame- 
nilor. 

Pe masă, un buchet de liliac înnegrit, într-un vas 

cu un lichid galben, urît mirositor. Alături se află o 
carte in pergament: 


DESPRE TORTURA FLORILOR 
Autor: Ohisver Muller 


Brok o deschide la întîmplare: 


Cum se torturează un trandafir 
Citeşte: 
„Se ia un trandafir înflorit, din specia cu o sută 
de petale şi se detaşează de tulpină cu ajutorul focu- 

lui. Flacăra se ţine lîngă tijă pină cînd floarea cade 
singură. Tulpina se răzuie cu un ciob de sticlă pînă 
la periant, după care se pune într-un vas cu apă în 
clocot. Printr-un tub de sticlă se picură în vas o 
soluţie puternică de acid sulfuric. Pe aromametrul co- 
nectat la floare puteţi urmări căderea vertiginoasă a 
curbei parfumului. Dacă folosiţi un aromafon, veţi auzi 
gemetele slabe ale reginei torturate. Culoarea îi va 
păli, apoi se va înălbăstri şi trandafirul îşi va pierde 
petalele. Pistilul se taie...“ 

Așa arată deci sufletul lui Ohisver Muller? Nebunie 
sau perversiune? la te uită, în vasul acela se află un 
crin alb, contaminat cu o boală care l-a acoperit de 
pete negre. O crizantemă se sufocă sub un clopot de 
sticlă, în aburi deși de nicotină! Un bujor sîngeriu, cu 
pistilul străpuns de un ac otrăvit, este îmbibat cu 
alcool! 

Sigur că tortura florilor nu-i decît un joc inofensiv, 
demonstrînd mai degrabă infantilismul unui cretin per- 
vers! Dar instrumentele acestea filigranate, care lasă 
să se bănuiască scopul lor cumplit, nu sînt cumva mo- 
dele pentru torturarea unor fiinţe vii? 


leşind în goană din acea încăpere înfiorătoare, Brok 


înlemneşte în pragul... unei camere de copil! 
Ce contrast de necrezut! Atmosfera fermecătoare şi 
intimă a viselor copilăriei! Un pat cu plasă... Pe un 


covor vesel colorat, circuitul mare al unor şine, iar 
pe ele, un tren lung tocmai a oprit la o gară de tini- 
chea. Uite un tunel, un pod, uite macazurile. Ceva mai 
încolo, nişte cuburi, din care cineva a început să ridice 
o biserică; va fi gata pînă seara... lată şi o lanternă 
magică roşie, cu o colecţie de imagini pe sticlă. O 
tipografie-jucărie şi, pe o bucată de hirtie, e tipărit, 

cu litere din ce în ce mai slabe: Ohisver Muller... 
Ohisver Muller... Ohisver Muller... 

E oare cu putinţă ca acest tiran, acest inchizitor 
blestemat să aibă un fiu, pe care să-l cheme tot Ohis- 
ver? Sau să-şi fi reconstruit aici, dintr-un sentimenta- 
lism imposibil de conceput în cazul lui, un sanctuar al 
copilăriei pierdute? El să fie cel care dă drumul tre- 
nului pe covor şi care proiectează imaginile luminoase . 
pe perete? 

Atunci s-ar putea ca lîngă camera de copil să fie 
o încăpere de zi, cu mașină de cusut şi fotografii pe 
pereţi, sau un dormitor, sau o bucătărie cu plită şi cu 
un raft plin de vase albe. 

Încăperea alăturată este însă roşie şi complet goală. 
Doar în mijlocul ei, pe o masă rotundă, se află un vas 
de cristal umplut cu un lichid limpede în care pluteşte 
o inimă de om... 

Camera următoare e albastră. Și iar un vas plin, în 
care sînt scufundaţi doi ochi albaştri ca bolta cerului. 

Brok nu se mai miră de nimic. 

Parcurge în goană cameră după cameră, pînă nime- 
reşte într-o încăpere urit mirositoare, în care aleargă, 
torc şi miorlăie cam o sută de pisici negre. Din acest 
cuib de pisici trece într-o sală minunată, plină de 
comori fără seamăn. 

Covoare de împărați și regi, cumpărate, furate și 
vîndute pe ascuns, sceptre de aur, globuri imperiale, 
chivoţi din catedrale, odăjdii de la Vatican, din sanc- 
tuarele budiste şi din mănăstirea de pe vîrf de stîncă 
a lui Dalai Lama. 

Diamante cît oul de giscă, montate în aur, servesc 
drept rame unor pînze dintre cele mai preţioase ale 
vechilor maeștri, aduse aici din galeriile celebre ale 


Europei ruinate. 

Lingouri de platină, aur, soliu și radiu. 

Grămezi de inele, grămezi de lanţuri, grămezi de 
coliere se înalţă unele lingă altele. 

Un butoi plin de ceasuri de aur. 

O ladă cu cercei. 

Un şir de sipete cu ducați din toate imperiile lumii. 

În mijlocul sălii se cască un puț rotund, negru, îm- 
prejmuit de un grilaj. Ca să vadă cît e de adînc, Brok 
ia un lingou de aur și-i dă drumul în tenebre. După 
care începe să numere şi ascultă: Nimic! 

Observă atunci un întrerupător electric pe margi- 
nea prăpastiei. Îl întoarce și prăpastia se luminează 
pînă la fund. Înţelege: ce vede el e intrarea în uriașul 
puț de o sută de etaje, care formează baza Mullerdo- 
mului. lar tot acest spaţiu zidit nu e decit o imensă 
trezorerie, în care Muller își îngrămădeșşte prada adu- 
nată din toate colţurile lumii. 

Din trezorerie, Brok trece în garderobă. 

Un eşafodaj de cuiere, pe mai multe etaje, pline 
de boarfe de tot felul. Uniforme superbe de generali, 
costume impecabile de agenţi de bursă, rase de călugări 
și sutane de episcopi, tricouri vărgate de marinari, pă- 
lării largi de cowboy, jobene, șepci de apași, zdrenţe 
peticite de cerşetori şi linţolii albe de strigoi. Dar, 
ciudat lucru, toate sînt croite pe măsura unui om mă- 
runt, pirpiriu, cu umeri îngușşti şi picioare scurte. Ume- 
rii unora dintre haine sînt umflaţi, altele sint prevă- 
zute cu burţi de vată. Ba găseşti chiar şi o haină cu 
cocoaşă artificială. 

În colţ se înalță un desiş de bastoane, obişnuite sau 
ferecate în argint, bice, gîrbaciuri, bastoane cu pumnaie 
secrete, toiege de episcopi şi cârje pentru infirmi. În 
dulapuri vezi lulele, ochelari, dinţi falşi, urechi şi na- 
suri false, peruci. Membre de cauciuc, cu arc. 

Dar cel mai cumplit e un şir de suporturi cu capete 
impăiate, acoperite cu măști omenești! 

Sînt de fapt feţe adevărate, desprinse de pe craniu, 
cu barbă şi cu sprîncene cu tot, şi naturalizate. Măști 
elastice, ca de cauciuc, dar dacă le fixezi pe faţă, te 
fac să pari cu totul alt om. 

O varietate infinită de deghizări perfecte! În felul 
acesta, îți poţi pune un chip mort de mult, aşa cum îţi 
pui pălăria. E clar că aşa nici dracul nu te mai cu- 
noaște, domnule Muller! Colinzi etajele sub înfăţişarea 
unui general, a unui schilod, a unui jucător de bursă 
burduhănos, cu un lanţ de aur încins peste burtă, sau 
sub chipul unui bufon cocoşat — dar tu, tu însuţi cine 
ești de fapt? 

Brok se opreşte în pragul unei alte încăperi. 

Într-o cuşcă ruginită, deschisă, se ridică un trunchi 
de copac, care mai are doar cîteva ramuri golaşe, ca 
un schelet în descompunere. Și pe una dintre ele se 
balansează o maimuţă hidoasă — un urangutan. 

În primul moment, Brok se trage înapoi, crezînd 
că maimuța l-a văzut. 

Dar cînd apare în ușă, maimuța îi arată, într-un 
Zimbet larg, dantura ei puternică, ca porţelanul. După 
ce ezită un timp, Brok îşi recapătă curajul şi se stre- 
coară în vîrful picioarelor pe sub dinţii albi ce rînjesc 
la el. 

În sfirşit, pune mina pe mînerul ușii din celălalt 
capăt al camerii. O deschide încet, fără să facă cel mai 
mic zgomot. Durează nespus de mult pînă trece prin 
ea şi o închide în urma lui la fel de încet. 


XLV 


Mașina atotștiutoare 

Acesta este el! 

Craniul pe care-l poţi atinge cu mîna 
Gilasurile bursei 


Priveşte apoi în jur. 

Un aparat uriaş, monstruos de complicat, se 
ridică în semicerc, acoperind în întregime peretele opus 
al camerei. Petr Brok se cutremură! La prima vedere, 
această îngrămădire grotescă de spirale tremurătoare, 
de clopote, butoane, tuburi şi cadrane fosforescente 
formează un ansamblu care te surprinde dureros, se- 
mănînd mai curînd cu un organism viu, cu măruntaiele 
unui robot universal, decît cu o maşină moartă... 

Un şir nesfiîrșşit de clape, asemănătoare claviaturii 
unui pian uriaș. Clapele sînt rotunde, de lungimi in- 
egale şi, datorită fragilităţii lor palide, te fac să te 
gîndeşti la degetele cu unghii îngrijite ale unei tinere 
moarte. 

Brok crede că se află în faţa unei orgi gigantice, 
datorită infinităţii de tuburi care merg crescînd în 
lungime şi grosime. Un întreg şir de forme ciudate, 
care se repetă de o mie de ori, cu o regularitate înne- 
bunitoare. O mie de clape, o mie de clopoței, o mie 
de becuri, o mie de ochi holbaţi, care — din cînd 
în cînd — lansează un fel de flăcări sticloase, ca niște 
semnale tainice emise de ochii de pisică. 

În mijlocul acestui organism monstruos, semănînd 
— prin simetria lui — cu altarul unui zeu cumplit, 

străluceşte un disc alb, asemenea unei anafure uriaşe 
sub vîrful unei bizare cruci cu raze. Sub disc se află 
un megafon asemănător unui 'caliciu, șlefuit dintr-o 
materie prețioasă. 

În faţa acestui altar monstruos, cu spatele la Brok, 
se află cineva, aşezat într-un fotoliu adînc. Brok nu 
vede decît un moţ roşcovan, pilpîind deasupra rezemă- 
torii ca o flacără. 

Îşi ţine respiraţia. 

Să fie Muller? 

În fotoliu stă un individ pirpiriu, semănînd cu o 
fetiţă cu păr roşu. Nici capul nu i se zăreşte... 

În vîrful picioarelor, Brok face înconjurul fotoliului 
şi vede un omuleţ mărunt şi uscăţiv, cu un chip hidos, 
îmbrăcat într-un halat de casă, de culoarea brotăce- 
lului. Obrajii căzuţi formează de-o parte și de alta a 
gurii două cute respingătoare. Buza de jos, răsfrîntă, 
e neagră şi uscată pînă la gingii. Un şuvoi de peri 
roşcaţi porneşte de la bărbie și se despică în două 
meșe ce-i ajung pînă la genunchi. 

Cît despre nas, se curbează ca ciocul de vultur, ca 
linia centripetă a cochiliei de melc. Are forţa şi tena- 
citatea unui arc. Arcul batjocurii, arcul urii, arcul răz- 
bunării şi al victoriei asupra lumii! 

Ohisver Muller! 

Iată-l! 

Aschimodia asta uscată şi gălbejită, îngropată de 
vie în fotoliu ca într-un sicriu deschis! 

Urechi păroase, cu lobul înnegrit. Astea să fie ure- 
chile în faţa cărora tremură și amuțesc toate gurile 
din Mullerdom? 

Și aceste două puncte verzi, mucilaginoase şi miş- 
cătoare, deasupra cărora se închid cercurile concentrice 
ale zbirciturilor, să fie oare acei ochi atotvăzători, care 

privesc simultan totul în cele o mie de etaje şi în su- 
tele de mii de încăperi? 

Acesta e deci craniul în care s-a zămislit visul mon- 
struos al raiului şi iadului pe pămînt?... Se află aici, 
în faţa mea, pot să-l ating cu mîna şi l-aş putea nimici 
pe loc, călcînd în picioare şi visul, spărgînd în mii de 
fărîme această uriașă absurditate. 

Dar iată că lui Ohisver Muller îi vine să strănute. 
Îşi duce mîna la nas şi-l acoperă cu palma. Brok îl 
urmăreşte curios şi vede cu uimire că nasul, acel nas 
magnific, îi rămîne în mînă. În locul lui apare un năsuc 
fără rădăcină, nimic altceva decît două găuri într-o bilă 
minusculă, turtită în mijlocul feţei. Și în clipa aceea 
îl recunoaşte: e chipul care apăruse în ferestruica des- 
chisă deasupra lui, atunci cînd leşinase în sala oglin- 
zilor concave. 

Nasul triumfal reapare la locul lui. 

Dar ochii aceia verzi şi viscoşi, care se ţin parcă de 
riduri ca să nu se înece, de ce oare se uită fix la discul 
strălucitor? 

Ce-o fi? 

O oglindă? 

Da, dar o oglindă ciudată! Are obișnuita profun- 
zime de argint transparent, dar nu reflectă nimic din 
lucrurile prezente în cameră. 

Oglinda «e goală! 

Un luciu argintiu şi nimic mai mult... 

Dintr-o dată însă acest luciu argintiu, de nepătruns, 
se apropie, se întunecă şi Brok vede o foială înceţoşată, 
ca atunci cînd priveşti un furnicar printr-o lupă prea 
groasă. Apoi, ca şi cum lupa s-ar apropia, foiala devine 
neagră, capătă fu..ă si contur. 

Brok aproape că scoa.> un strigăt: 

Bursa! 

E, într-adevăr, bursa, văzută de sus. 

Brok îşi amintește de ochiul de sticlă din tavan... 

Vede Bursa, cu povara purtată de Atlasul transpa- 
rent în mijloc, şi cu furnicarul de jobene negre. 

lată că acum omuleţul din fotoliu meștereşte ceva 
la maşină cu degetele lui uscate. 

Se aude un miorlăit jalnic, ca un strigăt de pisică 
în mijlocul unei înăbușitoare nopţi de dragoste. Amu- 
teşte apoi şi imediat potirul aflat în mijlocul altarului 
începe să vorbească. 

Petr Brok îşi dă pe loc seama că ceea ce aude e 
vocea Bursei. 

Nenumăratele şoapte misterioase, paşii mărunți şi 
exclamaţiile se contopesc într-un singur bulgăre în 
fierbere, deasupra căruia plutesc fracurile, chipurile și 
jobenele. 

Mina lui Muller atinge iar clapele. Bulgărul sonor 
se fărimițează şi din cacofonia de sunete se desprind 
două voci clare, colorate: 

— A cumpărat? 

— A pierdut! 

— Vremuri grele! 

— Mulldorul e în scădere 

— Cit? 

— 25! 

— Oh! 

— Pssst! 

Și alte două voci: 

— Şi-acum? 

— 99! 

— Și mîine? 

— Ka-wai... 

— Afurisit glas! 

— A fugit! 

— L-a ucis pe Orsag! 

— I-a scos ochii! 

— Cine? 

— Glasul! 

— Şi Marele Muller? 

- - Psstl 

Și iar prima pereche de glasuri: 

— Albele scad... 

— Prinţesa a fugit! 

— El a răpit-o... 

— Care el? 

— Glasul! 

— Şi stăpînul şi binefăcătorul nostru? 

— Mai termină cu lingușelile astea! 

— Sfirşitul se apropie! 

— Psst! 

— De cine ţi-e frică? Soseşte cineva mai mare decit 
însuşi Muller! 

— COSMOS-ul e demascat! 

— Zeul e demascat! 

— La bursă, crahul... 

— Atunci cine câștigă? 

— Psst! 

— Termină cu sisîitul ăsta! 

— Muller va cădea! 

— Va cădea! 

— Şi cine va învinge? 

— EI! 

— Glasul! 


ALVI 


„Herr Erlebach!“ 

Cocoşatul are cuvîntul 

,,... Din cămilă, voi redeveni om!... 
„Arestaţi-l pe cocoşatul Culkov!“ 

De parcă năpirlise o haită de cîini 
;„Moarte paraziţilor!“ 


Chiar în clipa aceea, Ohisver Muller se ridică 
leneş din fotoliu şi atinge nepăsător claviatura, vrîind 
să obţină un acord atit de cunoscut, încît s-a plictisit 
de mult de el. După care, cu un calm glacial, ordonă în 
caliciul de cristal: 

— Herr Erlebach! 

Discul argintiu îi arătă lui Petr Brok un chip palid 
ce se detaşează pe fondul mozaicului alb-negru de 
fracuri şi plastroane. Un chip descompus de o groază 
cumplită. 

— Herr Erlebach! 

Chipul se prosternează, braţele se ridică spre tavan. 

— lertare! Iertare! geme caliciul. 

Dar Ohisver Muller spune cu un calm olimpian: 

— Herr Erlebach! 95! 64! Oglinda roșie, uşa 7! 

Discul se acoperă apoi de un fel de brumă alburie, 
după care totul redevine clar. Depărtarea argintie se 
apropie cu viteza fulgerului şi iată-ne din nou în ho- 
telul-cîrciumă ELDORADO! 

Sub lampioanele lăptoase din cranii antediluviene, 
la masa de stejar, stă societatea aleasă a aventurieri- 
lor. Brok citise firmele pe care erau înscrise meseriile 

lor cînd colindase pe străduțele West-Westerului. Oare 
cînd fusese asta? Atita timp să se fi scurs de atunci? 

Dintre chipurile cunoscute îl vede pe cocoşatul 
Culkov şi pe Garpona, asasinul fără miîini. Dar iată-l 
și pe uriașul care-l prinsese pe Brok în plasă, şi pe 
invinsul şi umilitul general Grant, care pare că s-a 
adaptat de minune la noul mediu, prin haine, vorbă 
şi purtare. 

Cocoşatul are cuvîntul: 

— Ei bine, care dintre voi îl prinde? Tu, Garpona, 
eşti în stare să-l ucizi cu picioarele goale? Sau tu, 
Secretare, îi dai să miroasă trandafirul lui Schwarz, 
îmbibat cu bătriîneţe? Dar tu, Murnoha, ce eşti capabil 
să-i faci cu tinctura ta sexuală? Știi cîţi ani are? Vrei 
să moară de dragoste pentru prințesa Tamara? Toţi 
aţi dat-o în bară cu gazele, prafurile şi pilulele voastre! 
Care dintre voi îl prinde? 

— Asta nu-i om! 

— E un zeu! 

— Poţi prinde un zeu în plasă! 

— Nu există decît un singur zeu şi acesta e Mul- 
ler! . 

— Atunci diavolul e mai puternic! 

— Mai puternic decît Muller? 

— Psst! 

Ca la comandă, toţi cei din jurul mesei își duc un 
deget la buze. Dar cocoşatul tună şi fulgeră în con- 
tinuare: 

— Laşilor! Încă n-aţi priceput care-i situaţia? Ori- 
ce-ar fi, zeu, om, sau nimic, e mai mare și mai pu- 
ternic decît Muller al nostru! Și tocmai de-aia trebuie 
să dăm cărţile pe faţă, cît mai e timp! Să trecem de 
partea celui mai tare! Jos Muller! 

Ohisver Muller se ridică iar din fotoliu. Cîntă câteva 

acorduri triste la claviatura lungă şi-şi apropie gura 
de caliciul de cristal:. 

— Culkov! 

Cei cinci oameni sar în sus, scaunele şi paharele 
se răstoarnă. Părul li se ridică măciucă, chipurile li 
se schimonosesc de groază. 

Numai Culkov nu se scoală. Îşi trage doar puţin 
scaunul de lîngă masă, cu zgomot. Apucă apoi paharul 
şi îl aruncă în tavan. Chipurile încordate ale celor din 
jur îi urmăresc fiecare mișcare, cu o uimire pe jumă- 
tate tîimpă, pe jumătate batjocoritoare. 

Petr Brok se aşteaptă ca Muller să sară furios din 
fotoliu, fotoliul însuşi să explodeze şi glasul să-i şuiere 
ca un glonte aducător de moarte. 

Dar nu se petrece nimic. Ca şi cum omul din fo- 
toliu n-are nici nervi, nici sînge în vene. Cu o voce 
monotonă, inumană, adormită parcă, mormăie în mi- 
crofon: 

— Culkov! 95! 64! Oglinda roşie, uşa 7! 

Brok urmăreşte cu aviditate, în discul miraculos, 
tremurul nesupus al chipului cocoșatului. Vede cum 
acesta loveşte cu pumnul în masă şi strigă cu îndărăt- 
nicie, spre tavan: 

— Nu şi nu, nu mă duc! Am făcut şi-așa prea mult 
pentru tine, binefăcătorule! Pe mine să nu mai con- 
tezi! Te-am scăpat de bătrinul Galio şi tu, părintele 
nostru, cum m-ai răsplătit? Cincizeci de mii de stele, 
sigur, un dar regesc, în fiecare seară mă uit la ele şi 
rag de furie! Nici măcar în Gedonia nu mi-ai dat 
voie să mă duc, părinte ceresc. Mi-ai promis şi nu te-ai 
ținut de cuvînt! Dar ajung eu acolo, ajung eu acolo 
fără ajutorul tău, ploşniţă puturoasă ce eşti, iar cele 
50 000 de stele poţi să-ţi le bagi sub saltea, oricum 
mă pot uita la ele cînd am chef! Dă-le drept plată altor 

boi, diavol roşcovan ce eşti, eu — de azi — voi redeveni 
din cămilă om! 

Ura cocoșatului, brusc eliberată, continua probabil 
să se reverse spre tavan, dar Muller, cu o atingere, îi 
pune capăt, acoperind imaginea cocoşatului insolent 
cu o ceaţă tulbure. 

Pe disc apare acum uniforma unui modest inspec- 
tor de poliţie. Muller dictează: 

— Etajul 411, West-Wester, hotel Eldorado. Ares- 
tați-l pe Culkov! Întemniţaţi-l în oglinzile roșii, 95, 
64, 7! 

Și uniforma de poliție se şi mistuie în ceaţă. Ohisver 
Muller atinge din nou claviatura. Din orga de sticlă 
răsună strigăte prelungi, ca de copil; scîncete şi gui- 
ţături, de parcă cineva ar strînge de gît un sugar. Aşa 
miorlăiau pisicile negre în sala aceea cu atmosferă 
irespirabilă, prin care Brok tocmai trecuse. Să fie 
vreo legătură între pisicile lascive şi acest altar dia- 
volesc? 

Ia te uită! 

Un şir de ochișori verzi, holbaţi aruncă sclipiri fos- 
forescente din maşină, ca şi cum o mie de pisici te-ar 
privi din întuneric... 

Concertul pisicilor amuţeşte însă brusc şi discul 
incepe să se lumineze. Petr Brok vede o tabără. Pe 
suprafaţa discului, filmul se deplasează încet, arătînd 
un cîmp de bătaie văzut de sus. lată baricada revolu- 
ționarilor, iată „ţara nimănui“ dintre liniile inamice; 
şi acum iată fortăreaţa mercenarilor și tabăra ador- 
mită. | 
Chipul lui Muller devine brusc neliniștit. Căci gitle- 
jul de cristal vorbește acum într-o altă limbă, limbă în 
care explodează grenade, se înalţă jeturi de smoală, 
în care pucioasa şi bombele cad cu nemiluita. Pupila 

uriaşă oglindește acum, pînă în cel mai mic amănunt, 
atacul disperat al sclavilor împotriva perfidei baricade. 
Zidul de lemn, ridicat din lăzi şi butoaie, se acoperă 
cu florile albastre ale pucioasei. Smoala se agaţă de el 
cu gheare de foc. Flăcările şuierătoare evaporă apa în 
clocot, aruncată de furtunuri. 

Dar, lucru ciudat, baricada pare moartă! Nimeni 
nu apare deasupra ei, printre flăcări, cu drapelul mor- 
ţii în mînă! E ridicol cu cît elan nebunesc a fost cu- 
cerită această baricadă fără un singur apărător. Sclavii 
năvălesc înainte, orbiţi de propria lor turbare. În focul 
și exploziile bombelor stă o fantomă neagră, încinsă 
CU un briîu roșu şi cu o mie de capete care, de fapt... 
nu există! 

Petr Brok urmăreşte, la fel de încordat ca şi Muller, 
asaltul victorios asupra baricadei abandonate. 

Ce surpriză! 

O mulţime de bătrinei ramoliţi stau chirciţi prin 
colțuri, cu miinile ridicate în sus. lar tabăra cucerită 
prezintă tabloul lamentabil al energiei stinse, al guri- 
lor supte, al bărbiilor proeminente şi al spinărilor în- 
COvoiate. 

O armată de capete chele, de guri ştirbe, caraghios 
acoperite de zbiîrcituri, se tirăşte în genunchi în fața 
învingătorilor uluiţi. Sub picioarele lor vezi şuviţe de 
păr — părul şi bărbile căzute — de parcă o haită de 
cîini ar fi năpirlit în acel loc. Ba chiar dinţi de om, 
galbeni şi înnegriţi, acoperă ici-colo podeaua, ca nişte 
seminţe de balaur. 

lar din megafon răsună urale de bucurie şi vaiete 
ȘI Strigăte, care pot fi captate şi selectate prin acor- 
darea unei spirale: 

— Ele! Ele! 

— Petr Brok! 

— Detectivul! 

— Zeul! 

— Cel pe care ni-l vestea Prorocul! 

— Noul nostru dumnezeu! 

— A înfăptuit o minune! 

— E cu noi! 

— E]! 

— Zeu şi detectiv! 

— Linişte! Linişte! 

Deasupra strigătelor care se sting se înalţă un glas 
înaripat: 

— Urmaţi-mă! 

— Scara e liberă! 

Și iar strigăte: 

— Victorie! 

— Înainte! 

— Moarte paraziţilor! 


XLVII 


Generalul Ox 

„,... Capcană pentru capcană!“ 
Muller îi propune lui Petr Brok 
să fie zeu 

„Asta e răspunsul meu!“ 

Brok sub claviatură 


Abia atunci sare Ohisver Muller din fotoliu. 
Loveşte cu toate degetele în clape, undeva, chiar la 
marginea claviaturii. 

Pupilele verzi sclipesc de cîteva ori şi simfonia săl- 
batică a pisicilor străpunge urechile lui Brok. În clipa 
aceea, pe disc apare o altă tabără, cu o oaste tînără 
şi veselă. 

Brok înţelege. 

Ohisver Muller vrea să cheme armata de rezervă. 
Vrea să astupe breşa şi să stăvilească înaintarea vic- 
torioasă a sclavilor! 

A venit deci momentul ca Brok să zădărnicească 
planul lui Muller. Acum a văzut și a auzit tot ce era 
nevoie. A descoperit secretul omniscienței lui Muller 
şi nu-i mai rămîne decît... 

Ohisver Muller își lipeşte buzele de caliciu, gata 
să dea ordine armatei care aşteaptă. În clipa aceea însă 
Petr Brok îl înhaţă de barbă și-l trage înapoi. 

Aschimodia încearcă să-i prindă mina și scoate 
un strigăt atit de sălbatic, încît Brok — speriat — îi 
dă drumul. Piticul roşcovan începe să ţopăie nebuneşte 
prin cameră şi e în această ţopăială spasmodică ceva 
atit de înspăimîntător, de inuman şi de monstruos, în- 
cît Brok se cutremură de o groază necunoscută încă. 
Îi urmăreşte cu încordare salturile şi, cînd Muller se 
apropie de maşină, Brok îşi scoate pumnalul. 

— Înapoi! strigă el. Nu te apropia de maşină sau 
ești mort! 

— Mort! hohoteşte Muller, dacă mă atingi, pieri 
odată cu mine! Întregul Mullerdom se va prăbușşi! 

Se repede cu amîndouă mîinile pe clape, de parcă 
ar vrea să cheme tot iadul în ajutor! 

Petr Brok lasă să-i cadă pumnalul, fascinat de noua 
imagine care apăruse pe disc. E armata sclavilor, co- 
borînd în mare goană scara. Peste feţele frenetice, îm- 
bătate de victoria neaşteptat de ușoară, filfiie un dra- 

pel stropit cu sînge, ca un trup omenesc ciuruit de mii 
de gloanţe. 

Din etaj în etaj, această avalanșă pestriță de sclavi 
în zdrenţe peticite se revarsă fără oprire, fără să în- 
tilnească vreun obstacol în cale. Şi toată această re- 
vărsare nestăvilită se petrece, pe ecran, într-o linişte 
de moarte, căci megafonul tace. 

Muller privește cîteva clipe discul, cu ochii hol- 
baţi, după care, înjurînd ca un diavol, întrerupe fil- 
mul. Și pe ecran se aude iar zăngănitul vesel, fără griji 
al taberei aflate la adăpost. 

Degetele lui Muller se reped febril spre clape. 
Strigă: 

— Generale Ox! 

Dar Brok intervine la timp și, cu un gest nemilos, 
aproape smulgiîndu-i barba, îl îndepărtează de micro- 
fon. Îl apucă iute ca fulgerul de-un capăt al bărbii, pe 
care îl trece pe după rezemătoarea pentru braţ a foto- 
liului şi îl leagă cu celălalt capăt într-un nod zdravăn, 
marinăresc. 

Ohisver Muller se zbate turbat, dar în zadar. E ca 
o lăcustă hidoasă, căreia i-ai prins antenele. Încercările 
lui de a se elibera din această capcană umilitoare 
seamănă cu ale unui nebun furios, lucru care îl înspăi- 
mîntă pe Brok. Se uită la omuleţul acela, cum încear- 
că să desfacă nodul cu dinţii, cum trage de şuviţele 
roşcovane şi cum, în cele din urmă, ar vrea să-şi smul- 
gă barba, cu piele cu tot. 

Reușeşte într-un tîrziu să rupă o şuviţă chiar lîngă 
nod. 

Se îndreaptă din şale şi, spre mirarea lui Brok, 
acum e calm şi ascultător, ca un copil după ce a min- 
cat bătaie. 

Între timp Brok s-a aşezat confortabil în fotoliul 

lui Muller, picior peste picior, şi, privindu-l cu coada 
ochiului, îi spune: 

— Ei bine, domnule Muller, ochi pentru ochi, cap- 
cană pentru capcană! N-ai venit la întîlnirea de la 
No. 99, aşa că a trebuit să vin eu la tine, ca să putem, 
în fine, sta de vorbă. 

E greu de ghicit ce exprimă în momentul acela chi- 
pul lui Ohisver Muller, în afara uriţeniei de pigmeu. 
Dar degetele sale, ieşind din mîneca largă ca nişte sta- 
mine uscate dintr-un clopot de floare ofilit, îi fac semn 
lui Brok. 

— Aşază-te, Petr Brok! 

— M-am aşezat de mult! zîmbeșşte Brok. Ai ceva 
să-mi spui? 

— Petr Brok! Îţi recunosc şi forţa şi puterea pe 
care ţi le dau faptul că eşti invizibil. Fie că eşti om 
sau orice altceva, eşti de neînvins, la fel ca și mine. 
Ei bine, Petr Brok, Ohisver Muller îţi întinde mina. 
Să facem pace! Îţi ofer prietenia mea. Evident, în 
anumite condiţii, pe care le vom întări amîndoi prin 
jurămînt. Tu ai secretul tău, cum îl am şi eu pe al 
meu. Taina mea e Mullerdomul. Ştiu cum ai rătăcit 
prin el! Ţi-am urmărit fiecare pas, pe toate coridoa- 
rele și etajele imperiului meu. Sînt sigur că nu eşti 
zeu. Te-am prins în plasa uriașului Mastic. Nu așa se 
comportă zeii, zeii nu fug, zeii nu se ascund... Deci 
nu eşti zeu, dar eu te pot face! 

Petr Brok, ascultă-mă! Îţi ofer zeificarea în Mul- 
lerdom! Voi face din tine dumnezeul lumii mele! Eu 
voi fi stăpînul, iar tu dumnezeul! Împart cu tine tot 
ce am. Îţi dau jumătate din comorile mele! Şi dacă-mi 
vei îi zeu credincios, voi realiza şi mai mult. Mînă în 
mină, vom continua construcţia Mullerdomului, mereu 

mai sus... la infinit, îl vom ridica pînă în ceruri, în 
pofida tuturor! 

Muller întinde mîna spre fotoliu. 

— Vrei? 

Brok îi scuipă în palmă: 

— Iată răspunsul meu! 

Ohisver Muller îşi şterge palma de halatul verde 
Şi zice, cu un calm prevestitor de rele: 

— Fii atent, Petr Brok! Știu cum te-ai trezit pe 
scară. Am ascultat discuţia ta cu numărul 794! Știu 
mai multe decit ţi-am spus! Dacă tu cunoşti taina 
COSMOS-ului, eu cunosc taina viselor tale! Nu eşti 
zeu, eşti un coșmar oribil, scîrbos, pe care tu însuţi îl 
socoţi realitate! Ei, Petr Brok, mai ai curajul să-l în- 
frunţi pe Ohisver Muller? Dacă taci, voi tăcea şi eu... 
Uite! 

Ohisver Muller îi arătă palma miinii stîngi. 

Lui Brok, de groază, i se face negru în faţa ochilor. 

Vede triunghiul roşu... 

Închide iute ochii, dar e prea tirziu... Triunghiul 
îi pătrunde în creier şi colţurile lui ascuţite îi stră- 
pung ţeasta şi timplele. 

Își mai revine pentru cîteva clipe. Îl vede pe Mul- 
ler, aşezat din nou în fotoliu, cum strigă cu o voce 
însetată de răzbunare în microfonul de cristal: „Ge- 
nerale Ox! Generale Ox!“ 

Brok strînge pumnul şi simte mînerul fierbinte al 
pumnalului. Mai simte că mina lui mai are un rest 
de energie, care nu va ţine însă decit o secundă! 

Face o mișcare scurtă, în sus şi în jos. Oţelul stră- 
punge spatele lui Muller şi se opreşte drept în inimă. 

Undeva, departe, la o adincime imensă parcă, se 
aude un zgomot teribil, asurzitor, ca şi cum Luna, 
ieșind de pe orbită, s-ar fi ciocnit cu Pământul. Pe- 

reţii, podeaua şi tavanul încep să se surpe într-o par- 
te, cu un trosnet infernal. Obiectele alunecă de 
podea pe perete. Altarul se prăvălește peste Brok. Cla- 
viatura de fier îi zdrobeşte ţeasta. 

O durere scurtă care dispare imediat, transformîn- 
du-se în nimic. Un nimic fără culoare, fără formă, fără 
spirit ... 


XLVIII 


Triunghiul roșu a rămas pe tavan 
„Să fii sănătos!“ 
Visul cu o mie de etaje 


Nimeni nu ştie cît a durat moartea lui Petr 
Brok, sub clapele de oţel ale orgii răsturnate a lui 
Ohisver Muller. Dar omul fără nume care se trezise 
pe scară, la începutul acestei povestiri, deschide deoda- 
tă ochii şi vede un tavan minunat, alb ca aripile înge- 
rilor, atît de alb, încît străluceşte parcă. 

Și în mijlocul acestui tavan miraculos de alb — 
un triunghi roşu! Omul se sperie şi închide iute pleoa- 
pele. Dar, spre mirarea lui, triunghiul rămîne pe tavan 
și nu-i provoacă nici o durere, nu-l înţeapă, nu-l apa- 
să. Încet, timid, omul îl priveşte din nou printre gene. 
Triunghiul e într-adevăr pictat pe tavan şi nu-i poate 
face nici un rău. Dimpotrivă. E aşa de bine să-l cu- 
prinzi cu ochii şi să visezi la simplitatea lui severă şi 
perfectă. 

Aude apoi un glas. 

— Uitaţi-vă! Se trezeşte! 

Se întoarce surprins. 

Încremeneşte. 

Vede chipuri omeneşti, chipuri adevărate, vii, din 
carne şi singe, cu buze mobile, cu pleoape care se zbat 
şi cu zimbete frăţeşti. 

Lentilele astea de pe nas, barba asta căruntă, de o 
mie de ori mîngiiată, sînt probabil ale unui medic, 
dar mai sînt aici şi zimbete tinere, curate şi netede, 
încadrate de capeline albe. 

Sînt surori de caritate, căci au cîte o cruce roşie 
pe piept. Nenumărate, nenumărate chipuri fermecă- 
toare înconjoară patul bolnavului. 

Omul în alb cu bărbuţă cenușie se apleacă peste 
pat şi îi ia pulsul. 

— S-a făcut bine! spune. Orice-am zice, vrem nu 
vrem, credem sau nu, s-a însănătoșşit! Nu cred în mi- 
nuni, dar chestia asta nu pot s-o înţeleg... 

— Unde mă aflu? murmură cu teamă omul, amin- 
tindu-și de visul său cu o mie de etaje. 

Doctorul se strimbă: 

— Pe lume!... De fapt ar trebui să zaci sub var, 
în groapa bolnavilor de tifos a taberei militare Toc- 
koje. 

Îl apucă de ureche şi-l zgilţiie. 

— Să fii sănătos! Azi o să beau în cinstea ta un 
pahar în plus şi pe urmă o să mă culc liniștit... Știi, 
drace, că de trei zile delirezi? Te-au adus aici din 
baraca morţii. Biiguiai tot felul de absurdităţi, te cer- 
tai, săreai din pat; a trebuit să te legăm cu o curea... 
În tot timpul ăsta ne-a fost imposibil să te trezim 
Un fel de tifos letargic, naiba știe... Spune-mi, bă- 

iete, ce visai? Cine era Ohisver Muller ăla, care te 
chinuia într-aşa un hal? 

Bolnavul, emoţionat peste măsură, nici nu asculta 
ce-i spune barba aceea vorbăreaţă a doctorului cărunt. 
Într-o străfulgerare îşi aminti cine e, îşi aminti tre- 
cutul său, numele, locul lui în lume, pe care-l va ocu- 
pa din nou atunci cînd se va întoarce acasă, din capti- 
vitate. Totul îi apăru dintr-o dată atît de clar şi de 
apropiat, ca lumina zilei. 

Abia numele lui Ohisver Muller îi aminti de coş- 
marul monstruos. 

Pe jumătate mirat, pe jumătate surizind, răspunse: 

— Am visat că rătăcesc printr-o casă cu o mie de 
etaje. lar Ohisver Muller... era stăpînul ei. 


CUPRINSUL 


I. Începe cu un vis. Omul de pe scară. Covorul roșu. 
Cine sînt eu? . 

II. Groaznica descoperire. Milinile. Fața? Ce scrie în 
agendă. Posibilitatea de a fi detectiv. Prințesa Tamara 

III. Taina primei oglinzi. Casa cu o mie de etaje. 
Omul care și-a pierdut memoria. În sfîrșit: o ușiță în, 
marmură. O nouă aluzie la Muller 

IV. Cine e acest Muller? Un metal ușor ca aerul. 
Omul numărul 794. Cu ce se hrănesc oamenii în Muller- 
dom? 

V. West-W ester, orașul aventurierilor. Gedonia, oraşul 
fericirii. Cum se fabrică desfătările în Gedonia . . 


VI. Un bătrin tînăr. Ce i-a spus lui Brok oglinda de 
la capătul culoarului. Starea de „dispersie“ 


VII. Din nou visul și mica lampă galbenă. Perestre şi 
oameni. Cîrciuma de la capătul lumii. Vînzătorul de vise 

VIII. Magazinele de pe Strada Tigrului. Hotelul „Eldo- 
rado“. Reuniunea unei societăți alese. Revoluţie în Muller- 
dom eee ee a... . |. |. . |. . . . 

IX. Garpona. Meșterul Perker — otrăvuri. Serul ka- 
wai. Gazul Sio. Sticlele de pe tîmpele orbului 

X. Astronomul Galio, stăpînul stelelor. Prima navă în 
univers. Foamea de stele a lui Muller. Cum a devenit 
Galio un mare zero. Culkov, regele a 50000 de stele 

XI. Curiozitatea lui Petr Brok și ce a ieșit de aici. Na- 
sul otrăvitorului. Încăierarea. Cel mai turbat era Garpona 
cel fără mîini a. 

XII. Lentilele perțide de pe tîmplele orbului. Petr 
Brok în capcană. Fuga. Liftul — și din nou visul 

XIII. Capitolul despre stele. Comerțul și industria de 
stele. Reclame. Scoica talisman a. . 

34 


40 

XIV. Groaza de întuneric. Societatea de import-ex- 
port „Cosmos“. Transportul pe stele. Petr Brok nu-și poate 
aminti. Colonia olandeză de pe Lună o. . . . . 

XV. Tipuri de emigranţi. Milionarul sărăcit. Don 
Juanul lasciv. Misionarul Alva. Abatele Lăr. Frantiăek 
Farani a... 

XVI. Doamna în negru. Colierul demascator. „N-are 
importanță chipul...“ Brok priveşte de aproape. „Voi fi, 
deci, prințesa piticilor .. 

XVII. Sala de așteptare în pragul cosmosului. Dezba- 
teri sterile. „,... Pretutindeni e pămîntul domnului. 
Sala de catifea. Brok vrea s-o salveze pe prințesă 

XVIII. Visul. Bătrînelul cu zîmbet bun. Soarta emi- 
granţilor. Mizerabil material! „Mai e măturătorul ăla“ . . 

XIX. „Și acum, fetiţele...“ Prinţesa pierdută și regă- 
sită. Galanteria lui Muller. „,...Vă rog să zîmbiţi...“ 

XX. Prima mențiune despre Acorgen. Foișorul purpu- 
riu ca lift. Un codoș bătrîn o liniștește pe prinţesă. Ma- 
dame Veroni . . 

XXI. Strada Elvira Karp. Vila” Tamara. Petr Brok se 
decide pentru amiral. „Te părăsesc pentru cîteva clipe.. 
Strada Berta Bretard. Strada Anna Dimer . 

XXII. Furnicarul de aur. Zeul gras de sub "baldachin. 
Gura de cristal a megafonului. Tehnica Bursei. Petr Brok 
află cite ceva despre el însuși. „...Mai bine zis — un 
socialist divin. t, 

XXIII. „Cumpări S- au ciocnit 'qouă glasuri! Petr Brok 
se prezintă lui Muller. ÎIntîlnire pe strada Alice Moor . 

XXIV. Sanctuarul lui Ohisver Muller. Se bea vinul 
„înălțării la cer“. Petr Brok îl supără iar pe dumnezeaul 
Muller. Trei împuşcături în covor 

XXV. Chipul prințului Acorgen. Ochiul lui Mulier în 
dormitorul prințesei. Cu liftul în Gedonia. Din nou lampa 
galbenă . . 

XXXVI. Monte Carlo în "Gedonia. 'Balerina pe poante. 
„Nu cred în stelele voastre...“ Cezar Marlok, zeul ma- 
relui soare. Prințesa a mărit miza. „Asta-i pentru drum!“ . 

XXVII. Iatacul viselor fericite. Voluptăţile celor șase 
simțuri. Sub plafonul transparent locuitorii cerurilor sînt 
neliniştiți... Degetul mușcat 

XXVIII. Întunericul alb. Parfum şi amintiri. Din nou 
lampa galbenă. „,„Acesta e trecutul meu!“ 

XXIX. Despre steaua Atorgeneterramolistergen. Prin- 
țesa Tamara se pregătește de iubire. „...Patul nostru e 
pregătit“. Petr Brok profită din nou de faptul că e invi- 
zibil . 137 

XXX. Prinţesa Tamara ispiteşte singurătatea. "Nu lip- 
seşte decit un pîriiaș. Atenţie, Petr Brok! Și mîinile tale 
cuprind alte mîini . . eee ae 140 

XXXI. Petr Brok minte. +... Încă n-am chip...“ Mul- 
ler îi amintește lui Petr de etajul 354. „,...Te aștept...“ 144 

XXĂII. Uşi albe şi negre. Sala oglinzilor concave. 
Semnale electrice. Infinitul de filigran. Minunata ameţeală 150 

XXXIII. Un milion de uriași... O goană. nebunească 
în sferă. Un nimic capturat. O mică fereastră în vîrful cu- 

Cum a apărut Petr Brok sub lentilele orbului Orsag. „ce 

nerușinare...“ „Oare e frumos!* . . 155 


XXXV. Incepe iar cu lampa galbenă. Petr Brok. se 
ține de cuvînt. Noapte, planuri, fugă. Un regat ce se des- 
tramă. Cît timp există Mullerdomui, nu va fi fericire pe 
lume Ă e eee 159 

XXXVI. Srada aeronauţilor. Lordul Humperlink — 
Pescărușul. Soarele deasupra Mullerdomului. Brok își ia 

XLII. Sacii se vor ridica. Triunghiul iz orb Plicti- 

